
Dinkapau khaibo cham: 

Tingwang lungsiat pien niu Manipur state ga bambo aliu Liangmai zad tudi 
India wangdih pakhiang niudi Liangmai tu padih pamm bambo zad khatle chiu lukhaibo 
nai nchamjiu state government niudi Lianglad hai Class I - Vli l katang ariaky hina ga 
katibo suide chiujiu senpad khaibide. Sichiujiu, Board of Secondary Education, 
Manipur niudi state govt, gu kasuibo bammibo wan ga class IX nai X ga Liangmai 
katilu HSLC examination ga khaisuira pabam pikhaibibo jeng niu kalangbo lung ga 
text book taliw pad maksai daulakbo bammijiu Liangmai Litrature Society niu madui 
rangtanuonglujiu jengtung28Kaphihiu 2013 gasuLiangmai TextBookProducing 
Committee (LTBPC) leng wakasimai khang 12 kiu tu malum khaiye. Sichiujiu, LTBPC 
niu paliu gu Convenor Dr. Hunibou Newmai tu pachen IX nai X gu ariak khuong 
raokhaira malum khailanbibo ga pahniu mai khangsia tu rao nkha khaira kulu grammar 
khaddi characham nai chamsing rao nkha khaibij iu 2013 kum pachen IX gu Tasii 
khuong, Tasii Nbiw khaddi Tasii Phibang chiujiu raopadlu ariaky ga katisu mide. Tliaikum 

2014 gadi Pachen X leng Tasii khuong nai Tasii Nbiw raolanlu BSEM ga pi khaibo ga 
Review Committee niu phui katinlu suide chiujiu tuhoi ariak khoung se lyang padlu 

2015 ga katira suikhai mide. 

Aliu Lianglad niu ariaky ga Liangmai nahdung tu pijiu katikhaira ariak lyang padra 
matan subo ga Tasen chalan nkha khaibibo nammai nai malimai mathiu tu dihjiu 
thuonkiubo madukhaiye. Paliu lungh dihjiu sen-lan pikhaibibo gasu State Govt, nai 
BSEM lam pak mariujiu tatien thiulubowe. Nkiujiu, Pachen IX nai X ariak khuong 
hinasi Dr. Hunibou Newmai niu pasuk parid khunglu maigu nkha tu agun sonmakjiu 
pahniu suira rabo jai ga phiu mariulu printing kamlu publish thiukhai bibo jeng niu patu 
di Liangmai mathiu sung thiujiu thuonkiubo madukhaiye. 

Liangmai lad hai pakhuan khat parambaa ra madai mangiw barnmi chiubo 
jeng niu sisitu ju npelu pakhuon masanpad suisai chiu kambo gasu spelling ga mathiu 
niu chunchamlu lakbokengjiu bamsune; chiudi pawan saisui khit ldiitjiu wiwirabojai ga 
mathiu aruonglu kadam macham lanra mide. LTBPC niu paliu gu paman kakungbo 
pawan pipadj iu taliu padkhai bambo ariak khuong dungse aliu Liangmai dih ga bambo 
ariaky hina ga Liangmai nah hina maikhat di masiak makjiukatikamlura karamlukhe. 
Aliu Liangladniu MIL thiujiu HSLC examination ga rao ngamlubo chiubo hai kadampao 
Tingwang nai ariak macha khaibibo maidung tu thuonkiu siakra pageng bamme. Paliu 
mathiu gu chariuse tasen chalan niu paliu phijeng leng pidi pikamlu lakge chiujiu Liangmai 
mathiu sung thiujiu Liangmai Literature Society niu thuonkiubo cham madukhaiye. 
Haibo lam ga chariu khaimai mathiu riga lungsasibo Tingwang niu thoidam kengjiu 
pikhaibo thiumilo. 


Namraining Tamei Hq. 
23-10-2014. 


K. Palungbou. 

Chairman, 

Liangmai Literature Society, Manipur 



Thuankiubo cham: 


Tingwang lungsiat pien niu Manipur ramlung ga lungbambo aiiu Liangmai lad tu state 
govt, niu jusikhaibo ga Board of Secondary Education, Manipur niu di class IXnai X ga Liangmai 
lad katimira suikhaibijiu kalangjiu text book leng taliw pad maksai daulakde chiujiu Liangmai 
Litrature Society niu madui rang tanuong lujiu Kaphikhiu 2013 jengtung 28 naihsu Liangmai 
Text Book Producing Committee leng madamlu class IX nai X gu ariak khuong chiubora, 
Literature (Tasii khuong) nai Course (Tasii Nbiw) hai atu raora malum khaiye. Sichiujiu, mathiu 
niu malum khaibibo wan ga Tingwang niudi lungsa khaijiu class IX gu ariak khuong sera 2013 
machalujiu Academic session 2014 gasu thinsu mide. Sichiujiu, class X lengdi Chagaahiu 
jengtung 16 : 2014 ga raoloi khailanjiu BSEM niu di suikhaijiu Liangmai lad hai MIL thiujiu 
pachen X lengdi 2015 kum ga thinsui mide. 

Aliu Liangmai lad hai pakhuan khat parambaa ra madai mangiw bammi chiubo ga spelling 
jutam maksai daulak jutam radi pathak kung chiubo kengjiu bamme! Sikumbo tun ga Liangmai 
Text Book Committee gu member dungdi paiiu gu pawan kakungbo raipad lujiu ka-ngam 
katang nkha khaiye chiudi mathiu chunning gara kamwang tanglu lakmide. Pathou chamakbo 
hinase khit khitjiu pawan sai sui kam majilan lanjiu bamra mide. 

Sichiujiu, haibo ariak khuong hai nah maitu kati khaibo wan ga katipao dung niu phui 
minjiu phuilu nahmai dung tu katikhai sai ariaknah leng wa kawi kengjiu dausanlu sune chiu 
maiumme. Aliu lad gasu shaarak nabidi nahmai dung tu ariaky ga katikhai bisai alad-aiui ga 
kengjiu wisanlu sune chiujiu maiumme. Thaimen ga aliu niu maningbo maksai lunibo kum 
kamtangiu makliudi pasai su mathiu aruongiu kam madiolan majira kamkhe. 

Nkiujiu, MIL thiujiu aliu lad gasu HSLC examination ga raotoulubo jengniu Liangmai kasu 
Tingwang tu dijiu thuonkiura bamme. Sigasu, aliu Liangmai lam ga panai lung thiyujiu BSEM 
gu katheng kadimai tu npou alamjiu panaijeng wajiu hahjiu manang khaibibo Dr. L. Sarat, 
HoD, Manipuri, Modern College (Retired) nai N. Heramani, Headmaster, Makui High School, 
tudi thuonkiubo madu khaiye. Panai pien gasu aiiu niu agunjiu bambo hai mazatjiu wangtang 
lubowe. Panai kikhun nai panai gu tienkam ga Tingwang niu dihjiu thoikhaibo thiumilo. BSEM 
gu Chairman Mr. P. Dhana Kumar nai Secretary Mr. L.Rajmohan Singh tudi thuonkiubo madu 
khaiye. Nkiujiu, characham rao nkha khaibibo, Mn.Ch.Dithinbou, Mn. Kaimaraibou Newmai, 
Lp. B. Kinsongsiliu, Lp. K. Siampoi khaddi Mn. Kengsungbou Marenmai paiiu mathiu tu 
thuonkiubo madu khaiye. Nkiujiu, computer setting ga chariu suuijiu nkha khaibo Mn. Ajengbou 
Newmai, Mn.Witambou Marenmai, Mn. N. Prabou; sigasu E niu lungchun nkhin mibo ga 
kachu khaijiu kakheng thiu nkha khaibibo, akipui Lp. Silamliu Marenmai, Achi Simon Marenmai 
nai panao Lp. Aningpui Marenmai, khaddi Hamai English High School, gu staff mathiu tu dijiu 
thuankiubo madu khaiye. Sigasu, BSEM niu kadakhaibo Review Committee, member, Mn. 
SangdinbouAbonmai, Mn. Adibou, Lp. Kengtaliu khaddi Rl. Aliulakliu paiiu mathiu tudi thuonkiubo 
madukhaiye. Paiiu jengh hahjiu khaddi senlan nchumjiu phui katin mawi khailan bibo gasu 
pawan ga haibo ariak khuong hai lyang padlubowe. 

Kanambo ga, haibo ariak khuang macha padra suikhai bibo Kadampao Tingwang khaddi, 
Liangmai Literature Society Manipur nai Liangmai Naga Council, Manipur gu jupao thiukhai 
mimai nai thiubam mai mathiu tu chunwibo nai thuonkiubo madukhaiye. 

Namraining Tamei Hq. 

16 -10-2014. 


Dr. Hunibou Newmai 
Convenor, 

Liangmai Text Book Producing Committee, Manipur 

LIANGLAD KENRABO JA1 {KEY TO LIANG MAI ALPHABET). 

CONSONANT LETTERS 


b: 

bak 'chalu ga nthingna tu haarabo mania' 

ch: 4 chumbo’ 

(waste/lose) 

d: 

4 daobo’ 

{recieve) 

f ‘fiiibo’ 

(full) 

S 

4 giabo’ 

{paint) 

h 4 halibo’ 

(not available) 

j- 

4 jangbo’ 

{filtered) 

k. /kuakbo’ 

( forgive) 

kh: 

‘klioibo’ 

{pick up) 

t ‘lianbo’ 

(show) 

nr 

‘rniushy’ 

{berry) 

ix 4 niwbo’ 

(taboo) 

ng- 

4 ngiona’ 

{cat) 

p: ‘pienbo’ 

(bloom) 

ph: 

‘phiabo’ 

( sweep) 

r. 4 raobo’ 

( write) 

s: 

4 senbo’ 

( shout) 

sh: 4 shaibo’ 

(dead) 

t 

4 tatu’ 

{stone) 

th: ‘thiyubo’ 

(painful) 

V. 

4 vangbo’ 

{enslave) 

w: 'wan wanbo’ 

(shaky) 

y 

4 yo’ 

. (yes) 

z 4 azai’ 

(lake) 


x 4 api u ’ (myfather) 
ai: ‘ bai’ {hide) 4 Ai’ (Ai kurnmai) 

e: 4 kebo’(fo>7?) 4 E’( I) ee: 4 Ngee 

i ‘pi’ (give) 
ia: 4 chiabo ’ ( tiresome) 
k 4 liu ’ {suffix of every famales ’name) 
oi: 4 choibo’ ( tasty) 

u 4 chalu’ (field) uo: 

ii: 4 uibo’ {that/there Indication of location) 


VOWEL 

aa: rambaa {meaning) 
ao: 4 paphao’ ( a dead body 
without head) 

( festival ) 

ie: 4 pien’ {bloom/spread) 
ii: 4 Tasii ’ {knowledge) 
o: 4 thonbo ’ {throw away) 
ou: 4 bou’ {suffix of every 
males ’name) 

‘Maluong’ {mountain) 
ua; 4 kabuabo ’ ( problematic) 


Hyphenation (-): 

Hyphen (-) hai chalad raowang kanambo ga vowel nia rao ndabo kakga maksai thin 
kaduan khangbo wan ga thin-pyuwe.(eg.bo-e, tu-e,) Sigasu khuon khat leng thinbo 
giaphap jupekrabo wan ga, letter khat khai ndabo ga pakhuon simasanra nai ladkengh 
niaju~aruong rabo ga thinne. (eg., N-ge, N-nian, Chabang-chabi) 

Consonant ‘gYm’, khaddi ‘n’ lupadbo: 

Consonant ‘g’ hai giaphap v ng’ sai gapbo gathinlan makge sigasu consonant ndaamibo 
(double/continue) wan ga thinlanju makge, chiudi pakliuonra pad masan ngam makge: 
(eg. Liang-gom-mang = Liangomang; Tathon-nang-Tathonang). 

Word division/syllable: 

Liangladga 4 bo’, ? lo’,’we’, ‘ge’, ‘me’chiubokhuonseparonnamalih 
khaitambo suimakge. (Eg. haikum‘bo’, nde’lo’, chiu’we’, mak’ge’, kambam’me’) 


SIKHAISANBO: 

Liangmai lad gu katipao mathiu ga din masan khainibo khat niu Lianglad hai 
pakhuon nai rihi nchambo kengbo jeng niu ‘spelling’ ju-npek masan ngamlu lakbo fui 
bamrne. Siniu, tuhoi karai thenra haikumbo kabuak bibo ladkengh hina sera ‘spelling’ 
lam ga wajiu sukjiu (strict) phuikhai makdi ken masan padsuibo khuon ga raokhai 
bammisai suide chiubo jaiga lukhailu ‘mark’ pikhai bisai wisune. Chiudi, pa wan saisui 
simalaajiu silurabo ‘spelling’ nchambo Liangmai nam hina lad lukam suibo ga taliu 
masan padraleng aliu mathiu aruonglu kam bamkhe. 

Din champanbo ga; 

1. ‘ phungbo ’: chapot phungbo( material ); ‘khungbo ’ chalad khungbo. ( absfracf) 

2. .‘ tiubo ’: tachiw matiubo, wa tiuhbo; ‘ chiubo ’: sichiubo/sichiu makbo. 

3. ‘ phuibo ’: wakhat tu phuibo; fuibo: chabang khai fuimibo. 

4. ‘ suibo ’: pahniu suijiukambo. swibo : maisai swilutadbo. suuibo : Pah chariu 

suuimibo. 

5. ‘ laanghbo ’: chawa laanghbo. langbo : tek langbo: kalaanglaangbo :majatbo 

6. kahho : maikhat tu kuhbo. kubo : pakot kubo. kuubo : chalui kuubo. 

7. kiubo : tadkumbo: kiyubo : shingbanggachariangkiyubo. kyntbo'. kapbo. 

Haichiujiu, haibo aiiakkhuong ga raokhai bambo pagiak/spelling siniu maji mide 
chiuj iu raokhaibo makge; chiudi haichiu raokhaisai nde kumlo chiubo mathiuchun phui 
khaibowe. Siniu, mathiu aruonglu kawi kasha makhiam katin lanlu khit khitjiu kam 
majilura maranjiu tenbamkhe.Nkiujiu, Liangmai nam hina param rammai lad kapoi 
poina tambibo bambo hina sidi Liangmai lad kamme chiu maihina makum khailu sidung 
hinase khaimaduilu pageng bambo ga thin npyulura kamlukhe. 

Liangmai Text Book Producing Committee. 

Paduon I 

ALIU LIANGMAI RAM 


Munhu: Hon ’ble. 
ku katupbo: shortform 

kanam diamibo: 
stayed behind. 

bao: group 

namguong: old village 

pengkum: shifted in 
group/left the original 
habitate. 


ramjengning: valley. 


Alia Liangmai poupe dung mu Makuiloungdih charah 
nam gasu lung npek tadmibo racham lungwanglan kinbo 
aliu chabonmai niu simak daolakbo kengjiu bamme. 
Munhu. Kadingbou niu majanglu poupe ram 
Makuiluongdih ga lung kanam diamibo bao tu Liangkhat 
mai lung kanam diamide chiubo gasu ku katup wang paliu 
tu Liangmai chin kutad mibowe, pasai kariubo Mn. 
Renbangbou sai swilu pabao khat niu tingnuu Nbiu 
ajengning lam charam kawi phiulujiu lungtadmi maitu 
ramjengning lam lungtad miye chiujiu paliu tu Zengmai 
maksai Zeme chiu kutadmi; sigasu, panaichi Mn. 
Magangtubou/Nammagangbou niu pabao kliat tu majanglu 
Tingrun lam charam ka-maruongbo bamlam lungkhai 
miye chiujiu Maruongmai maksai Rongmei chiu kutad 
miye chiujiu katingmai niu din diaye. Sichiujiu, karaiting 
gara Makuiluongdih gasu lungphak padbo Liangmai, 
Zeme, Rongmei, Maram, Thangal Idiaddi Npui mai 
mathiu tu Hamai chiu kubam niuwe. Liangmai bao hai 
karai gara chamai kengsuuijiu namdih kasan wajiu 
thomjiu lungwangmibo cham katingmai dinbam niuwe. 
Chiudi, tuhoira aliu Liangmai hai Manipur nai Nagaland 
among jiu sang riacharokkumbo ronna lungbam mide! 

Tuhoi lungbambo aliu Liangmai nahdungniu aliu 
poupe gu namguong dung nde chiujiu lungtahmilo khaddi 
nam npengkum nde debo nam ga wang lungkhai milo 
maksai aropkhaimilo chiubo lam ga sikhailu makdasai 
pasai lung matheng wangbo ga agu chabang-chavi khatdi 
sitah mirabo jeng niu namzan kasia nai paliu niu lung 
npemibo lam kasia dinlen khaibamme. 

Lungtah rnibo Liangmai Namguang dung zan: 

1. IN-G u a n g nam: 

Haibo nam hai aliu poupe dung Makuiluongdih gasu 

Nam thorn bo: village 
establishment. 


detheng: how long 


I ungzanbo: m ignited 
in different places. 

charam ronmeng: 
travelled accross 
the land. 

ronmenghmibo: lost 
in the wilderness , 

Aliwmai: 

Tang k hid 


lungkumbo ga thorn raithubo nam khatle chiu 
katingmai niu malumme. Haibo nam hai namdi khat 
thiujiu pawan katheng lungkhailu nam penglan miye. 
Nam pengbo gu palamra masanjiu silumakge. Haibo 
nam gasu pengkum Nalluong, Kadi, Remta khaddi 
Nchangram ga chiujiu lungzan khaimiye chiu 
katingmai niu dinbam niuwe. 

2 . Kaphungting nam: 

Haibo nam haidi Makuiluongdih gasu lungkumbo 
gakaraibo nam khatle chiujiu katingmai niu malumme. 
Haibo nam ga detheng lungkhailo maksai nde kamjiu 
penglanmilo chiubo lamga masanjiu silu makge. Haibo 
nam pengkumbo ga Kuiluong nai Makuinong lam 
lungzan khaimiye chiu katingmai niu dindiaye. 

3. Kajui: 

Kajui nam hai Kadi namguang mung gathomkhaiye. 
Paliu hai pawan katheng lungkhailu kadi charam kawibo 
paliupou khat niu naimik pad-nhanglam Aliwmai ram 
munglam charam ronmeng ngaolu silarn majanglu 
lungtadmiye sua chiujiu Katingmai niu dinne. Paliu 
hai tuhoi Tusorn chiu kubo Ukhrul district ga bambo 
namse bamrakumme chiu katingmai niu malumjiu 
dinne. 

4. Taluiloung: 

Haibo nam haidi Liangmai nam ruong ga kaguangbo 
nam khatle. Katingmai niu charikat kawibo nam lam 
ga din wangsai Taluiloung tu din characham bamniuwe. 
Katingkien ga haibo narntu maikhat niudi chari thiu ngut 
ngamlu makge chiu dinbam niuwe. Chiudi nde kamjiu 
haibo nam hai lungtah mijiulo chiubo lamga mainiu 
masanjiu silumakge. Taluiloung gasu lungzan kurnbo 
nam dunghai tuhoi, Tudon, Nreng, Dutloung, Kadi, Njou 
khaddi Nbiu Tapon namdung siye chiu dinne. 

5. Taramluong: 

Haibo nam di Liangmai nam ruong ga kaguangbo 

nam khatle. Chiudi haibo nam pengmibo lamga tuhoi 

TASII NB1WX 


namruong: among 
the villages/ also 
refered to empty 
village. 


Nbuikhen: Barak 
river hank. 


tafaf gii vJTabaaton) 
name a water fall 
located at the 
eastern side of 
Namraining town. 

charikat kawibo: A 
place where the 
location is perfect 
for defense. 

chararen kasha: 
epidemic. 


TASII NB1WX 


maikhat niudi simasanlu makge. Teramluong gasu 
lungzan kumbo namdung sera Nkau nai Nreng nam 
siye chiu dinne. 

6. Nbam: 

Haibo namguang hai sedi nde chiujiu pengmilo 
chiubo simasanlu makge. Nbam nam gasu pengpadbo 
maidungse Nkau nai Nza ga lung khaimiye chiu dinne. 

7. Njou: 

Haibo namguang haiseNbiu giu gen naimik padlam 
tuhoi Dikiuram mai niu lung bambo Nbuikhen gu 
maluongton gase namdi thiujiu pawan katheng 
lungkhaiye chiu dinne. Haibo namguang se nde chiujiu 
lungtahmilo chiubo lamga masanjiu silumakge; chiudi 
haibo nam gasu pafom nia thiujiu kangkhat mainiu tuhoi 
Njou chiu kubambo (Nagaland) ga kangkhat niu 
Bauphunguwa (Zeme Nagaland) ga chiujiu lungtad 
miye chiu dinne. Haibo nam pengmibosai pawan 
katheng sailamsu pakak khat Kliungchaimai niu wang 
Jampi chiubo nam thomlu tingkum 80 pasan lungkhailu 
1993 kum aliu Hamai nai Khungchaimai chari padbo 
gasu pengmide. 

8. Maranniuluong: 

Haibo namguang hai tuhoi Namraining Hq. gu 
naimik padlam ahanggen tafaf giu mung ga lunge 
chiuwe. Haibo nam haidi charikat kawibo namruong 
ga pazan katadbo nam khatie, Chiujiu haibo namhai 
pawan katheng lungwangbo ga chararen kasha wangjiu 
chamai kakeng shaikhaimiye chiu dinne. Sichiujiu, sai 
kamalibo nam maidung khangsia niu Piulekluong nai 
Chiang ga lung aropkhaimiye chiu dinne. Haichiujiu, 
pawan katheng saisu Khungchai mainiu lungwang nam 
thomkhaijiu tuhoi Thenjang chiu kubambo namhai 
tingkum 100 pasan lungkhang lanmide. 

9. Maka/Pungmai: 

Haibo namguang liaise tuhoi Vaichong chiu kubo 

nam hai Liangmai Ahang Tapon gu naimik ngutlam 

tingkum kai pasan: 
more than 100 years. 


pakaang: 

companion/group . 


maluongton: 
mountain peak. 


namsan : new village. 

tuhoi katang: even 
till today. 

akhun/ duikh u n: 
drinking water 
source. 


chamairia: 

population. 

tathiu-chari 
ponngamlakbo: 
unable to defense 
the village. 

giurak poina: small 
spring. 

lungbambo Khungchaimai nam riga bambo 
maluongton ga namdi khat thiujiu kalek 500 pasan 
lunge chiu katingmai niu dinne. Pawan katheng haibo 
nam hai lungwangbo ga chararen kasha wangjiu nam 
pengmiye chiu dinne. Haibo nam gasu pakaang sum 
thiujiu khangsia mainiu, Liangchi lam, khangsia mainiu 
Chiang ga khaddi kaangkhat mainiu Piulekluong ga 
chiujiu kum nam thomlu Lungmiye chiu dinne. 
Haichiujiu pawan katheng sailamsu Khungchai mainiu 
wang sibo nam hangga kum nam thomlu lungjiu tuhoi 
tingkum 100 sanjatjiu lungkhang lanmide. 

10. N-nuang: 

Haibo Liangmai gu uu guang haise, tuhoi 
Kwaluong mainiu lungbami *) tingpilam maluongton 
ga pawan katheng lungkhai e. Haibo nam pengmibo 
lamra simasanlu makge chiudi, haigasu pengkum tuhoi 
Manuak ( Bhalok ) chiu kubo Maruongmai namse 
N-nuang gasu lungkum namsan thomlu lungmibowe 
chiu dinne. Haibo namguang ga tuhoi katang 
N-nuangmai akhun chiujiu bamkhaye. 

XL Kasanluong: 

Haibo nam guang haise pawan katheng lungkhailu 
chamairia tambo jengniu tathiu-chari pon ngamlak 
kamijeng niu Kadi nam ga wang lung arop khaimide. 
Haibo namhai tuhoi Kasanluong chiu kulanlu 
lungbambo (Kadi III) gasu naimik padlam nam thiujiu 
lungbam niuwe chiu dinne. 

12.Piuloung: 

Haibo nam haidi Liangmai nammang ga namguang 
khatle. Piuluong hai 4 Miu’ chiu laibo giurak poina khat 
Agagiu ruak ga luang arop khaimibo bamme. Sibo 
giurak khen ga bambo naaboam luong kak kak ga 
taningdih bambo jeng niu situ Miuning chiujiudi kuwe. 
Sichiu Piuluong hai kadih charam ngaowibo nam 
khatle. Pawan katheng lungkhangbo ga tathiu-chari sun 
ngamlakbo riga chararen kasha wanglan chiubo gasu 
Piuluong mai hai nam pengmiye. Chiujiu khangsia 

arop khaibo: joined 
with another river/ 
village. 

naaboam iuong: A 
small hillock looked 
like maidens breast. 

ngaowiho: attractive/ 
beautiful. 


Karai daora: 
previously/in olden 
days. 

manaah diangbo: 
closer/nearer than. 

Katingkien: ancient 
time. 

maluongphi: foot hill. 


mainiu Machengluong ga lungkum khaimi chiudi 
kakeng niu ra Chiang ga wanglung aropmiye. 
Haichiujiu pawan katheng nam phutmibo ga 
Khungchai maidung niu lungwangjiu Liangmai lad 
ga Miuning chiubo tu dinsi lakbo gasu Buning chiu 
kulu namthomjiu tingkum 80 daiikha lungkhailu 
Khungchaimai nai aliu Hamai charibo gasu 
paklanmibo ga Piuluong lunmai nai nam katain 
tammai aruonglu nam thiu ngut lanjiu tuhoi aliu 
Liangmai niu lunglanjiu bamme. 

13. Nza: 

Nza nam hai Nkau nam gasu naimik ngutlam 
lungbam niubo namguang khatle. Haibo nam hai 
masanjiu dinsai tuhoi Riangluong chiu kubambo nam 
maigu namguang tu dinbowe. 

14. Makhowram: 

Haibo namhai Sekmai mungga bam bo Khrukhun 
chiu kubo Maikimai nam thiujiu bambo nam tuwe. 
Karaidaora haibo namhai tuhoi Klmikhun nam naimik 
ngut lam bambo maluongton ga Liangmai nam kadi 
khat thiujiu lungbam niuvve. Chiudi, paliu niu 
maluongphi lam phungsikum lunglanbo wan ga 
Maikimai nai lung manaah diangbo jengniu Siakmai 
nam kumjiu Khoulyijiu maikilun thiutad mibowe chiu 
katingmai niu dinne. 

15. Nslakmai: 

Katingkien gara haibo namhai Liangmai thiujiu 
Siakgiu khen maluongphi ga namdi thomlu lungbam 
niubowe. Chiudi, pawan katheng aliu Liangmai nai 
alam tahmi sigasu palunlung thiujiu aliu Liangmai 
hai pachi-singnah lam junsi makbo zad thiulan chiubo 
gasu Maikimai nai among makengkhang subo wan 
gasu mailun mwijiu tadmibowe chiu katingmai niu 
dindiaye. Sichiujiu, tanuu sura paramzan di Nsiakmai 
chiubo gasu Sekmai chiu kutadmibowe. Nkiujiu, 
paliu pen gasu Makhawram maidi maikilun mwitad 
mibowe chiu dinne. 


TASII NBIW X 


7 





singnah lam junsi 
makbo: 

not maintained a 
close relationsh ip 
with one's own 
relatives. 

maikilim mwitad 
m i b o : changing 
one r s ethnic 
identity. 


wenjeng: 
surrounding. 


beklam/pabek: foot 
hills. • 

maruongbo: empty. 

sangdiu mai: 
stranger from far 
off places. 


phungsibo: shifting 
the plot of house/ 
village. 


16. GaSuong: 

Haibo Liangmai kating charah nam hai tuhoi 
‘Molhing’ chiu kubo Khungchai mainiu IT.road ga 
lungbambo wanjeng ga ‘Mouhing’ chin kubo namdi 
khat Makuiluongdih gasu lungphak kum pawan 
katheng lungkhaiye. Haibo nam penglanbo wan ga 
chamai khangsia niu sibo wenjeng ga lungdiami 
khangsia mainiu Liangchi nai Nkau lam lungkhaimi 
chamai kakeng niu nhanglam kadih maruongbo bamlam 
tadkhaimiye chiu dinne. Sirnai kakeng niu tuhoi 
Khoupum beklam lungbambo aliu singnahmai 
Maruangmai dung bamsune chiu katingmai khangsia 
niu dinne. Sichiujiu, sibo bamse karai ga aiiu Liangmai 
poupe ram thiujiu lungbam niu tadi tuhoi sangdiu 
mainiu iunglu mide! 

17. Aling Namguang: 

Haibo kating namguang liaise tuhoi Nepalimai niu 
lungkinbo ‘Turibari’ chiu kubambo maluongton ga 
namdi khat tlriujiu lungbam niuwe chiu dinne. Sichiujiu, 
siga pawan katheng lungkhailujiu khangsia mainiu 
tuhoi Aling chiu kubo Liangmai nam lam phungsi 
wangmide chiudi chamai kakeng niu tuhoi 
‘Chingmairong’ chiu kubo Imphal Kysin gase 
Maruangmai thiujiu lungmibowe chiu dinne. 

18. Chakhuakiu: 

Haibo namhai aliu Liangmai namdi khat thiujiu 
lungbam niuwe chiu dinne. Pawan katheng haichiu 
lungkhailu nam penglanjiu khangsia mainiu tuhoi 
Tamenglong district headquatre (Tariangluong) chiu 
kubo bamga wang nam thomlan mide chiu dinne. 
Chakhuakiu namhai tuhoi Npui mai ram Houchong 
wenjeng gaye chiu dinne. 

19. Tungluong: 

Haibo nam hai Liangmai nam guang khatle. Chiudi, 
aliu Naga mai nai Khungchaimai chari thiulanbo gasu 
1994 kum niu nampengjiu Liangmai namda dung ga 
lung arop khaimide.Tuhoi, sibo namse sangdiumai niu 
sutlu lungmide. 

namda: 

neighbouring village, 

siamjubo: too small. 

lungkiu karai racham: 
folk tales and folk 
lores. 

maningtaubo: 
to remember 

ariaky: school. 

kbit khilj iu hahwang 
mide: losing slowly 
and steadily. 


matanlukhe: putting 
one s best effort. 

chavang chavi: 
origin/geneo l ogy. 


pouphekjiu: 

descendants of two or 
more brothers of the 
same father. 
kamak jengbiu: for not 
having. 

khaowibo: 

transformed from one 
identity> to another (eg. 
catterpillar to butterfly) 

TASII NBIW X 


20. Pengjeng: 

Haibo nam haidi Liangmai nam ruang ga nam 
guang khatle. Chiudi, aliu Naga mai nai 
Khungchaimai chari thiulanbo ga nam siamjubo 
jengniu chari asunra kungbimibo donniu 1994 kum 
niu nam pengjiu Liangmai namda dung ga lungkhai 
mide. Tuhoi, sibo namse sangdiu mainiu lungmide. 

21. Liangmai nam guang 5 (mangiw) pahang ga 
raokhai bambo dungse ndebo bamga lungkhailo 
maksai nde chiujiu pengmilo khaddi ndelam 
lungkhaimilo chiubo simasanlu makge. Chiudi, 
katingmai niu chalui thiubo ga haibo namdung zandi 
thiutou toubo chiuluwe. 

1. Chawangmun nam 

2. Maliangli nam 

3. Karaluang nam 

4. Lemloungnam 

5. Malitonpi nam 

Aliu Liangmai zadra agu chalad giak thiusonlu 
kamak jengbiu chalui gasu azad gu ariak thiujiu 
katingmai khaidiaye. Chiudi, tuhoi aliunahmai kien 
gara apou-pe luidi sitah kami jengniu chalad di, chalui 
di, characham di sitah kammide. Sichiujiu, aliu 
Liangmai lungkiu karai racham, kaphung charam 
pakhiangna khit khitjiu hahwang mide! Siniu, tuhoi 
maningtau bam kasuibo kasia raolu ariaky ga kati lumak 
dasai kadihri ga aliu Liangmai gu characham haichiuwe 
chiubo lungwang lanbo chakien gara sison lakmide! 
Siniu tuhoi pawan bam ga poupe racham sisaniura 
matanlukhe. Kanambo gamathiu tu pisisan khainibo 
khat niu aliu Liangmai nam kasia mailun lwijiu lungtad 
mibo lam ga kasia lenkhaibo hai sera aliu Manipur state 
ga pazad tarn tamjiu tuhoi lungbambo hai aliu gu 
chavang chavi phuikhaisai pabam khat gasu pouphekjiu 
lungtad mibowe; khat khat tu alamtah mathengmibo 
wan ga lungkamana naahmai khaddi chamai kengbibibo 
zad lam ma-ngiuh kliaijiu khaowilu lungmibowe chiubo 

lenkhaibowe. Siniu, aliu mathiu hai paehi singna 

kamnaye khat khat tu mailing madiujiu lungmi 
makraye sibosung khat khat tu kungsanjiu lung ncham 
bamraye chiubo dinsan khaibowe. 

Tuhoi aliu Liangmaiye chiujiu lung aruang 
bamkhamai dungdi panam panam lad tambi 
kamnabowe. Chiudi Tingwang lungsiet pien niu 
‘Liangmai Christian Literature Soc,v&y\Nagaland& 
Manipur) LCLS. niu jukhaibo hang ga ‘Luisan, 
Maduilui, Hiunakhombolui khaddi Kawicham khuong’ 
hai raokhaijiu mathiu thin machamlubo gasu Lianglad 
haidi tuhoi thiu ncham wangbowe. 

KadowAlikhe 

I Maniubo Nkaklo. 

1. Makuilongdih ga aliu poupe charamnam thiujiu lungkindao kalek ndejiu 
lungbam niulo? Khaddi nde kambijiu lung npek mijiulo? 

2. Makuiluongdih ga aliu Hamai lung among bamkha ga souniu chawang 
thiu bam niulo khaddi panah npiumai ndejiu lunglo? Khaddi ndejeng niu 
paliu chamrijiulo? 

3. Makuiluongdih ga zad khat thiujiu lung among khaibo zad dungse tuhoi 
kien.ga nde debo zad thiujiu lungkinlo? Pazad charukzan dinlo. 

4. Nde kambijiu Liangmai, Zeme khaddi Rongmei chiu kutad milo? Pazan 
rarabaa nai plam masanjiu dinlo. 

5. Liangmai nam pengmibo nam ndejiu bamlo masanjiu dinlo, 

6. N-Guang nam hai debo wenjeng ga nam thiukhailo. Siga lungkhai 
maidung nde kambijiu pengmijiulo khaddi tuhoi nde debo nam ga paliu 
lungwang kliaimilo? 

7. Maka/Pungmai hai debo wenjeng ga nam thiukhailo. Siga lungkhai 
maidung nde kambijiu pengmijiulo khaddi tuhoi nde debo nam ga paliu 
lungwang khaimilo? 

8. Kaphungting nam hai debo wenjeng ga nam thiukhailo. Siga lungkhai 
maidung nde kambijiu pengmijiulo khaddi tuhoi nde debo nam ga paliu 
lungwang khaimilo? 

9. Kajui nam hai debo wenjeng ga nam thiukhailo. Siga lungkhai maidung 
nde kambijiu pengmijiulo khaddi tuhoi nde debo nam ga paliu lungwang 
khaimilo? 

10. Taluiloung hai debo wenjeng ga nam thiukhailo. Siga lungkhai maidung 
nde kambijiu pengmijiulo khaddi tuhoi nde debo nam ga paliu lungwang 
khaimilo? 


to 

11. Taraniluong hai debo wenjeng ga nam thiukhailo. Siga lungkhai maidung 
nde kambijiu pengmijiulokhaddi tuhoi nde debo nam gapaliu lungwang 
khaimilo? 

12. Maranniuluonghai debo wenjeng ga nam thiukhailo. Siga lungkhai 
maidung nde kambijiu pengmijiulo khaddi tuhoi nde debo nam ga paliu 
lungwang khaimilo? 

13. N-nuang hai debo wenjeng ga nam thiukhailo. Siga lungkhai maidung 
nde kambijiu 

pengmijiulo khaddi tuhoi nde debo nam ga paliu lungwang khaimilo? 

14. Piuloung nam hai debo wenjeng ga nam thiukhailo. Siga lungkhai maidung 
nde kambijiu pengmijiulo khaddi tuhoi nde debo nam ga paliu lungwang 
khaimilo? Khaddi tuhoi nam wang thiulanmimandekumlo? 

15. Chakhuakiu nam hai debo wenjeng ga nam thiukhailo. Siga lungkhai 
maidung nde kambijiu pengmijiulo khaddi tuhoi nde debo nam ga paliu 
lungwang khaimilo? 

16. Nsiakmai nam hai debo wenjeng ga. nam thiukhailo. Siga lungkhai 
maidung nde kambijiu pengmijiulo khaddi tuhoi nde debo nam ga paliu 
lungwang khaimi lo? 

17. Galuong nam hai debo wenjeng ganam thiukhailo. Siga lungkhai maidung 
nde kambijiu pengmijiulo khaddi tuhoi nde debo nam ga paliu lungwang 
khaimilo? 

18. Makhowram nam hai debo wenjeng ga nam thiukhailo. Siga lungkhai 
maidung nde kambijiu pengmijiulo khaddi tuhoi nde debo nam ga paliu 
lungwang khaimilo? 

II. Pahang ga raokhai bambo maruongbo kakga characham gasu kenlu 
sibo ladkengh siak kabin khailo. 

A_niu majanglu poupe ram____ ga lung kanam diamibo bao tu 

Liangkhat mai lung kanam diamide chiubo gasu ku katup wang paliu tu 
_chiu kutad mibowe, 

B. _sai swilu pabao khat niu tingnuu Nbiu ajengning lam charam 

kawi phiulujiu lungtadmi maitu_lam lungtad miye chiujiu paliu 

tu Zengmai chiu kutadmi. 

C. __ niu pabao khat tu majanglu tingrun lam charam_bamlam 

lungkhai miye chiujiu __chiu kutad miye chiu katingmai din diaye. 

Taduon 2. 

Liangmai ram ga bambo wa kawidung: 


sangdiumai: 

tourist/strangers. 


takiwangbo: 

visitor. 


mariu shingdi kam 
matahmibo: massive 
deforestation/ 
exploitation. 
mariilubo: 
escape/saved. 

taduon tanuu: 
near future. 


Aliu Liangmai ram ga wa katasibo khaddi 
maisuong hahbo wat wibo maluongton, 
naabaomluong, turungky, tabaaton, ajaai khaddi 
katam tambo kengjiu bamme. Haikumbo pabam 
kawibo param ramga bambo hinase nkhi mawi khaira 
pageng bamme. Plamra, namdih ga lungmai kakeng 
niu Tingwang bensiam kawibo hai ngaotou makbo 
jeng niu charam taki tadjiu phuiron khainimai tuhoira 
kengjiu bammibowe. Siniu, aliu dihga bambo 
Tingwang bensiam kawibo hinase aliu niu nkhi mawi 
khaibamsai sangdiumai kengjiu takiwangbo gasu aliu 
leng tasen chalan npui kengjiu daosanlu buiye. 
Nkiujiu, mariu shingdi kam matahmi makjiu 
khaibamsai tingkai, tadui piwi khaijiu chapum wibo 
khaddi chararen katam tambo gasu mariilu buiye. 
Sijeng niu lungkhang kinbo chabon mai dung niu 
aliudih ga nde gu kawibo bamlo chiubo phiulu 
nkhikhai maksai pasai taduon tanuu ga phisuira 
bambo we. Chiujiu, aliudih ga bambo pakhiangna 
dinkam lakbamdi kasia raolen khai bamme. 


1. Pounahluang/Charawangkiluong: 

Haibo maluong hai Liangmai katingmai mainiu din- 
characham bamniubo Charawang kiluong-e chiujiu 
dincharah bamniubo maluong khatle. Haibo maluong 
luongkuse tuhoi mathiu niu ‘Zuko valley’ chiu kubo 
pazan katadbo niingzam gu naimik padlam bambowe 
chiu dinne. Katingmai niu dinjiu haibo maluong ga 
paman kakung kungbo mara-thiyu-niyubo ga wikhai 
ngambo pyubon kengjiu puak bamme; nkiujiu sibo 
luongbutga ringlanbang/shailing shingbang di bamme 
chiu dindiaye. 

chamribo: disagree/ 
not in good term. 
pataapiu: son-in-law. 
manu aliatbo: fight/ 
duel. 

nthibo: wrestling. 
ham manaai khaibo: 
flattened. 

kabetbo: tied. 
malaisi lakmibo: 
cannot move. 

Banglawang: 
name of a godhead. 
nkhuongphung: the 
place where one had 
a great fall. 

Gianmai: Angami. 
Kaimadiliu: a goddess; 
daugjiter of Banglawang. 
Charahwang: king of 
gods. 

ajaai: lake. 

mariukajing: 
deep forest. 

shingnwi: leaves. 

ting chakengbo: 
draught. 


2. Banglawang Nkhuongphung: 

Haibo taning poina hai Liangmai ram tingpilam 
Gianmai, naimik padlam Paomai nai Maomai chiujiu 
lungbamboNpiuluong Miuning nai nchambo ngaowibo 
bam khatle. Katingmai niura haibo bam tu Banglawang 
nkhuongphung chiu kuwe. Characham sai suijiu 
Charawang nai pasingnahpiu Puichamiw chamrijiu 
agisubo wan ga Charawang nao Kaimadiliupiu 
Banglawang niu pataapiu tu maji makge chiu rukhaibo 
gasu Charawang palung poamjiu papao tu rnanu aliatra 
gengjiu panai nthibo ga tan nchammijiu nien charuk 
nchun charuk chiu nthi khangjiu chahiu naimikdi 
malaisi lakmibo wan ga Kaimadiliu niu pakinaa liang 
lianglu pagiw peklu papiu nien ga thonkhai bijiu pagiw 
siniu papiu nien kabetbi j iu koukiu maluong kadi tu ham 
manaai khaimibo jengniu Banglawang nkhuongphung 
chiujiu katingmai niukutadmiye. 

3. Jaaimeng: 

Haibo ajaai hai Bena mairam ga bamme. Liangmai 
kadih ga haibo ajaai haise maisuong kahahbo ruong ga 
khatle. Katingmai niu haibo ajaai tu charahzai chiu kuwe. 
Palamra haibo jaaise mariu kajing ga shingbang niu 
gomsinjiu bamliudi maikhat niu nkhijiu kabamkum 
taduise wadaodi tania makge shingnwi khatdi sibo ajaai 
riga kaikhai bambo ngaolu makge chiu katingmai niu 
dinbam niuwe. Sibo ajaaikhen ga chagan pyubon 
chiubora, nrabang, kabiwbang kengjiu puak bamme. 
Chiudi, maikhat kumbo niu sise lunisai lurabo pyubon 
bangdung se meng khamrailu pasaibo naih niu luraye. 
Chiumak dasai npui tad mahahjiu chakilam wanglan silak 
mimiye chiu dinne. Sigasu,ting chakengbo kum 
katingmai lungchang mainiu meng sibo jaai gasu tadui 
malamkum pahang ga bambo ajaai poina ga chungfui 
khaisai mao makjiu tingriu mimiye chiu katingmai niu 
dinne. 

4. Miuning : 

Miuning hai aliu Liangmai ram ga wakawi khatle. 

naabaom 1 uong: small 
hillock looked like a 
maiden s breast 
turungky: cave. 

tabaaton: water fall 

tajuong: monkey. 
cha-nga: a specieis 
of monkey which 
have long tail. 
kapeng: black 

monkey 

tathyu:vv//t/ boar. 
chapuong -.elephant 
chakui: tiger 

char as hy :frui is. 
chapien: Mushroom. 
chakungpien '.orchids. 


jaairing: spring at the 
middle of the lake. 

ringlanbang/ shai 1 i ng 
shingbang: a tree of 
eternal life. 

aluk: sufficient food 
staff for one day. 

chamiangken: a 

creeping plant 
which produces 
sweet smell. 

Miuning hai Piuluong ga bamme. Haibo bamse 
Namraining Tamei Hq. gasu mathakbam 10 pasan nakha 
diubowe. Miuning gahai Charah bensiam kawihina 
khaimadui khai kabam kurabowe. Miugiu chiu kubo 
giuna khatse luangkum agaruak ga aropkhailu Miuning 
n-gang ga luangkumjiu naboamluong dung nai 
shingbang shingnu khaddi pyubon dungleng tadui 
kajinkhaijiu bambohai mating khaisai atu niimbo bam 
khatle. Haibo Miuning wanjenghai karaidao tingra 
chakhua, charenk, tajuong, cha-nga, kapeng, tathiu, 
chapuong khaddi chakui bam thiujiu mariu kajingniu 
gomsinjiu palun piwi khaibo bam khatle. Miuning hai 
charashy, chakungpien, pienr.ya khaddi katam tambo 
parim wibo charapien kengbo pawenjeng mainiu meng 
ngaolujiu masiabo bam khatle. Haibo bam gasu 
Namraining ga lungbam mailengdi sakrabo tadui 
pikhaijiu bambowe. Chiudi, pasaileng maningson 
makbomai khangsia mainiu mariu shingdi phijiu khaddi 
paman kakung kungbo khauring kengjiu kamshatmi 
sigasu, phiukungmibo charapien, chakungpien pethonlu 
jonkam mibo jengniu tuhoira karaidao watse 
malanwangra lamgbi mide. Chiudi, mathiu niu lungchun 
ngutjiu nkhikhai lanbisai aliu Liangmai mathiu gu 
chakhiubung khat thiujiu sangdiumai niu katang 
juanwang phuikhaijiu mathiu leng wakawi kengjiu dao 
sanlubuibo pabam kawi khatle. 

5. Chlang Jaai: 

Chiang jaai hai katingmai kien gara din characham 
thiujiu bamniubo ajaai khatle. Haibo jai hai maluongton 
ga chungbambo ajaai poina khatle. Haibo jaai ga 
ramkeng lamsu tadui luang ngut khaibo wadi hahye; 
chiudi jaairing gasu duipin poina khat bambowe. Haibo 
jaai hai tatun kiudi tadui luangmalem padson makge, 
ting chakengbo kumdi tadui hahson makge. Katingmai 
kien gara haibo jaai ga chakha, taloina khaddi tabaapui 
kengbo jeng niu tasot wangsai nampuina alukleng meng 
metiuhjiu bamniuwe. Karaidao tingra haibo jaai 
wenjeng ga bambo mariuh ga paman kungbo 
chamiangken niu kemphuijiu chakhua charenk bam 

kajinkhaibo: 

sprinkle/watered. 

piennya: a kind of tree 

musroom. 

mat i nghbo: stared. 

ni imbo: enchanting. 

tadui baabo/jiabo: 

swim mg. 

taloina: snail 

Kakaahmai: 

white people. 

swi wangbo: followed. 

maaga: in,front of/on top. 

katingkien: in olden 

days. 

charui n~ni\v: on the 
way to the land of 
dead. 

chakaagiu: Name of a 
river bordered between 
the living and the dead. 

Magoupyu: a bushes 
make up of tall 
grass. 

charuidih: land of 
dead not ref ere d to 
hell 

Charah Ntupui: name 
of an evil goddess 
who resides in the 
middle of the way to 
the land of dead and 
who always harassed 
the passerby. 


thiujiubamniuwe. Haibo jaai khen ga charenkkengbo 
jengniu English mainiu charam phuijiu taki wangbo 
ga paliusai swiwangbo Maikimai (Meitei) ga namzan 
maniubijiu paliu niu charenk tu maniubo leng lukhailu 
paliu lad ga charenk tu ‘Langmeidong’ chiubo gasu 
Kakaahmai niu ‘Langmei’ chiu rao diajiu tuhoi katang 
namzanse Chiang tu ‘Langmei’ chiu kukin khaye. 
Katingmai niura sibo jai wenjeng ga ringlan shingbang 
di puakbamme chiu dinbam niuwe. Haichiujiu, sang 
pawenjeng ga lungmai dung niu chain atiat maaga 
Chiang jaai tu paliu manglam mantousai tasiu kenge; 
mara-thiyu-niyubo wan ga paliu manglamsu Chiang 
jaai ga tadui baa/jia kinniusai chara marabodi 
wimimiye chiu dinbam niuwe. Chiudi, tuhoira haibo 
Chiang jaai hai pawenjeng ga nam thiujiu lungmibo 
ga kam taniabo khaddi shingbang huithon kammijiu 
mainiu nkhi matun makbo jeng niu katingkien ga 
dinbam niubo sera characham thiu mide! 

6. Charui N-riiw: 

Charui N-riiw hai Kuiluong ga tatukang kadibo 
khat lungga bamme. Aliu poupe kien katingmai 
rahcheng gara chamai hina saikumsai haibo charui n- 
niw ga wangkhai kamraye chiu malumme. Chamai 
karing mainai kasaimai (kadih nai Charui) kakga 
chakaagiu niu ramrai thiujiu luangbamme; sigasu, 
Marinbang nai Magoupyu kadibo niu chapsung mijiu 
khat khat tu ngaotah mibowe, sigasu saikuni 
chakaagiu tadkenbo gasu sibogiu dui nyatao kaji 
nyatao kari kadihri tu mangai miraye chiu malumme. 
Sigasu, kadih ga kadibo khaorui maksai singbang 
singnu hinase Charuidih gara siamkamme. Sikumjiu, 
charuilam kadibo hinase Kadih ga siam kamme chiu 
malumme. Sichiujiu, haibo charui n-niw sedi tubuk 
khat kakga tadui chungbambo tu dinbowe, haibo bam 
gase, Charah Ntupui, sigasu charuimai juongphung 
chiujiu bamme. Liangmai poupe rahcheng lam ga phiu 
masukjiu sikhaini mailengra haibo bamse phuikhai 
siakrabo bam khatle. 

7. Koubou kihluong( Koubru): 

Haibo,maluonghai Chawangkining gasu nhanglam 

Koubou: a godhead 

mal uongrah: man main 
god. 


tashingbom: 


Chalenky: thehahitate 
of hats . 

chamrijiu:# quarrel 
between/among 
individual (s) 

m at a i - mar en gh b o: 
hatred/abomination. 


bambo luongren maksai Ahang Tapon gu naimikpad 
lam bambo luongren tu dinbowe. Koubou hai charah 
nahye chiu dinne. Haibo maluongrah niu paky thiujiu 
haibo luongren ga lunge chiujiu poupemai rahcheng 
tadmai niu malumme. Haibo maluongren haise 
Maikimai niudi paliu rahcheng gu thiujiu kahumbo 
bam khatle. Haibo luongren ga paman kungbo tasing 
tatu, chapyuleng taliu suibo piyubon kengjiu 
puakbamme chiu dinne. Haibo luongton ga tadui 
kawibo khaddi masansiak siakbo charah dung niu 
thuak sakbo ajaai khat bamme chiu katingmai dung 
niu dinbam niuwe. Haibo luongren ga chakung khaddi 
charapien katam tambo sigasu khauring khaunah 
kengjiu lungbambo mariu kajing khatle. 

8 . Laluongkibek: 

Laluongkibek hai ahanggiu gu naimik padlam 
Kajingluongmaiguchakhau-turen kawi khatle. Haibo 
bamga hai Laluong chiu kubo maluongrah niu 
lungbambowe chiu katingmai niu malumme. Haibo 
maluongbek gahai paman kungbo tashingbom bang 
kengjiu karai gara puakbam niuwe. Chiudi. tuhoira 
chalyi-alyimai dungniu lukam mide! Haibo bam gadi 
Bena gu Jaaimeng kumgap jiu ajaai tadui kamasingbo 
singnuidi nkaikhai makbo mariu n-gaang ga bamme chiu 
dinne. Sibo ajaai khen ga alim tamra bang chamai niu 
lingkhaibo kumjiu puak bamme chiu meng ka-ngaomai 
niu dinne. Haibo bamga chakhat, charui khaddi tadaa- 
riang di wiye chiudi khamdia raimakjiu lusai charah 
jujiu pui tadmahah siye chiu dinbam niuwe. 

9. Thalon Chalenky/Turungky: 

Thalon Chalenky hai pazan katadbo sangdiu 
mainiudi wang phuisao makbo aliu Liangmai ramga 
paman kakungbo bam khatle. Haibo bamse, Katingmai 
niu dinjiu Charahwang nai Puichamiw nahraibo tu 
asutbo lamgasu chamrijiu Puichamiw kum paky leng 
phek khaibo bamme chiuwe. Puichamiw paky leng 
kaphung phejiu loisura maaga pasailam mariwang 


16 


TASII NBIW X 



tulimky:cave. 
Nidkak: Sunday to 
Saturday/ week. 
pa-nganghahbo: 
helples/ desperate 
condition. Lianghotpiii/ 
Tanghotpiu: a godhead 
who ha\ e exceptionally 
long private part. 
kahinleju ngaoni makbo: 
hate the jeering/ 
deriding face. 
kakhiu subo: started 
hitting. 

tekdom: lunch packet. 
Nbaibo: hide. 
chakha chaga meh 
tiuhbo: fishing and 
hunting. 

rangkang phirabo bam 
kawi : a good place 
to earn money. 

chagaozaai: lake of 
frogs. 

tadui thuakbo: 
fetching water. 

tingchakengbo: 

draught. 

katasibo: wonder/ 
strange. 

madiubo: test/try. 

phuikhaibo gapachi Charahwangky ngao lanlu matai- 
marenghjuwe chiu palling poamjiu dindialu Maruang 
nhanglam lemwang paky leng Bhubonky chiu bambo 
bam gase phelanlu lung miye chiu dinbam niuwe. Haibo 
tulimky ga chalen kengbo jeng niu chalenky chiu 
kumibowe. Katingmai kien ga sibo chalenky ga 
khangliu mai tasuat wangsai chalen japra tad tadle 
chiuwe. Chiudi, siga chalen kakaahbo khat bambose 
japmao dasai sikumbo mai tuse sibo bamga bambo 
charah seniu kamshat mimiye chiu malumme. 
Sichiujiu, charahcham ga sibo chalen kakabo tuse 
parammai rikhang khat niu japmao khaibijiu patu 
charahniu min bangmijiu pamaraipui pa-ngang hahj iu 
kapbambo wan ga Lianghotpiii tadwang daojiu tatuse 
kabitpang khairariliupui siniu kapjiu dinjumibo wan 
ga pahra kahinle ju ngaoni makge pahniu tatuse 
kampangra paguponlu kakhiu subo wan ga ngaolu nuimi 
dasai mathak miraye chiu dinkhailu sibotuse kakhiu 
subo wan ga riliupui sedi nuiniju mijiu nuirup khaibo 
gasu tatukangse tekdom kalenbui nakha kamputkhai 
dialu tahmide! Sichiujiu,Nidkak khatsai lam riliuse 
menglanbo wan gara sibo rikhang piu tuse charah 
dungniu kamsatlu pazai manuk toi toi khaidiade. Siniu 
siboky lung ga bambo kichen dikachangbo bamse tuhoi 
katang tatu hengbowe chiu katingmai niu dinne. 

10. Chagao jaai: 

Haibo chagaojaai hai Nhengmai ram Nbiugiu khen 
ga tatu tuong kadibo riga duikhun poina thiujiu bamme, 
Haibo chagaojaai hai katingmai niu dinjiu ting chakeng 
kani chakeng bamdi tadui khatdi sangson makge chiuwe. 
Sichiujiu, ting chakengbo kum haibo jaai ga tadui thuak 
sangh khaibisai sibo khunki fuilan makthen ting riuraye 
chiu dinne. Haibo chagaojaai haise wa katasibo khatie 
siniu meng phuikhailu madiusai maj i ka-nkhui si Iu 
sune! 

11. Mazatiennang Nbaituh: 

Haibo tuhdise Taningzam ga bamme. Haibo tuhai 

pathen padiatthengdibo tatuluong khatie. Katingkien 

Tatunaai: a mythical 
name. 

1 atu means : stone/rock 
naai means: Aunty. 

machum mi bo: pointed. 


ga Taningzam inai gu tatan Mn. Mazatlennang niu 
Kacharimai tu paronna chari thiubo wan ga pathiu 
parimai niu patu phiumengbo wan ga sibo tutuong ri 
ga nbai baiye chiujiu Mazatlennang nbaitu chin 
kumibowe. Sibo tutuong khen gadi Tatunaai chiujiu 
maluong lunkum machum ruibo tatu kakubo khatdi 
bamme. Nahmaidung nbinmeng phuikhaisai naliu 
suong hahlune. 


KadowAlikhe 

1 Maniubo Nkaklo. 

1. Pounahluang mak'sai Charawang kiluong hai ndebo bam ga bamlo? 

2. Banglawang se saolo? pahnai sao manuu aliatjiu khaddi nde kambijiu 
pah ‘Nkhuongphung’ chiujiulo? Sibo bamse nde ga bamlo khaddi mathiu 
niu thaidao ndechiu kulo ? 

3. Jaaimeng hai sao ramga bamlo? Jaaimeng nde kambijiu pazan tadjiulo 
nang niu kasi hina raokhailo. 

4. Mi lining hai ndebo tun ga bamlo? Nde kambijiu Miuning chiu kujiulo 
siga nde kawibo bamjiu sibo lam ga maidung niu paliumun gua thiujiu 
dinjiulo? 

5. Chiangjaai hai nde ga bamlo? Katingmai kien ga sibojaai tu ndekumjiu 
maning bamniulo? Sibo jaise thaidao nde kumjiu bammilo khaddi nde 
kambijiulo? 

6. Charui N-niw hai saoram ga bamlo? Katingmai kien ga sibo bam ga nde 
kamme chiu malum bamniulo? Thaidao ndekumbo jaiga bamlo? 

7. Nde kambijiu katingmai niu Koubou kiluong chiu mathak khaijiulo? 
Koubou hai chamaima maluongrahlo? Haibo bamse nde ga bamlo khaddi 
Makimai niu ndechiu kulo? 

8. Laluongkibek hai nde ga bamlo? Katingmai kien ga sibo bam ga paman 
kakungbo shingbang kengjiu bamniuwe chiu dinne. Sibo bangzan dinlo 
khaddi tuhoidi kengbam khama? Hahmisai nde kambijiu hahmijiulo 
chiubo nang niu kasibo dinlo. 

9. Thalon Chalenky hai nde kambijiu pazan tadjiulo? Nde kambijiu Thalon 
chalenky chiu kujiulo? Haibo lam ga nang niu kasi katang raolo. 

10. Chagao zaai hai saoram ga bamlo? Haibo ajaai gu tasibo lam ga nang 
niu kasi katang dinlo. 

11. Mazatlennang Nbaituh hai saoram ga bamlo. Nde kambijiu pazansichiu 
kujiulo? Mazatlennang racham nang niu kasi katang dinlo. 

12. Aliu Liangmai ram ga sangdiumai(tourists) dung charam phuira 
wangsuibo bam kengjiu bamme; haidungse nde kumbo jaiga kamsai 
sangdiu aliudih ga takiwang suiralo? 

13. Sangdiumai kengjiu charam phuira aliudih wangkhaibo ga ndegu 
kawibo bamlo? Paliu niu wangkhai makengbo ga aliuleng chasen 
chalan npui nde katang wisanluralo? 

14. Nde kambijiu aliudih ga sangdiumai charam phuira takiwang matai 
makjiulo plam dinlo? 

II. Pahang ga raokhai bambo maruongbo kakga characham gasu 

kenlu sibo ladkengh siak kabin khailo. 

A. Haibo maluong luongkuse tuhoi mathiu niu_chiu kubo pazan 

katadbo __ gu naimik padlam bambowe chiu dinne. 

B. Ting chakengbo kum katingmai_mainiu meng sibo jaai gasu 

tadui malamkum pahang ga bambo_ _ga chungfui khaisai 

maomakjiu tingriu mimiye chiu katingmai niu dinne. 

C. Namraining ga lungbam inailengdi_pikhaijiu bambowe. 

D. Haibo jaai hai_kiudi tadui luangmalem padson makge,_ 

kumdi tadui hahson makge. 

E. _khatsai lam riliuse menglanbo wan gara_pazai man.uk 

toi toi khaidiade. 

F. Haibo __hai_ram Nbiugiu khen ga tatu tuong kadibo riga 

duikhun poina thiujiu bamme. 

G. Sibo tutuong kJien gadi_chiujiu maluong lunkum machum 

ruibo tatu khatdi bamme. 

Taduaon 3 

Liangmai ram ga bambo singgiu dung. 


mali-malanbo: 

plentiful 

pagiu mung: river bank 

chaken-charen: 
dry season/ winter 


ramrniidemarcation/ 
border between two 
land. 


Aliu ram ga singgiu kadibo luangkhai makengbo 
gukagengbo kengjiu bambowe. Kadih disubo hai npui 
kafakawibo ga kengjiu bambowe. Sichiujiu, giudih gasi 
malee kadidibo tadsui misai chapot mania mairam 
lamsu malot khat niu keng kengjiu phungwang ngamme. 
Nkiujiu, pakhen gatadui mali-malanjiu daolubo jeng 
niu taninglu kengjiu tenluwe; pagiu gas? > chaklia chagah 
kengjiu daoluwe sigasu, pagiu mung gasu chaky thiura 
khaddi npui kafa kamra nbui tatu kengjiu daolubo 
jengniu chalyi-chaga thiura pajat kawibo kengjiu 
daoluwe. Sichiujiu, tatun kiusai tadui dibo gasu chariubi 
bamdi chaken-charen padsai singgiu kadibo adihga 
luang taronwang khaibo gu kawibo kengjiu bamme. 
Sichiujiu, adih, aram ga singgiu kadidibo luangkhailu 
maktahdi singgiu poi poina kengjiu bambo jeng niu 
Tingwang tu dihjiu thuonkiura pageng bambowe. 
Liangdih ga luangkhai bambo singgiu dungzan kasia 
lenkhai bamme. 

( Singgiu kasia zanra sitanglu makjiu khailu makbodi bam 
surabowe chiudi katipao dung niu haiga khaitanglu makbo di 
aliu Liangdih ga bambo singgiu hina zan tasiinah dung ga katisan 
khaibira dinkatin khaiye.) 

1. Nbiugiu : 


Namrai: border 

between two villages/ 
states/countries. 

kaditam wibo: 
fertile land. 

taninglu: cultivable 
land in the valley. 

Liangmai ram ga luangwang bambo singgiu ruang ga 
Nbiugiu niu dikachange. Liangmai ram tingpi lam 
bambo Karong chiu kubo Paomai ram gasu luangkum 
tingnuu lam tuhoi Nagaland ga bambo aliu Liangmai 
nam nai Manipur ga bambo aliu Liangmai gu ramrai 
pithiu khaiye. Tingpilam lamsu haibo giu hai aliu 
Liangmai nam tu luang maguikum irtminni iniiimiwi 
Chafcha Nalluong, Maguiluong, Dutluong, Nreng, 

chakhajan: fish meat . 
chakha zan: name of 
the fish. 

n-gaang ga: < 7 / the 
middle. 

Tasen:/ry/7?cw. 

nbuksom/. 


tingpilam: northern 
side. 


luangtaronbo: flowing 
through. 

mazat-mukpvg/tf <£ left) 
left & right . 

taninglu: paddy field in 
the valley. 


tiuhwi jujiu: too fasty/ 
delicious. 

paringting: /?/.v life time. 
mangailan ngam lakge. 
never forget. 


Riangloung, Konphung, Dikiuram, Nheng, Luongdi 
Npa sigasu tingrunlam kum pagiugen Tingnuu lam; 
Taningjam, Pheluong, khaddi Namtiram katang hai 
luangkhaijiu chakha chaga meh tiuhra pazat kawibo 
pikhaiye. Nkiujiu, pagiukhen ga taninglu poi poina tenra 
lengdi patam wibo kadih charam pikhaiye. Haibo giuhai 
Nagaland mai genlam bambo Liangmai nam nia Ntu 
nai Nbiu Tapon di sanwibo dam lutauluwe. Haibo giu 
ga chakha kadi dibo di kengjiu dauluwe, paman 
kakungbo Tasen di kengjiu bamme. Nkiujiu, haibo giu 
gasu chaky thiura nbui kawi wibodi kengjiu daolubo 
jeng niu singiu khen ga lungbambo namdung niu 
rangkang phirabo bam kawi khatdi thiuluwe. 

2. Ahanggiu: 

Ahanggiu hai Liangmairam tingpilam Chakha, Remta 
khaddi Kuiluongmai zam gara singgiu poina khat 
thiujiu luangsu kumjiu Liangmai ram naimik padlam 
sai, Bena, Tapon, Liangchi, Nienluong, Kasiluong, 
Kajiniuong sigasu naimik ngutlamsai Kadi, Nkau, 
Piulekluong, Namraining, Chiang, Kabuanram, 
Machenglong chiujiu luangtaron kurnme. Ahanggiu 
nai Nbiugiu hai Liangmai ram ga paraa kathiubo singgiu 
khatle. Haibo singgiu khen mazat-mui charam wibibo 
hinara Khungchai mainiu lukammiye. Ahanggiu gasu 
chakha chaga meh tiuhra pazat kawibo pikhaibo ronna 
makjiu kaditam wibo taninglu poi poina tenralengdi 
pikhaiye. Haibo giu gasu paraa thiujiu Khungchai maira 
chaky thiurabo nbui wibo jeng niu paliu leng rangkang 
dao makeng kachangbo npui thiujiu aliu Liangmai leng 
phung meng jonkhai sao makge! 

3. Makhuki: 

Makhugiu hai aliu Liangmai ram naimiki ngutnai 
nhanglam chiubora Tousem sub-division ga kum aliu 
singnahmai Zeme nai Maruongmai tu ramrai thiumiye. 
Haibo singgiu khen ga taningdih daolu makdi haibo 
giu gasu chakha chagah meh tiuhraleng pazat kawibo 
kengjiu pikhaiye. Makhugiu ga bambo chakha jan 
tiuh taolumai hinara tiuhwi jujiu paringting mangailan 
ngam lakge chin sangdiumai kakeng niu dinne. 

4. Nsietki : 


gengson tahmide: 
no longer benefited . 

chali-alibo: business. 


Nsietgiu gai apou ape kien gara aliu Liangmai ram 
naimik padlam ramrai thiujiu bamniuwe. Haibo giu 
hai aliu Liangmai nam paraa thiujiu Chawangkining, 
Magabangloung, Aling guang, Tungloung, Nsak, 
Makhen khaddi Nsietmai ram ga luangkhaijiu chakha 
chagah meh tiuhjiu lungbam niuwe. Chiudi, tuhoira 
mairammai zat niu lumibo jengniu aliu lengra wajiu 
gengson tahmide! Haibo giu gasu tuhoi tatu nai nbui 
phelu maidung gu chali-alibo bam kawi thiujiu 
bamme. 


5. Agaki: 


singgiu mangang 
kaluangbo: the river 
that flow upward. 

tingrilam: northern 
side . 

luzam: paddy field. 


Agagiu hai Piuluong n-gaang gasu luangkum 
naimik padlam Kabuanram lam luang npadlu nrilam 
luang kadat khailanjiu Chiang, Namraining khaddi 
Piulekluong gu naimik ngut lam luang kadatkum lanlu 
naimik ngut lam Kawaluong, luangtonkum Konphung 
nai Dikiuram ramrai thiujiu Nbiugiu ga luang 
aropkhai mide. Haibo giu gasu Kabuanram, Chiang, 
Namraining maileng sakrabo tadui pikliaijiu bamme. 
Haibo giuhai chakha tiuhwibo ga Makhugiu panai tu 
dinkada bamniuwe. Agagiu hai tingpilam luangkhaibo 
jengniu singgiu mangang kaluang kumme chiu 
maidung niu dinbam niuwe. Haibo giu khen ga taninglu 
poi-poinapikhaijiu namnia sumtu makotjiu bamme. 


6. Jaduigiu: 


Haibo giuhai Namraining Tamei Hq. gu tingrilam 
Kadimai nai Nkau mai nai Kadimai namrai thiujiu 
namkak gasu luangkum Taduon mai kadih khaddi 
Nakau nai Tadon namraithiujiu luang tajutkum 
Akanggiu niu arop khaijiu nhanglam Nkau, 
Bamrekluong khaddi Riangluong kakga luangkum 
Nbiu giu ga aropkhaimiye. Haibo giu hai Liangmai 
nam madai mangiw leng chakha chagah metiuh wibo 
singiu khatle. Agagiu nai Makhugiukum chakha 
chagah, taloina metiuh wibo khaddi pachoi bambo 
chakha chagah kengbo ga pazan tadle. 

T.Agigiu: 

Haibo giuhai Nkao nai Piulekluong namrai gasu fuangsujiu Konphung nai Riangluong 
gu namrai thiujiu luangkum Nbiugiu ga arop khaimiye. tiaioo 
ngiu niu pakhen ga lungbambo nammai leng chakha chagah 
pikhaibo ronna makjiu Konphung nai Riangluong mai luzam 
leng tadui pikhaijiu tasiu pikeng khaiye. 

8. Apaagiu: 

Haibo giuhai Machengluong gasu luangkum Sonram nam 
n-gaang ga luang phakkum Thalon nai Dailong namrai thiujiu 
‘Liangkhon khaokha’ turen khen ga lungkum Nbiugiu ga arop 
khamiye. 

9. Amanggiu: 

Haibo giu hai Thalon mairam Npa munglam luang bambo 
chakha chagah metiuh wibo singgiu khatle. Haibo giu ga 
loitheng nai chakha kengjiu tasotwan wangsai chabonmai niu 
paliu diw thiujiu meng bamjing jingbo giu khatle. 

10. Ahaahky: 

Kadi gasu luangsu Kuiluong nai Remtakak ga luangkhaijiu 
Guinoung nai Nalloung ka gasu lam luang tajut kum Nbiuky ga 
luang arop khaimiye. Haibo giu di chakha chagah kengbo 
singgiu khatle. 

11. Aktmggiu: 

Nreng nai Dutnuong kak ga haibo giuhai luangkhaiye. 
Haibo giu gasu nam nialeng chakha-chagah kengjiu pikhaiye. 

12. Nkhuong duiky: 

Haibo giu hai Guinuong nai Dutnuong kakga luangkhaijiu 
pawen jengmai leng chakha chagah metiuh raleng pajat kawibo 
pikhaiye. 

13. Ngeky: 

Remta nai Chakha kak ga haibo giu hai luangbamme. Haibo 
singgiu haidi pawen jengmai lengchakha chagah metiuh raleng 
pajat kawibo pikhaiye. 

14. Agagiu: 

Haibo singgiu hai Aling nai Tucha tucha kakga luang bamme. 
Haibo giu haidi chakha chagah mehtiuh wibo singgiu khat 
thiujiu bamme. 

15. Ariugiu: 

Haibo giu hai Tedluong nai Niuluong kak ga luangbamme. 
Haibo giu hai sedi chaka chagah kengbo singgiu khat thiujiu nam 
nia leng pazat kawibo pikhaiye. 

16. Asigiu: 

Haibo giuhai Niuluong gasu luangkuin Liangchi namleng 
taning kawi taduilu tenra pikhaijiu khaddi chakha chagah metiuh 
wibo bam pithiu khaijiu ahang giuga aropkhaimiye. 

17. Arianggiu: 

Makhen nai Nsak kakga haibo giuhai luang bamme. Haibo 
singgiu gasu Kanglatongbi ga lungbam maileng sakrabo dui 
pikhaiye khaddi pakhen ga taninglu tenbam maileng tadui pikhaiye. 
Sigasu, chaky thiuraleng tatu di kengjiu daoluwe. Chiudi, tuhoi 
kien gara haibo giuhai pawen jeng ga lungbambo chabonmai 
kakeng niu paliu gu paman kakungbo pawan kam mahahjiu paliu 
diw thiujiu mawakhaibo bam thiumibo jengniu chabon maileng 
phisuirabo pabam kawi thiumide. 

18. Majatky: 

Haibo singgiu hai Bena maizam gasu luangsu Taphao nai 
Oaklong mairam ga luangkhaij iu Nbiuky ga luang aropkhaimiye. 

19. Ridatky: 

Haibo giu haisedi Bena gasu luangkum Makuiluongdi nai 
Rijaimai namrai thiujiu luangkumNbiu giu ga luang aropkhaimiye. 

20. Makhuonggiu: 

Haibo giu hai Ariang nai Laimakhong kak ga luangbamme. 

21. Aw an ky: 

Haibo giu hai Konsaram nai Laimakhong kakga luang bamme. 
Haibo giu gasu Makidih pakhiangna leng sakrabo dui kawi 
pikhaij iu bambowe. 

22. Phakgiu: 

Haibo giu hai Konsaram nai Puiluong kakga luangbamme. Haibo 
singgiu ga Singda Dam taliyulu chami (Electric) lupadlu Makidih 
pabam kasialeng zankhaijiu bamme. Haibo bamse tasot wan 
wangsai ajengning ga bambo chabonmai kakeng gu taki khaibam 
thiujiu bamme. 

Kadow Alikhe 


I Maniubo Nkakio. 

1. Liangmai nakak ga pazan din kasuibo singgiu ndejiu bamlo? 

2. Chamainah karingting ga singgiu niu nde kawibo pikhailo? Singgiu 
gasu aliu chamainah niu dao kasuibo ndede bamlo nang niu kasi 
katang dinlo. 

3. Liangmai ram ga dikachangbo singgiu nia zan dinlo khaddi Liangmai 
nam ndejiu luangken wanglo chiubodi masanjiu dinlo. 

4. Chakha tiuhwibo ga pazan tadbo singgiu nia zan dinlo? khaddi sibo 
sing niase ndebo ramram ga luangkhailo chiubo masanjiu dinlo. 

5. Ndebo giuhai aliu Liangmai leng suongdi Khungsai maileng 
gengdianglo? Sibo giu gasu nde lupad makeng kachanglo? 

6. Liangmai zad pageng bamson tahmibo naimik padlam bambo singgiu 
zan dinlo? Nde kambijiu sibo singgiuse aliuleng wajiu gengson tahmine 
chiujiulo? 

7. Ndebo singgiu ga tasen keng kachanglo khaddi ndebo state panai gu 
ramrai thiulo? Sibo giuga singgiu ndejiu luang aropkhailo singgiu 
zandungse masanjiu dinlo? 

8. Maidungniu singgiu mangang luang~e chiubo singgiu zan dinlo? Khaddi 
sao saoram luang kenkum ndebo giudi ga arop khaimilo? 

9. Pahang ga raokhai bambo singgiu dungse saoram rammai kakga 
luangken wanglo chiubo dinlo; 

a). Nbiu, b). Ahang, c) Jaduigiu, 

d) Asigiu, e) Ariugiu, f). Agagiu, 

gjRidatky, hj.Apagiu. ijPhakgiu 

n. Pahang ga raokhai bambo maruongbo kakga characham gasu kenlu 

sibo ladkengh siak kabin khailo. 

A. Kadih_hai npui kafa_ga kengjiu bambowe. 

B. Nkiujiu, pakhen ga tadui_daolubo jeng niu_kengjiu 

tenluwe. 

C. Haibo giu ga_kadi dibo di kengjiu dauluwe, paman kakungbo 

_di kengjiu bamme. 

D. _hai Nbiugiu hai Liangmai ram ga_kathiubo singgiu 

khatle. 

E. Makhugiu ga bambo_jan tiuh taolumai hinara tiuhwi jujiu 

paringting mangailan ngam lakge chiu __kakeng niu dinne. 

TADUON4 
Paris gu Ladzart 



nii 


ladzan: judgement. 
maningtoujiu 
bamsuibo: can be 
remembered fondly. 

mathenkaang: 
group o f players. 
chakhuong thiubo: 
respectable/ 
honourable. 
tanui thiusibo: 
joker/comedian. 
kapinsibo: expert 
on frightening 
people /a thriller. 
kafikdii diibo: 
shivering out of 
fear. 

raarai ndaabo: 
falling in love with 
one person by two 
people at the same 
time. 

pmai winoi noibo: 
fatty one/per son. 
pmai shakaruibo: a 
skiny person. 

mangam riribo: 
feeling shy. 
pachitn sharih rihbo; 
feeling sadly/ 
frustratingly. 


Nthaikum gu Tinglum wan hai pawan machang 
maningtoujiu bamsuibo takum wan kawi khatle. France 
mai wangdih gu dihsing Paris chiu kubo bam ga pazan 
katadbo mai khangsum bamme. Paliu zan niu, Mn. 
Robichon, Mn. Quinquart khaddi Rl. (Mademmoislle) 
Brouette Suzanne chiu kuwe. Paliu khangsum hai 
Drama mathen aruongjiu pagu gu kamsi tam tamjiu 
mainiu chakhuong thiubo lunlung ga lungkamme. 
Paliu hai ‘Theatre Supreme’ chiu kubo pazan katadbo 
‘mathenkaang’ khatgapadam lujiu joukamnaye. 

Mn. Robichon hai tanui thiusibo ga pazan tadle. 
Pahniu mathiu charuong ga wang chapkhangsai chalad 
dinmakdi palun ngaokhai gapsai maihina nuinibo niu 
kalin ngamlakjiu paliujun katang padjiu nuiniye. Sigasu, 
Mn. Quinquart niu chapkhang dasai maidung niu patu 
phuikhai gapbo ga pingjiu paliu cheng kafikdii diijiu 
paliusiu thiutahmi miye; plamrapah hai maitu kapinsibo 
maksai kam kapinbo ga pazan tadbo piu khatle. 

Panai khangnia ruong ga haina niu kamsi diange 
chiubo jutampad silakbo kamsi kamsiye. Chiujiu, 
panaihai riliu khat tu marai ndaajiu bamdi khat khat tu 
chakhuong thiubo khaddi khat khat tu maning 
makungbo chakaa kawi maiye. Panai niu marai kinbo 
riliu siniu di panai khangnia kaana tu nchamjiu marai 
kamme. Pahniu pmai winoi noibo Mn. Robichon 
tusuong pmai shakaruibo Mn. Quinquart tu marai 
nkiuson makge! Paliu niu pawan kasia haichiu marai 
thiujiu bamkhangbo ga khangnia kaana niu riliu tuse 
panai ruong ga saotu kadaralo chiujiu maniu matan 
subo wan ga rilu siniu pnai ruong ga kamsi diangbo 
khou nao thiuraye chiujiu chamkak khaide. 

Haibo chain chiukhailu Mn. Robichon niu 
mangamrii rihjiu sibo riliu ga maniuwe, “Chiusai wide, 
Suzanne! sao gu ladzan ga nang niu suikhairalo ?” 

chaajonky: tea ho¬ 
tel. Ania: both of 
as. kasut khaibo: 
give up for a good 
cause. 

nkhinson makbo. 
not inferior than 
other. 

chamkak: reply. 


charaa rebo: a 
derogatory term 
for a skinny and 
sickly person. 

bumdi:<3 deroga¬ 
tory term for a fatty > 
and big stomach. 

ngaapad lakbo: Not 
able to refresh 
ones mind. 

marobjiu sakbo: 
making sound 
while drinking a 
hot tea. 

aliatbo: compete. 


Siga, Mn. Quinquart niu di pachun sharih rihjiu maniuwe, 
“ Raise nde kumbo jai gasu kamralo khaddi sao niu 
ladzan pou thiuralo chiubo E di sikhainiyeP 
“ Alia ra mathiu charuong ga chakam kamkinbo 
jengniu mathiu charuong lad luraye . Siniii, Paris niu 
Ladzanpou thiumisulo ” chiujiu Suzanne niu palung 
masan siakjiu senpad sude! 

Sibo wan ga chakaa khangnia se nchamjiu haichiu 
makum sude; “ Haibopui ladra dedatt niuralo chiubo 
sitahjiu fsine die) pawan kam mathengbo gu sang wa 
kaki hahye. Plun kawi kum pagu ningting di bamra 
bamchang bammenoV ’ Pnai khangnia tu mathiu 
charuong niu nchamj iu chakhuong thiukambowe chiusai 
ndegu jai kamsai pakaa suang kamsi dianglu ralo chiubo 
paleng leng makum sude. 

Sibonaih chawan chakaa kliangnia se panai masuong 
meng tao among ruongbo chaajonky ga meng ntaolu 
makhiam thiusude. Pnai khangnia ruong gasu khang kiiat 
niu chalung kadi thiujiu kasut khaira lengdi maningpad 
sontah kammide. Siniu, panai haibo lam ga makhiam 
sujiu, Mn. Robichon niu haichiu dinne, “ Ania hai khat 
khat siiong wadi nkhinson makbowe. Natu di mathiu 
charuong niu atu chakhuong thiubo kum chakhuong 
thiujiu bambowe; chiusai ania pakamsi si aliat subo 
ga pawan thengjiu ngutraye pathao chamaksai kashai 
katang cdiat bammijiu mathiu charoung ga ania gu 
kamenghbo lenkhai tahra kumme chin E ra maningeP 
Haibo lad dinkhailu paronna haichiu makum lanne, 
akaabo "charaa rebo' haidi pahniu atu ngamsang jingra 
matanraye; palunlung thiujiu pahra pathao makjingbo 
lamsu atu kamwangrabo satle. 

“ Sise maji siakbowe akaabol ” chiujiu Mn. 
Quinquart niu nkakge. Pakaa tu chamkak khailu pahdi 
palungchun lamsu ndechiusai pakaabo ‘ humdV tu 
ngamluralo chiu makumj iu bammide! 

Mn. Robichon niu haichiu din lanne, u Ania niu 
mathiu charuong gasu ania ruong ga saoniu kamsi 
dianglo chiu aliatne chiubo wan ga ania suong 
kadimai niu wadaodi suikhaira makge. Ania niupaliu 

paliu lad nuatjiu: 
disobeying them. 


simasuong mibo: 
pre-knowledge/ 
knowing beforehandl 
mali aliatbo: compete 
with one another/ 
duel. 

asuong-aluong’ hahbo: 
utterly helpless/ beyond 
one's capacity. 
ngaapad lakbo: 
gloomy/heavy 
hearted. 


puchang pubamme: 

very busy. 

chamkakbo: 

reply/respond. 

maniukhai neja: 

want to ask/seek 

advice. 

maryi: axe. 

paliu waang dangbo: 

chopping off their 

necks. 

lad nuatjiu matan tanna kamsai ania gu chctkam 
gasu lupadmi rayeP 

“ Sichiusai ania nde kamsai wiralo chiubo nang 
maningjiidoT chiujiu Mn. Quinquart niu nkakge. 

44 Sitahde , paliu niu ania tu mathiu charuong 
gasu karnra lengra suikhai lakge chiubo simasuong 
mibo jeng niu ania wathak khatra karnra npui 
phiuramide!” Yo, ania ronna mali aliatsai nde 
kumsula? Ania niu mali aliatbo wan ga nde jai 
gasu Paris ga lungbam maidung niu ladzan 
thiuralo chiubo makum khailanbo ga ‘asuong- 
aluong’ hahmidel” Haichiu, Mn. Robichon niu 
dinkhailu kliang niase pnai lungchun ngaapad lakj ingjiu 
kacha se marobjiu sak sude! Pnai khangnia hai pnai 
lungchun chariujiu khat khat tudi npao tahjiu makum 
mangmang bambo wan ga pakhau thengtheng dibo 
maipiu khat manai mung ga tadwanglu npao marak 
phakkhaibide! 

44 Chakhuong thiubuibo singnah kaniayo! Pawan 
chamakbo ga nanai tu E niu wang kam kabuak 
khaibo jengniu kuok khailo. Nanai khuga wakhat 
maniu khaine , nanai chariuman kapoina khara E 
pikhaine. E chalad dinra pawan pikhai suimafl ” 

“Singnah yo! anaidi anal gu changam daolakbo 
bamjiu tuhoira puchang pubamme. Anai tu kam 
kabuak khaidukhelo. Pasai pawan kawibo ga niu 
makhiam machamkhef chiujiu Mn. Robichon niu 
chamkak khaide. 

Sangmai piu niu palling makjiu dinn e fAlengdi 
pawan hahmibo jeng niu nanai khuga maniukhai 
neja wangbowe. Thainaih niu alengra tingkum 
makai lung ga changam wajiu kamkhailu chalad 
dinkhai raleng kanam kachangbo thiumirayeP 

Mn. Quinquart niu parai jai chiulu, 44 Ndel Nang 
takum makai lung ga nde gu tazan katadbo tien 
kamkhaimijal ” 

44 Makge , Chaiboyo, E ra Apai mai niu ladzanky 
gasu pamao bammai tu kamshatra ladzan ramkhai 
dasai maryi thinlu paliu waang dangjiu kamshat 
suibo maiye. Haikumbo chamai kamshatbo tienhai 

TASIl NBIW X 



chalad chalui dinsibo: 
good orator/expert 
on giving speech. 
pnai zumarapaalu: 
aghast/changing their 
facial expression in 
surprise. 


makumbo: think/ 
contemplate. 
achun thiupad lakmi 
mibo: no idea 
coming forward in 
our mind. 
naphijeng: 
your wages. 
plung lilanra: 
to repent. 


chamtan tu maj aihj iu: 
follow instruction/ 
law. 

pakyu kapomrotnbo: 
highly emotional/ mix 
feeling/o verwhelin. 


tenlakde chin mathakmira jengniu chamai bis hath o 
gn kashabo lamga dinkhai diani chiudi dinleng 
chalad kasia nanai kumbo chalad din kasibo kania 
gasu maniulusai widiang sane chiujiu wangbowef 
chiujiu maipiu siniu paokakge. 

Sibo wan ga chalad chalui dinsibo kaniase khat khat 
tu phuilu pnai zu marapaalu chamai kamshat suibo piu 
tuse phui ngam lakjiu pnaipi maklium kiumide! 

Wuina piu niu dinlanne, “Azan Mn. Jacques Roux 
chiu kuwe. Chamai wajiu waang dangjiu kamshatbo 
wan ga wadaodi pingjiu kacha-kaphikrai makbo E 
hai mathiu charuong ga chapkhang chalad dinra 
lengra manang chang manange. Chamai waang 
dangbo wan gara kamshatrabo maiwaang tu makjiu 
kaki tudi E niu phuison makge. Pawaang dangtap 
khaira tu ronna E niu makumsang wa kakidi 
makumson makge. Chiudi, wangkinbo Nidkak ga E 
niu ‘ Appelle-sons-Bois 1 chin kubo bam ga chalad 
dinra makum khaisai kapingbo niu achun thiupad 
lakmi miyef 

“ Ntao kiulo, nang nde jengniu naphijeng 
pimawijin bambo govt, gu chakam mathakra 
marangjiulo?” chiujiu Mn. Robichon niu maniu sude. 

Mn. Roux niu nkakge, “ Oh, E niu angam mathakbo 
lamra mai khangkhatpamao bammine chiubo silubo 
ga piling lilanra pciwan pikhai son makjiu kamshat mi 
mibose maji makge chiu htkhai mide. Sigasu, chamai 
ncham karai niu khat khat ringting lubohai maji 
makge chiujiu chamai kamshat maitu pamao jengniu 
kamshat lanra chamtan pibo maidi, sibo chamtan tu 
maj aihj iu kamshat lanbo E joujiu mathiu hai char ah 
chamai suongga maokarn mibowe chiujiu tuhoira E 
malum midef 

Mn. Robichon niu wuina lad tu nkakge. 46 Oh, 
naronna na-ngamkam kasha tu sirnibo ladleja. Sise 
maji siakbowe. ‘Wide’, nang niu nde dinkhaini 
siakbo bamjiulo? Nde gu lam ga nang dinra 
makumja ? ” 

Mn. Roux niu pachun shajiu pakyu kapomromlu 

mainiu kam karao raobo: 
the work which people 
doesn \t want to do. 

makum nsilanbo: to re 
think/ to evaluate. 

pakliui pamao: one s 
crime/misdeed 
chamao chamen: 
committed crime by 
accident/unavoidable 
circumstances. 

bangrid: heavy’ load. 

chuakbo: 

regret/remorse 

namikrak; an 
expression shown in 
ones eyes. 

pakhuon marang 
kataklu: speaking 
harsely/high volume. 

tebal tu matanj iuj umbo: 
smashing/hitting the 
table very hard. 

charenjiu nkhuong 
paibo: almost fell down 
out of surprise/shock/ 
astounding. 


nkak lanne. 44 E niu hmgkhangmibo agu haring lam 
ga chiubora, chabon wan ga agu kamakebo nai 
apum tanne chiujiu wasao thiujiu apui apiu nai agu 
katipou dung tu chakhuong thiujiu paliu lad 
khunglu kamakjeng niu akaamai dung kumjiu tasii 
silu makge. Tasii situ tnakbo sai suijiu anao anah 
thiulu lungbo wan ga kalekshajiu lungsilakbo jeng 
niu mainiu kam karao raobodi kamrnak dao lakjiu 
tacheng tajaih niu suikhaibo tien sera wadulak 
bamne chiujiu chamai kamshatbo tien hai kamsu 
mibowe. Chiiidi , makum nsilanbo wan ga pakhui 
pamao bamme chiumai dung sera din lansai paliu 
lung poarnbo gasu chamao chamen padbamdi 
lubuiye chiudi E ra rangkang leng chamai tu 
kamshat kinbo jeng niu wnimai dung suong 
shadiang mide. Siniu maitu kamshatbo mai khat niu 
nde katang lungchun ga char iu bo bangrid khungjiu 
chuakjiu lunglo chiitbo lam maihina ga pisikhainiye. ” 

Mn. Robichon niu dinne,“ Wichang wide, nangniu 
chamai kamshatra chapkhangbo wan ga napi, nphi- 
naben khaddi namikrak pakhiang nase mainiu 
phuikhai kapingbo lunlung ga wang phuibam mai 
dung niu mao makjiu natu ngaopad bamtah lakgef 
Mn. Robichon niu haibo lad dinkhailujiu tuhoira 
pakaabo niu patu kliatdi ngamlakde chiu makum khailu 
tebal tu matanjiu jumbo wan ga Mn.Quinquart charenjiu 
nkhuongpai khaide. 

Robichon niu pakhuon marang kataklu sepad lande, 
“ Hey, nkinglo ! nalun Appeville-sous-Bois ga 
lungbam mai sikamboma simaklo? E niu maniubora 
sibo bam ga najn simai nakaa naphenmai bamma 
chiubo tuwe ? 

64 Mai khat niudi atu silakge. Dekamjiu nang niu 
haibo lam maniujiulol ” 

44 Natu mai khat di silak siakge jaT ’ 

44 Yo, mai khatdi atu silakge, chiudi ndeleng nang 
haibo lad tu maniu lan lanjiuloT ’ 

Mn. Robichon niu Mn. Jacques Roux lad khatdi 
kenkaklap chiumakjiu maniu lanne. 

manangsuuibo: 
worried in 
a great extend.. 

Daodiuthen: as far as 
possible . 

pating thin kakhit 
lanbo: changed the 
timing/posponed. 

pawan kakhit lanbo: 
posponed. 
haawangbo: come on 
time/ chase after. 
nasung :in place of 
you. 

nathak kamlu: to 
immitate you. 

makeririjiu: 

reluctantly. 

nazan di tadchang 
tadmiraye: you will 
be very famous/ 
popular. 
moi moi: 
million , million. 
pnai: both of them. 
palung tuk tukbo: 
nervous/ a rapid 
heart beats due to 
emotion. 

“ Nang niu sibo bam ga meng chalad dinbo ga 
naphileng rangkang ndejiu dauralo ? 

“E niu npaorabo bamsera kasiambo gaye siniu 
chaphi di wajiu makge; rangkang 250 ronnayef 

“Oh nang siga chalad dinra tn manangsuui 
bammeja? Daodiuthen pating thin kakhit khailansai 
wine chin nang makum bammeja? 

“ Yopawan kakhit lanmisai winejiu agun bcirnme, 
chiudi nang haibo lam ga ndeleng maniulan Ian 
bamjiulo. Naleng nde pageng bamsiakjiulo?” 

“Yo Ep/am dinbine - E niu naleng rangkang 500 
pi hi nasung wang dinra nang siiima? 

4 ChaiboE 

4 Nang chali thiiini jiuma?' 

Makge , nang niu dinbambo lam ga E ra papi 
parun sit ah mide 

“ E changam kawi khat kamra bamjiuwe. Mainiu 
nang makge chiubo sinanglu tahdi manang dido, 
nangra haibo lam ga khatdi simakge; pawan ga kari 
daolu makjiu haawang tanglu makbdwe chin din 
gap loide. Sichiujiu, E niu nathak kamlu dinbowe 
chiujiu maidung niu silubidi sibo gu bangrip sira E 
niu khungne. 

Nang suidamal ” 

Maipiu seniu make ririjiu,“ Nang din nedi wide chiudi 
pamanra tambi yedaf’ 

“ Paman lam gara kengbo kengju mibodel E niu 
namalin ga chalad dinbowe chiubo ga 'press ’ mai 
dung niu sipadlu madu padbo wan gara Paris ga 
hingbam maidung paliu suong hahdiang sitraye. 
Sichiujiu, chamai moi moi niu aduon jeng niu natu 
di sikamlu nazan di tadchang tadmiraye! Sibo riga 
nkiujiu, nang niu aleng pirabo sung E niu naleng 
chaphi pilan chiubose nalengra wiju mibode! 

Suilakmal 

“ Suide , E nde lad din kanaa khailaf chiujiu Roux 
niu ken kakkhailu pnai khangnia chamchang lude. 
Quinquirt palung tuk tukjiu haichiu makum sude. 
“ Robichon niu tnhoi marang bambose tingthnilu 

dasai saoniu patu sunluralo? E di wakhatra gara 

tingthuiludasai: 
if successful. 


pacheng saaijiu: 
lost 'merest. 


nchung thud mibo: lost 
en ergy/dis in teres ted 
due to utter helpless¬ 
ness. 

magai diangmibo: more 
closer to someone 


charuong-chapaa 
thiubo: making 
fun/cracking joke . 

ladtum karen sude: 
started murmuring. 
kiyu-huibo: 
lamenting. 

makumlan maksai daolakdef 

Sichiujiu, sibo naih chawan se pakaabo 
Mn.Quinquirt ra pacheng saaijiu Rl. Suzanne saiga 
tadlu paliu khangsum paliu gu mathenky (theatre) lam 
meng machamde. 

Mn.Robichon ra pahniu chaiad dinrabo tingmik tu 
makum khailu sibo naih niu palengra chunwi 
kachangbo naih thiuraye. Plamra, masuongkum 
maikhat niudi patu haichiu dinlo haichiu dindulo 
chiujiu patu ladzan thiujiu katikhai sonra pasuong 
kadimai bamson lakge. Pahniu makum lanne. 
“Thainaih ra E niu nde katang kamsilo chiubo 
lenramide. Mn. Quinquart niu haisuong widiangbo 
makum khaira bamson lakdef Siniu, padiuh wijiu 
sibo naih riliu Suzanne nai pakaabo Mn.Quinquirt tudi 
meng nking khaira kukhaide. Sichiujiu, pahniu nde lad 
dinsai wiralo chiubo nchun makum saang sude. 

Mn. Robichon niu Rl. Suzanne tu panao leng lusiak 
suibowan wangmibo ting ga riliupui jai phuikhaibo ga 
nchung thud mibo Mn. Quinquart tu magai diangmibo 
lun ngao pad sude! 

Sichiujiu, Mn. Robichon niu chaiad dinrabo 
tingmik wang tangbo ga pakaabo Mn. Quinquart nai 
Rl. Suzanne di palad nkingra Appeville-sous-Bois lam 
tad machamde! Nson wanchak tachat kiugapbo ga paliu 
gu maduise sumide. Mn. Robichon niu wangbam mai 
mathiu suong ga chapsulu pahniu nahdao lungkhang 
mibo lam ga kasia charuong-chapaa thiujiu dinsubo 
wan ga maidung kasia niu paliu lung poamjiu haikumbo 
chamai kamshat suipiu niu tanui thiubambo nkingni 
makge chiuj iu patun tun ga ladtum karen sude. Haichiu 
ladtum karen bambo chiukhai lubo wan ga Rl. Suzanne 
niu Mn. Quinquart ga ladtumjiu dinne. tc Haina niu 
tanui lad din bambose pathao chalak bamneda jal” 
“Khonrailo haina tason khat joujiu din bambowe !” 
chiujiu Mn. Quinquart niu chain kakge.” Bamjat khaibo 
ga Mn. Quinquart ladkum Mn Robichon niu pamao 
bammai dungtu kamshatra jupadbo wan ga paliu lung 
makjiu kiyu-huijiu maraajiu shaira makejiu khaddi 
npingjiu mathad khaimibo gu lunlung dinsubo wan 

maliutah : keep quiet. 

malai tahmibo: 
stopped moving. 

tmgjingngingmibo: not 
a sound/a silent drop. 
paphao masaobo: leaping 
and springing of the 
headless body soon after 
chopping off its head. 
tazai kep fafa padbo: 
oozing the blood vio¬ 
lently. 

taorim rimbo: 
sitting quietly without 
making any sound. 


nking bammai hina maliutah malai tahjiu tingjing nging 
mide! Pahniu paliu waang dangtap khaibo wan ga 
paphao masaojiu tazai kep fafa padbo palungchun ga 
nde katang nyataolo - pahdi chamai kamsatbo kasamai 
dung nai wason makge chiujiu kiyu-marungjiu kap subo 
wan ga maidungse nking ngam lakjiu paliu mikdui 
padjiupaliu nyuthirot rotjiumakhum kammide! Pahniu 
chalad din loimibo sai maidungse paliu bam gasu malai 
makjiu taorim rim bamkam mide! Mn. Robichon hai 
tanui ronna kamsibo makjiu pakaabo Mn.Quinuart kum, 
maitudi kam makap khai ngambo mai khatle chiubo 
masan siakjiu lenkhaimide. Mai khatdi benkhiu khaison 
makge. Pahniu kamaalam padbo ga pakaabo nai pah 
maraipui ronna patu benthuilu 4 Kam mawide chin 
dinkhaiyed Bamjat khailanbo ga Mn. Marquis de 
Thevenin chin kubo piu niudi patu judaolu chalad 
maniukhai niye chiujiu paky lam meng adaokhe chiu 
kubo chamlen khat paleng pikhaide. 


benkhiubo: 
clapping hands. 
benthuibo :hand shake. 
pakamsi til jusi khaibo: 
recognizing his talent./ 
acknowledgement of 
one s ability. 

thengdi suui kami 
mai kum: as if already 
a great, man. 


kichen ga taokhonbo: 
waiting at the room. 


Mn. Robichon padiu wijiu katheng kadi mainiu patu 
adaora kubo rambaa ra mainiu pakamsi tu jusi khaibo 
wa kawi khatle chiujiu pasau thiusude. Sibo wan ga 
pakaabo Mn.Quinquart niu Mn. Marquis de Thevenin 
chiu kubo piu tu pahra simatai makge chiu dinbo wan 
ga Mn. Robichon niu paning hahbijiu dinne, 44 Nang 
(Quinquart) niu patu sibidi simak bidi nde kamson 
ralo mai katheng kadimai khat niu patu (Robichon) 
chakhuong thiukhaibo chiubo riga nde dins aura 
bamkhajiuloT Pahniu haichiu dinkhailu patu paronna 
thengdi suui kami maikum maning madilu wuina tu 
adaora tad mide. Pahniu wuinapiu ky ga mengtangbo 
wan ga chaky lun phuikhaibo ga katheng kadimai ky 
leng khatdi ngaopad makge! Maidaa mai khat niu 
lungkinbo ky nai wasot makge. Pahniu kilung ga ngutbo 
ting ga chaky khonbambo piu siniu kichen ga taokhon 
jat kliailo chaky paopiu paleng wimakjiu phaimiw tu 
adaojat khairailubo saisu patu npaora padsune chiu din 
khaibide.Pahniu ngutbo wan ga sibo kichen ga 
chakhasaa tang nia chami matuo khailu sibo tebal maari 
ga joupiang nia dungkhai bamniuwe. Sise pah niu 

tanpou kon marung 
mi bo: a very old man. 

kafik fen fenmibo: 
shaken/trem b l ing 
due to old age. 
chakhasaa tang: 
candle stick. 
chain i matuobo: 
igniting/lit with fire. 
joupiang: a glass of 
wine. 

pathun/tathim: 
walking stick. 
pipua toupuu mibo: 
grey hair/ an old 
man with white hair. 


atu nyatou chang 
nyatouwe: it touch me 
a lot. 


kaku-kanaah: 
disparity/difference 
between rich and 
poor. 

c h a m yu h - m a r en g 
thiumakbo: 

no distinction/no 
favouritism. 


ngaokhailu RL Suzanne tu panao leng lulu dasai 
haichiujiu chawan machang tao araunglu tiuh ncham 
sak nchamjiu lungsa racham din bamratu makum sude. 
Sichiujiu, pahniu khon nak khailubo saisu tanpou kon 
marung mibo, taddi tad matun lulakjiu pathun thinlu 
kafik fen fenmibo khaddi pipua toupuu mibo maipiu 
khat patu adaora pad sude. Mn. Marquis de Thevenin 
lun phuikhaibo ga pajuwannai pamik redi maikaah wang 
makbo jaiga ngao khaiye. 

Pahniu Mn.Robichon tu benthuilu dinne,“ Chaibo! 
Natu E niu pi khonsnui khaimide kuok khailo. Alia 
kating maira charnong ga meng tao matheng 
khaimisai chapum witahmibo jeng niu phaimiw tu 
adao maksaidoulakmi mijiuwe. Naiad nkingkhaibo 
ga atu nyatou chang nyatouwe f 
Patu kathuat khaibo cham chiukhailu Mn.Robichon 
papi ka-ngumjiu makhumkiu chakhuong thiubo 
lensude. 

Tanpou; 44 Munhu. Roux chapbam tahlo ntao kiumilo. 
Naleng kaden khaibambo jouse sak khailo. E di 
natu majanglu sak khainideja, phaimiw niu atu jou 
nyalanbo suimakge chiumijiu ania majang sak 
ncham lulakde kuok khailo f 

Oh, nang niu atu kukhaijiu naky ga meng 
judaolu atu munruijiu chakhuong thiukhaibo npao 
khaibo hai asan wibodeT 

“ Y o, ania thainaih judaojiu npao nchamlubo 
hai E di asan wichang wibowe. E di watheng makbo 
lung ga kaku-kanaah, chamyuh-mareng thiumakbo 
ramlam lungra tadji slide! Thainaih E niu natu 
adaora kubo lamra nang niu tenkhaimibo 
natienkam kawi kasha lam ga chalad dinmawijiu 
dinkhaibo ga E di wa marling tanjiu npoukhai nibo 
jeng niuwe. Nang niu chamai kamshat wangbo ga 
Mn. VictorLesneur lam gadi din tauwejaNKob'iQhon 
pasao thiujiu jou piang ponlu sakjiu dinne, “ Yoda, 
wuina piutu E niu charuilam matai phungra 
laangkhaibo wan ga pahdi palling makjiit 
tadmihowef 

charuilam matai 
phungra laangkhaibo : 
a derogative term for 
a victim who have 
been killed/murdered. 
luon-gui: at one time/ 
once. 


pajuwan kalilaplu: 
changing his facial 
expression quickly. 

kijipiu: the host. 
din kaambowe: 
everyone say so. 

din kambo: speech 
and action. 


44 Makge wuina piura pamao hahbo jeng niu 
sairadi pingmakjin mananglap chinmakjiu wang 
pawaang nasuong ga lengkhaibo makmaT ’ 

44 Yo, changeda! pahra kapingbolun khatdi 
lenmakjiu hitjiu wang bo chang-ef simakdi kasi sao 
thiujiu Mn.Robichon jiu chamkakge. 

44 Yo maji siakbowe, min bangmibo mai khat niu 
sairadi pingmak jingjiu wangbo chiubo hai plam 
khatra bambowef chiujiu Marquis niu pasou thiubi 
jatbo jaiga kenkak lanne. 

Robichon; 44 Wuinapiu gu kahubo khaddi npiumai 
lunlung kajibo tu E di chakhuong thiuchang 
thiuwef Pahniu ndelad dinbambolo chiubodi sison 
tahde. 

Marquis; 44 Sibo wan ga nang niu patu chakhuong 
thiuwe chiabose nalungchun singsiak lamsu 
padkhai mibomciT ’ 

44 Nangniu maniu bambo lam E ra sitahmide, 
chaibo, Marquis yoT' 

Marquis; 44 E niu natu maniubora nang niu sibo wan 
ga patu chakhuong thinsai pagn chariu phnikhai 
mima chiubowe 

Robichon; 44 Oh, pah khatdi chariu bamson lakge, 

bikiu luon-gui gasu pawaang dangtap _” 

Palad n-gaang gasu ramlu pajuwan kalilaplu kijipiu Mn. 
Marquis niu dinne. 44 E niu natu maniubora pcimao 
kahahmai tu pamao madam khailu palnngchim ga 
pirn at had khaijiu mai ma-ngambo sit ga 
shaikhaibo tu dinboweY 

44 Maihina kamshatra maa gara pamao hahye 
chiu din kaambowe. Mai khatdi E ra amao bamme 
shaibui siakge chiu dinbilakgef 

44 Yo chiubam tahlakge, chiudi Victor niu dinbo 
sera maji siakbowe. Wuina lunlung pakhiangnai 
E siye , plamra pahse anahyef 
Robichon paju maraapaalu, 44 Haa! wuinase nanah 
yemal ” 

44 Yo pahse anah pumlihbowe. Kadihri ga E niu 
kiing kachangbo anahye. Pah pamao khatnadi 

patai karaabo: 
poison. 

pacheng dyi dyijiu: 
frightened with 
shivering . 


tadyu dambo: 
day dreaming. 
chapyu: medicine. 


hahbowe chiiidi nang niu patu kamshat mibowe. 
Naben ga pah shaikhai mibowe” 

Robichon paju khaira hahjiu kakkakjiu dinne; 44 Eh-A! 
... uh ! E ra tacheng tajai hang ga kambowe; 
achunning thiiijiu maksai malign manmakbo bamjiu 
kamshat sonho makgef 

Marquis; “ Nang niu mathiu charuongga dinboluon 
dechiii dinkhaimilo? E niu chiubora nangdi natu 
naronna charnai kamshat maiye na-maodi bamme 
chiu din makjinma? Naiadchiukhailu naronna nang 
mao we chin lukhaisai , narnao jeng nin nangdi 
shaibui rnakma? Tnhoi di nang niu dinne pamao 
bcimme chiujiu dithinpao maksai ladzanpou 
dungniu senpadjiu kamshat mira suikhaimi 
maidungdi shaira maa ga maikhatdi pamao bamme 
chiu dinlakge chiuwe. Sichiusai, nang niura mathiu 
ruongdi ga namao bamme shaibuibowe chiu 
senpad mibowe. Siniu, E di anah khiim lukhainijiu 
natu knwangbowe. Nang niu sakmibo jou gasu patai 
karaabo dui khai taman mibowe 
Robichon; “ Nde haul E niu sakmibo jou ga karaabo 
tai (chapyu) khaimiboimaT pacheng kafikrai raijiu 
palung ren ren sude. 

Marquis; 6 Yo, napiang ga chapyu patai karaabo 
khaimiboi, nang mao makjiu wanchak khat lung ga 
shaisangjing miraye. Nang niu nailingpaomjiu atu 
kamshatne chiubidi E khatdi manang sonmakge 
plamra alungchun sera anah shaibo naih suishai 
mibodeT 

Tuhoira, Robichon pacheng dyi dyijiu shairabune chiu 
makum khailu pachun shaachang shaamide. Pah niu RL 
Suzanne tu panaoleng lusiak miraye chiu makumlu 
tadyu damjiu pachun wikhaimibo pakhiang nase matha 
tahra mine chiu makum khailu pamikdui kiujiu achung 
thud mide! 

Robichon; 44 Masanjiu dinbo ga E ra Mn.Robichon ne 
E niu pasting chalad wang dinbo sang Mn. Jacques 
Roux ra makbowe. Akaabo, Quinquart anal riliu 
khat tu marai nchambo jengniu anai 

chariusuuijiu: 
taking all the trouble. 

charm suijiu: 
willing to suffer. 

papitham:/z<57>. 
pabiang giw '.heard. 
pahyu: teeth. 
paju gee: skin of his 
face. 

siapat mibo: removed. 
nuirimrimbo: 
smiling tenderly. 

judaobo: meeting face 
to face. 

sonlubo: cheated/ 

fooled/decieved. 

chakha saatang: 

candle stick. 

magiangbo: 

wedd i ng/marri age. 


palailai khaibo: tried 
their best. 

majomkuk thiyubo: 
failed due to taking too 
much for granted. 
agi-athoubo: 
quarreling. 


ruongga ningting diangbo mainao thiuraye chiujiu 
anai maraipui Suzanne nin dinbo jengniu anal 
ningting aliat kin bowel ” 

Marquis; “ Nang Roux makbidi tuhoira E nde lad 
dinkhai kadaila chapyuse lupadlan lurabo gu 
tahmirai! Nang shairni dasai nakaabo niu 
namaraipui tu lusangjing mirade. Nasan shajuwe 
mailung makgef 

Robichon; “ Katingmai nin ‘changeng tin chahui 
malinne ’ chiubo hai atu kumbo tude. Yo, akaabo nin 
Suzanne tu panao leng Insang jingmi rade! Wide, E 
shaimibidi akaabo nai amaraipui panai chunwijiu 
lungbam misai suide E wadi alung niwson lakgef 
Mn. Marquis niu Mn. Robichon ju matingjiu phuilu 
dinne, “ Aash! nangra nailing dichange. Chiudi nang 
niu haichiu chariu suuijiu matan bam makdi karai 
ga nalung dikhaimi niiisai ndejiu wiraloja? Tuhoira 
kalanlu lakmide ndelad dinkhailaf 
Mn. Robichon niu achungthud mibolun ngaokhailu 
Mn. Marquis niu papitham nai pabiang giw luapadbo 
khaddi pahyu paju gee siapat mibo ga pakaapiu 
Mn. Quinquart nuirim rimjiu judao sude! 

Haibo chamse pasaibo naih newpaper ga 
madupadbo wan ga Paris ga lungbam mai mathiu niu 
paiiu gu maning dinjiu. Mn. Robichon niu mathiu 
charuong tu sonluwe chiudi haijiu ningtingbo piu tu 
sonlanlubo Mn. Quinquart niu ningting diange chiujiu 
senpad mide. 

Sichiujiu, Mn. Quinquart nai Rl. Suzanne 
magiangbo naih Mn. Robichon niu paman kakungbo 
chakha saatang magiangbo wan ga thinra kalen thiujiu 
pikhaibide! 

Characham gu kasukbo: Haibo racham gasu aliu niu 
silubo sera chakaa kawi thiujiu lungbam tahdi (npui 
maidi npiu maidi) mai khat tu marai ndaa miyesai khat 
khat tu kasut khaibo sung paleng leng ngamra palailai 
khaijiu karambo gasu agi-athoubo di kengjiu padsiye; 
kashai kathiyu katang pad padle. Niabo ga changam hina 
ga ‘majomkuk thiyuwe’ chiujiu katingmai niu dinbam 

pronna patu maning 
thinking 

too high of oneself, 
chaliyuhbo: inferiority 
complex due to failure. 


niubose chamai hina ga padle.Haibo racham gadi 
Mn. Quinquart niu pronna patu maning makujulu pahniu 
ngamsang jingraye chiujiu wasao kathiu gasu pakaabo 
thak ga manlu kanambo ga chaiiyuh khailu tahmiye. 
Pasumbo ga haibo racham gasu sisanlubo hai 
wikachangbora chalung dikhaimibo siye; chiudi 
ngamlak tahdi lungchun masanjiu pasai kanah khat khat 
tu maning maojiu lung makra kawibo jaih gasu 
chamchang lubo niu wi nkiuwe chiubo lenkhaiye. 


KadowAlikhe 

I Maniubo Nkaklo. 

1. Mn. Quinquart niu nde gu kamsilo? Khaddi pahai nde kumbo mailo? 

2. Rl. Suzanne hai nde jeng niu pakaapiu khangnia kaana tu machamjiu 
maningjiulo? 

3. Mn. Robichon hai saolo? Pahniu nde kamsilo? 

4. Mn. Jacques Roux hai saolo? Pah nde kambo mailo? Khaddi ndejeng niu 
Mn. Quinquart nai Mn. Robichon tu phi'uwangjiulo? 

5. Mn. Quinquart niu Mn. Jacques Roux nai chamchanglubo sai nde maninglo? 
Nde kamjiu Mn. Quinquart tu Majomkuk thiyukhai tahne chiu dinjiulo? 

6. Mn. Robichon niu Mn. Marquis de Thevenin chiu kubo piu tu pahra simatai 
makge chiu dinbo wan ga Mn. Robichon niu nde lad kaklo? Khaddi nde 
duonjiu sibo ladse Mn. Quinquart niu dinjiulo? 

7. Mn. Marquis de Thevenin niu Mn. Quinquart tu nde kambijiu jou ga 
karaabo tai khailu pisak khaijiulo? Kanambo ga Mn. Marquis de Thevenin 
chiu kubo piuse sao bamniulo? 

8. Paris mai gu ladzan ga Mn. Quinquart nai Mn. Robichon ruong ga ningting 
diange chiu senpadlo? Pnai ruong ga saoniu Rl. Suzanne tu panao leng 
lumilo? 

9. Sao gu magiangbo naih sao niu paman kakungbo chakha saatang magiangbo 
wan ga thinra kalen thiujiu pikhaibilo? 

10. Haibo racham gu paraa kathiubo sumse masanjiu dinlo? 

Taduan 5 
Chakaa kachang 



Munhu. Dionysus haisi lungsingkhiubo khaddi 
palung kasabo Greece kadiga bambo Syracuse chiu 
kubo nam khat gu chawang khatle. SigaMn. Damon 
chiu kubo chabonmai khat bamme. Mn. Damon gu 
chakaa kawi khat pazan niu Mn. Pythias chiu kubopiu 
di chawang kadihkatambo khat galungbamme. Panai 
hai naadao gasu chakaa kawi khat thiujiu bamdi pawan 
machang khat khat tu adao tan tanlu makge. Naih khat 
Mn.Pythias niu pakaabo Mn.Damon khulam mengbo 
wan ga sibo rammai gu chawang Munhu. Dionysus 
lung kam poamrabo tacham khat faa khaimide. 
Plamra, Mn. Pythias niu chawang Dionysus hai paleng 
ronna kasibo khaddi pawangdih ga lungbammai 
dungleng kawi kasha maning sonmakbo kashabo 
chawang khatle chiuja mathiu charuong ga 
madulangjiu dinkhai mide. Haibo cham, chawang 
Dionysus niu chakhumpaoraa khat gasu chiulujiu 
palung paomchang paomjiu Mn.Pythias tu minwangra 
chamtan pikhaide. Sichiujiu patu minlu chawang 
suong ga majang wang pi judao khaide! Sibo wan ga 
chawang niu charimai ga maniuwe. 

Chawang: Hey! naliu niu majang wang kinbose saolo? 

Charipi: Pakendibo chawang yo! Haibo puisi natu chalad kasha dinbo 

jeng niu nang niu minwanglo chiujiu dinkhaibo, piuside. 

Chawang: Nang atu din kamashabo piuse ma? Wide, nang asailam atu nde- 
de lad kashabo din milo? Nang npiu maisai maisailam chaken 
chiakin makdi tuhoi asuong ga nang niu din kani hina din sulo? 

Pythias: Chawang yo! E niu natu mathiu charuong ga dinmibo si majibo 

ladle E wadi mahimson makge. Chiubora, nang hai pumtan 
kabambo Chawang khat thiubam tadi nang hai chamai 


chakaa kawi khat: 
one best friend . 


mathiu charuong: 
in public 

madulangjiu: openly 


chakhumpaoraa: 
secret agent/ reporter 


minwangra: 
to arrest. 


asailam: my back. 


mahimbo: not expose/hide/keeping secret. 

khaddi kapangbo chawang nge. Nang shaye chiubo rambaa 
sera chawang kliat thiujiu nalung poam shaye. Pang nge chiubo 
sera namai dung niu natu mping jiu machaye. Paliu natu 
chakhuang thiubo nai chalungsabo hahjiu paliu mping lamsu 
natu machaboi. Kawibo Chawang tura maihina niu kung 
chalungsajiu khaddi chakhuong thiujiu machabowe. Siniu, 
nangra kaning-tingbo chawang makge chiujiu E niu mathiu 
charuong ga dinbowe . 

Chawang niu wa makumjat khailuja dinne, 46 E naiad chiulude. 
Naiad jeng niu E apumtan ndejiu tanlo chiubo natu lianne. Natu 
kavangky ga chahiu sum khaine, chahiu sum loimisai natu 
kamshat sangjing mirabowe”. 

Damon: Paken dibo Chawang yo ! Paringtingra rankhailo. Akaapiu 

Pythias hai haibo kadihga sangmai khat thiujiu wangbowe, natu 
dinmashabo hai aliu wangdih gu tajaih niu suimakge chiubo pah 
simakjiu parammai wangdih kumbam sune chiu maninglu 
dinmibowe. 


Chawang: Awangdih ga alad haisi tajaihye. Patu kamshat mibo hai pasai 
maidung niu atu din masha tahmi raleng nge. 

Pythias: Chawang yo! Nagu tajaih (Law) hai E piune chiudi atu pija agu 

kadih ga pakak khat wangkhaira pawan pikhailo. Palamra akikhun 
mai tu E wangluja E shaimidi paliu lungkasuibo leng taliukhai 
luja wanglanne. 

Chawang: Hah! Nang wanglanne chiubo E malum rama? Akhe maidung 
haina piu tu kavangky ga ju ngut khaimilo. 

Damon: Chawang yo, Pythias hai palung masanbo maiye. Pah hai 

wanglan sang j ing ne. Wagaja pah wanglan mak misai atu pamalin 
ga pawan wangtangbo naih kamshat midi suiye. 


kaningtingbo: wise/clever, wa makumjat: second thought. apumtan: my strength/ 
power, sangmai: stranger, alad haisi tajaihye: my command/ word is the law. atu din 
masha tahmira: to stop criticising me. kavangky: jail/prison, tajaih: law . pamalin ga: 
in place of him. Akhemai: guard. Wagaja: in case, naih: day. patanpui; his sister, chamee 
pithiulu: getting her married . Tingkai tingriu: storm, alem: boat. Malee: ship. 

Pasao II 

Mn.Pythias paky lam malan wanglu patan pui tu chamai 
kawimai khat ga chamee pithiu khailu papui tu kanui mawi 
khailuja Syracuse wangdih shaikhaira lam tatlan mide. Pah 
mpuiki ga kachariubo kengja daowe - Tingkai tingriu katanbo 
gasu alem tad daolakbo, chamai kashamai khaddi nkan khau 
dungtu adaoja pawan kakeng kam mahah mide. Kashamai 
dungniu pagu mania hinadi sutlu sironna makja patu chariang 
niu paphi paben ratlu phut khaibiye. 

(Chawang Dionysus niu pamai dungtu majanglu ladzanky ga ngutle) 

Chawang: Pating hai naahwang mide. Damon nang Pythias hai wang 
lanne chiu maningma? 

Damon: Akaabo Pythias haira chamai nchangbowe. Pah shai-thiyumi 

maksai wanglan sangjing rabowe. Pah wadaodi arat lakge wagaja 
pakhu ga daolak siakbo bammijiu wanglumak tahdi E pasung ga 
achun wija shai ngamme. 

Chawang: Damon nangra chamai kapangmai khatle; napang gasu nang 
nakaabo sung shaira mide. 

Pasao III 

Mn. Pythias si, paphi paben ratlu, pajam ga tazai phung phung 
marenlu khaddi tabui nkuang kaung puuluja buangwang sude. 

Pythias: Oh! Agu npui ga kachariubo wajiu ga adaobo jeng niu E pawan 

ga wangtang lulak mijiuwe. Atu kuok khailo akaaboyo. Natu 
kamchariu suuimide! 

Chamai kakeng niu wangluja chamai tu kamshat rabo bam ga 
ntao karen bamme; simaidung ruong gasu khangsiamai niu 
haichiu dinne, 66 Aliu dihga chamai kawibo Damon kumbo tu 
kashabo Chawang niu kamshatrabo lam ga makum khailu mailung 
aman makge”. 


naahwang mide: very close/nearer. E pasung ga achun wija shai ngamme: I can die 
happily in place of him . Atu kuok khailo: forgive me/pardon me. 
paphi paben ratlu: tied with both hands and feet. naahwangmi: coming closer. 

tabui nkuang kaung puulu : covered ones body with mud (but already dried up). 
pak pak kum, buangkum: running and crawling. 

Chawang: Maipiu tusi puiwang sulo. (Siga Damon tu majang ngutle.) 
Nang kaden lumima? 

Mn. Damon tu kamshatra majang padsude! Sibo wan siak ga tazai 
phung phung marianbo maipiu khat pak kum, buangkum, chiujiu 
chamai tu kamshatrabo kaang gasi wangluja dinne, “Khonno, 
khonno, E haiga wang kinne!” chiujiu rengpad sude. 

Pythias: Oh! Damon E mao mine, E chaky gasu pawan ga tad padbowe 

chiudi mpui ga chariubo kengja dao mijiuwe. E haiga wangtang 
ngamlak bam niusai aronna atu kuak khai ngamlak bamniu 
rabowe chiu dinlu Damon tu akeplu bianghiu sude. 

Chawang yo! tuhcira nang niu atukamkhairabo ngamsi kamkhai 
misulo. 

Damon: Nang saimakja ringbam mesai maomakjiu wanglan 

sangjingrabowe chiuja chawang khuga E din bambowe. 

Charipi: Chawangyo! Saotu kamshat ralo? Pythias tu kamshat rama 

Damon tu kamshatralo? 

Dionysus: ( Chawang si kaphik dyi dyibo lun ngaowe ): E tasen chalan 
kengja thin bamdi, arimai wajiu ga bamdi, E tan huja bamdi, hai 
kania khuga agu kendi suang parnan kung diangbo bamme-sisira 
chakaa kawibo siye. Haikania khugasu E wa kawi katilune. Panai 
khangnia tu phut misulo. 

(Maidung si palin chun wikaren mine) 

Characham gu kasukbo: 

Haibo racham gasu aliu niu sisanlubo hai majibo lad dinbo ga npingra hahye. 
Sigasu majibo ladbam ga shaikhaira nping makraye plamrakamajibojengniu 
shaikhaibo ga ka-nchumbo wadi hahye chiubo lenkhaiye. Maikhat niu nchang 
majibo ga chapbisai pakaa paphen mai niudi malumme khaddi paliu leng 
lamchap thiukhaira kamanangbo wadi hahye. Sichiujiu, majibo nai nchangbo 
ladbam ga changam thiujiu lunglen ngamlu dasai kai kashamai lungchundi 
pijiu kalikhai ngamme chiubo sisanluwe. 

kamshatrabo kaang: stage/plateform where people were hang/kilL 

Khonno, khonno: wait, wait. 

kaphik dyidyibo: trembling involuntarily due to emotion . 

lunglenbo: an exemplify life. 

KADOWALIKHE 


I Maniubo Nkaklo: 

1. Damon nai Pythias hai sou soulo? 

2. Haibo racham gu latpui si ndelo? 

3. Pythias niu mpui kiga nde nde adao mi lo? 

4. Damon niu kavangky ga pakaapiu sung bammibo ga nang Damon tu 
nde kumbo rnai leng lukhailo? 

Makuin iuja napam mai nai makhiam thiulo. 

1. Nde chiuja Pythias nai Damon panai chakaa kachang nge chiubo lian miio? 

Maluruang boga khai phuiio:- 

1. Siga.kubo chabonmai khat bamme. 

2. Damon gu paka.Kubo chawang kadi.ga lungbamme. 

3. Panai.jatjatju makge. 

4. Naikhat Pythias niu.khuga mengbo ga.Dionysus lung 

kam poam miye. 

5. Yo, E niu natu dinmibo si. 

6. Chakhuang khaddi.hahjiupaliu mping lamsunatu machaye, 

Kawi bo Chawang tura.. makbowe. 

7. Paken dibo Chawang yo.kankhailo. 

8. Awang dihga.. Alat haisi taj aiye. 


-.. 



/ 

Pakhangpi : president. 


kavang: slave. 
Negro: African 

native; black people. 


naahkmbo: lower/ 
poor status. 
kuthubo: highest. 
taien maranbo: 
hard labour. 
n c h a n g b o \ honesty, 
1 ungsasibo : merciful. 
ginsibo: endurance 
pachun tanbo: strong 
determination. 


mathakbam: 

Mil e/Kilom etre. 
mathyura: borrow 


paky npom: roof top. 

Taduan6 
Abraham Lincoln 

United State of America (USA) gu pazan katadbo 
President, Munliu. Abraham Lincoln racham nang chiu 
bam sune. Pahniu pakien ga America mai wangdih ga 
kavang maruibo ngam hai pimathak khaijiu Africa iamsu 
kavangleng minwangbo Negro mai chamai moi moi tu 
pijiu khenrang thiukhaibo ga Negro mai niu patu chrah 
tu kum chakhuong thiubo maipiu kawi khatle. Patu hai 
maningtoujiu bambo iamra padih gu Pakhangpi khat thiu 
khaibo ronna mak jiu chamai khat thiujiu kawibo, 
wakasibo khaddi ningtingbo duan niuwe. Pahniu 
naahkiubo lunlung gasu dikhangjiu kuthubo chakam 
kamluwe. Haisi taien maranbo, nchangbo, maitu 
lungsasibo, ginsibo khaddi pachun tanbo lunlung gasu 
niuwe. Paring ting gu puitad haitu “Kathenky gasu 
lungtansu chawang thiujiu shaiho puilon ” {From 
Log Cabin to White House) chiu jiu dinne. 

Pahniu nah ting ga papui tu nkhajiu chalu tiendi 
kengjiu tenkliaiye. Kikhun lien npu mijiu Ariaky gadi 
tad matunlu makge. Sijeng niu, paky gasu ariak kenbo 
nai Tasi chakjiu (Arithmetic) nchun masang ntaojiu ji 
ritan tanne, pahniu ariak kati wangbo hai pakhiangna 
tingkum khaddi tangmakge. Paron na patu katijiu ariak 
kadao daobo kenjiu tasii phiuwe. Pahniu ariak kenni 
jumibo jengniu naih khat nien mathakbam 30 (samriu) 
suong ndiubo lam bambo pakaamai khugasu ariak hai 
mathyura tadle. Naih khatra America gu President 
raikachangbo Munhu. George Washington gu rahaa 
(biography) raokhaibo ariak hai nkengmai khugasukhoi 
wang khai bambo ga nchun tingriu matan wangjiu 
paky npom Iamsu tingjou kiubo gasu ariaksi kam masha 
mide. Ariak pou piu niu dinne, “Ariak se naleng lulusulo 
chiudi ariak man leng agu changam kamkhai 
dalo/’Mn.Abraham Lincoln niu ariaksi luniju 

goupad: removing 
clothes. 


kijeng: veranda. 

walam tadrabo: to 
go somewhere. 

nbung: box. 


namen masuijiu 
tadlo: safe/happy 
journey. 


haatanglujiu: 
catched up. 

atiang: my shirt. 

m al aay e: 5 imp le/ 
easy 

mibo jeng niu pachun wijiu sinahpiu ngamse chariu 
bamdi tingmik wajiu kamkhailu ariakse daoluwe. 

Naih khat Springfield chiu kubo bam ga Mn. A. 
Lincoln niu tajaih alijiu (practising as a lawyer) bamga, 
Olive mainahpui kijeng ga chap bambo ngaowe, Olive 
mainahpui si kapjiu bamme, sibo puisi walam tadrabo 
ponkhaiye. Pahniu sibopui khugande kamjiulo chiujiu 
maniubo ga sibo puisi pagu kacliariubosi dinne, pahai 
karaibo puitad thiujiu paronna rail kari ga tadraye. 
Pahniu rail station lam tadrabo wan wangtang mide, 
chiudi pagu nbung (trunk box) pon khairabo piusira 
wangtah mide! chiujiupakiw kapomromlujiu dinne. 
Sibo wan ga Mn. Lincoln niu pakhu ga maniuwe, “Nagu 
nbuhgsi delang dilol ” Riliu siniu patu chaky kalung 
lam majang ngut lujiu nbung si liankhai biye. Lincoln 
niu nbungsi patuang ga ponsu lujiu riliu tuse pasai sui 
tadra leng dinde. Sibo riliu se pachun wijiu Abraham 
Lincoln sai swilu tad kalang langj iu tadmeng pawan 
ga panaisi station ga wang tang luwe. Lincoln niu train 
ga liunahmai situ khailujiu namen masuijiu tadlo chiu 
kanui khaidialu pangam bamlam malan wangmide! Sibo 
riliu sidi pachun wijiu thuonkiubo cham dinkhailu 
bamdiamide. 

Sichiujiu,Mn. Abraham Lincoln hai tanui-chapa 
thiusibo khaddi maitu nkhasibo jengniu pakining mai 
mathiudi patu majangni chang majangni kamnaye. 
Pawan khat ga pahniu Springfield namdih gu npui mung 
ga tadjiu bambo ga chakon kari kliat wange. Siga pahniu 
haatang lujiu chakon kari thoubo piu tu dinne, 
Chalungsajin nang atiang si namdih ga phung 
mengkhaibo snima ?” “Yo, dekamjin phung khai 
makralo ” chiujiu kari thoubo piu niu paokakge. 
“Chiudi nang nde chiu khoilan raloft” chiu wuina niu 
maniubo ga “ Sesi ra malaaye; plamra atiang se E 
niu apum gasu goupad sonlakge E di jaotad miraye”, 
chiujiu Lincoln niu kakge. 

Munhu. Abraham Lincoln niu America gu 
Pakhangpi thiujiu bambo wan ga, naih khat paphitop 

phitop: shoe. 

tathu tiakhaira: to 
take ap a legal 
case. 


chapou khungbo: 
unpaid loan. 

apukbo: loan from 
someone. 

kalek shabo: poor. 


ruukhaibo: scolded. 
champibo: giving 
advice. 

tathuhky: court. 

paronna kam masanjiu bambo sangdiumai khat niu 
wang ngaolujiu dinne. “Chaiho yo, aliu dih lamra 
katheng kadimai aliu ronna aphitop kam masan 
makbowe Sibo wan ga Munhu. Lincoln niu pakhu ga 
maniuwe, “ Oh! nang naronna naphitop kam masan 
maksai nangsaophitop kam masan jiuloT ’ Munhu. 
Abraham Lincoln lad chiukhailu maliu tahmide! 

Naih khat di lungsingkhiubo piu khat niu pakhu ga 
pagu tathu tiakhaira wange. Sibo lungsingkhiubo piu 
gu chapou kalek shabo pakining piuniu Rangkang nia 
paphan apuklu pawan thengjiu chapou khung wangmi 
chiudi pira rangtah mijiu khengbo wan ga soinaih niu 
pine chiujiu pawan kam kakhit lanlanjiu bammibo wan 
ga palung paommide! Siniu, Abraham Lincoln tu 
wuina riga ladzan tadkiu khaira wang dinsude. Sibo wan 
ga Abraham Lincoln niu kuok khaimitahlo sikumbo 
poina tu nang nde kamralo chiu dinbo wan ga wuinapiu 
se palung makjiu dinne. “ Y o y Eniupatu kuokkhaibodi 
suiye wuibo rangkang se kapoinaye chiudi hahsai 
kahahbo thak ga npou makjiu naahkiu khemakbo 
jeng niu patu wa katikhai maksai daolakge ” chiujiu 
suima mide. Siniu, Abraham Lincoln niu chiusai 
paphileng Rangkang kariu (10) pisai tathuhse tiakhai 
bine, chiubo wan ga kalek Iungwibo piuse Rangkang 
kariu si pikhaide. Sigasu Lincoln niu kalek lungsabopiu 
khuga tadlujiu pagu kashabo chiubora maipou kliungsai 
maitu chakliuong thiujiu maihang ga bamsi rabowe 
chiujiu ruukhailupalengrangkang mangiupikhai lujiu 
dinne, 44 Rangkang nia paphanse khoilujiu meng 
nakiningpiu ga namao khenglu papousi rui 
masanmilo khaddi chalungsajiu tathuhky ga natu 
piwang khai makra paju thiujiu khenglulo sigasu 
Rangkang 2 ! / 2 si naleng khoilu pasaira nalung 
masanjiu khaddi manuanjiu lungmilo ” chiujiu 
champi khaibide. Haichiujiu, Abraham Lincoln niu 
kalek lungsabopiu panai se rangkang daoluwe, khaddi 
kalek Iungwibo piu di palung kimluwe. 

Maidung niu “lungchangbo Abraham Lincoln ” 
chiujiu di ku karenne. Haise paracham khat bamme. 

tajonky: shop. 
chawan ramliang: late 
afternoon. 

chaanyu/nui: tea leaf 
Pasaibo naih: next day 

padom: packet. 


aratmai: liar 

maisuong ga: 
before people. 

pamaluongmai: 
his companion. 

chakhun 

gakaikhaibo: fell in 
the pitch. 


TASII NBIW X 


New Salem chiu kubo nam akhat ga Mn. Abraham 
Lincoln tajonky (dukan) khat gu clerk kambo ting ga 
maipui akhat chawan ramliang mibosai chaanyu Taju 
(Kg) khat lura wang nge. Mn. Abraham Lincoln haise 
pagu tajonky nkham tenmide, chiudi wuinapui niu 
dinlan Ian bammibo jengniu pagu nkham lelanlu 
chaanyu hai madat khai bide, maipui niu rangkang 
pikhai lujiu pachun wijiu tadmide. Pasaibo naih nson 
padbo ga Lincoln niu maipui ieng tajuV 2 ronna madat 
khai mibam niuwe, maipui sira simakge, chiudi Lin¬ 
coln sira palung aman tahmide. Siniu chaanui taju ] f 
si madat lanlujiu khaddi sibo chaanyu madat padlanbo 
domsi khoilujiu pagu tajonky khamkhai dialujiu 
mathakbam chakiu kumbo diubo lam tadlu meng 
wuinapui ga pikhaibide. Mn. Abraham Lincoln ra maipui 
siniu paleng pi machang makge chiubo sipad lanlujiu 
kalan wangbo tudi khon sonmakge. 

Mn. Abraham Lincoln niu ladzan mun thinjiu maji 
makrabo tathura wadaodi tiak raleng sui makge. Naih 
khat pakhu ga tathu tiara wangbomai (Client) khuga 
haichiu dinne, “ Nagu tathu hai wira wiye, chiudi E 
ngarn khai silcikge, plamra nagu kamajibo siga 
hahye. Pawan machang E niu tathu kyga tacham 
din bambo ga , E hai arat maiye f chiujiu mai niu atu 
maning bammi rabowe sichiujiu E wadaodi hujiu 
maisuong ga majibo lad din ngamlakmi rciyef 
chiujiu sinapiu gu tathuse tiak khai makjiu tahmide. 

Mn. Abraham Lincoln hai khauring khauna tudi 
kungbo maiye. Pawan khat ga pamaluongmai tu 
majanglujiu kari ga tad machamjiu bambo ga kabak khat 
chakhun khat ga kaikhailu pad ngam lakjiu bambo tu 
ngaoluwe. Kabak tuse lupad makjiu haichiu khaidiak 
bisai maomakjiu shai khai mirabowe. Mn. Abraham Lin¬ 
coln niu haisi phui ngam lak mijiu pahsi chakhun gase 
wang manaalujiu pakak khat siga chap jatkhaiye. Kabak 
tu phui khai, paphai-pani tu phui khai chiujiu bambo 
wan ga pakaamai dung niu pagu rnakum tu silujiu pahtu 
kagaa karen sude, “ Nang kabak tu chakaa thiunisai 
haiga bamdia midi suiye, haibo ngam lengjeng niu 

Takhunky: pit. 


ndiw: mud. 
taniang: dry mud. 
nbui: sand. 


rankhai mibo: 
saved. 


akhebo: 
guard/son try. 

pasaibo naih n'son: 
next day morning. 


ladriat: 

promise. 

chamriat: 

agreement. 

ladrian: 

commandment. 

sonnaih: 

tomorrow. 

nrilam: above. 

napumsiak: 
by yourself. 

naphai-nanih khai hambowe, aliu ra tad mine ” chiu 
dindialutad kammide. Sichiujiu, paliu niu patu phutiu 
tad mibosai tasing pek Takhunky mung ga kaikhai 
bambosi khoi lujiu kabak tu takhun gasu lupad khai 
mide. Paphai-panih phui wangbo ga ndiw niu kam 
chabaa kam mide. Pahniu pakaamai sai switanglak 
mitadi kabak ringting rankhai mibo jeng ga niu pachun 
wijiu paky lam malan wangmide, 

Mn. Abraham Lincoln lengra ringting rankhaibo 
ngam kambo suang wa kawibo kaki hahye. Pahniu 
Pakliangpi thiu bambo wan ga America mai karai kakga 
chuncham makjiu chari {Civil War) hai pad bamme. 
Sichiujiu,patu akhe bammai charimai ruong ga 
khangkhat pagu akhe wan gajimibo jengniu pasaibo 
naih nson charimai gu tacheng tajaih sai suijiu chari 
wan ga patu malum khaibo ten mawilu maksai mathiu 
shairabo sung tacheng khungkenbo maitu kamshat raye 
chiubo saisuijiu patu kepshat mira chamtan padmide. 
Siga, charimai khangsia niu Munhu. Abraham Lincoln 
ga suisai sibo piu tu rankhaira kheng nge. Paliu niu 
dinne, 44 Chaibo yo, aliu kaabo William Scott niu 
akhejiu bambo wan ga jitad mibo lamra pah si tad 
magenthiu lujiu wang chariu mibo jengniu we pahai 
masuongra patu malum khaibo ngam ga haichiu 
matai makbowe siniu chalungsajiu rankhai khelo 
Munhu. Abraham Lincoln niu paliu lad nking khailu 
pahniu ten kasuibo ten khaine, chiujiu ladriat thiu 
khaiye. Sibo naih Munhu. Abraham Lincoln haise 
changam puju rnijiu chawan ramliang suniu mailing 
toujiu William Scott tu khai bambo kavangky ga tadlu 
meng patu adaojiu pakak khat npao adaojiu dinne, 
44 Anahpiu yo, natu si sonnaih kepshat lakge , 
palamra, E niu natu malumme siniu E naringting tu 
kalan khaibi rabowe, chiudi atu kam npu khaimibo 
jengphira sao niu piralo? Haise chaphi thiujiu 
nchaksai Rk 500 kumbo nrilam sangjing raye. 
Aphijengsirapapoupiu Mn. William Scott napumsiak 
niu ruisang jingraye. Pah niu padih leng changam 
kam kajibo kam raye, chiujiu ladrian thiubo gasu 

ajam mash a bo: 
seriously injured. 

ruikhairabo chapou: 
repayment of loan. 

namdaari: civil war 

chapyuky: hospital. 

marenghbo: hatred. 

marengbo: whitish 
spot at the skin. 

majiihkhaibo: 
keeping/1 aying 
down. 

chari bam: 
battle field. 

namikremai: 
your enemy. 

Pachangjiu: 
truely/in fact. 

kam mahah mibo: 
removed/lost. 


chapou si ruiraye ” chiujiu Munhu. Abraham Linolnn 
dinne. Siga, William Scott papum siak niu ladriat 
thiujiu sisera pahniu mao makjiu tensang tenjing raye 
chiukhaibo gasu Munhu. Abraham Lincoln di pachun 
wijiu wuinapiu tu kamshat makra chamtan pikhai dialu 
paky lam malan wang mide. Chahiu kasia sailam 
William hai chari bamga niu ajam mashajiu ajam de. 
Pahniu shai kiu makha ga Munhu. Abraham Lincoln 
leng tacham langkhaiye, U E niu ruikhai rabo chapou 
hinase rui khai mide, E ring matheng bisai haisuang 
kengjiu achun mathajiu ruikhai birabowe". 

USAguPaklrangpi khat thiujiu Munhu. Abraham 
Lincoln niu namdaari gasi charipi thiujiu majang chari 
thiuwe. Pah niu paliang khatlam ponjiu aphen bamdi 
pamikre maitu ngao khai lakbo marenghbo khaddi thiu 
makge. Pawan khat pahniu chapyuky kasia ga phui tadbo 
ga siga kikak nia ga ajam thiyu-niyujiu bambo maitu 
majiih khai bambo tu ngaowe. Pahniu chaky khatlam 
tad mana wangbo ga paliu mai khangkhat niu dinne, 
“Chaibo yo, nang siga ngut makdi suiye, sise aliu 
mikre maiye , \ Siga Munhu. Abraham Lincoln niu 
nkakge, “ Siga de, E niu tad khaini diangbose”. 
sichiujiu pahniu siga ngut lujiu mikre maitu 
benthuilujiu paliu tu chalad kawibo kengjiu champi 
khaibide. 

Maipui katingmai khatniu haichiu dinne, “ Nang 
dechiu namikre maitu chalad kawi din lujiulo? 
Pachangjiu nang paliu tu kam masha mirabowe , \ 
Lincoln niu patu phui lujiu dinne, “E haichiujiu amikre 
maitu chakaa thiu khai mibose khat khat tu 
marenghbosi kam mahah mibo makma? Khat khat 
tu marenghbo hahmi dasai chari sedi loimibowe.” 

Tingkum 1865 Kajinghiujengtung 14Masannaih 
chari akep mathak mirabo lamga Munhu. Abraham Lin¬ 
coln niu npujiu taliu jiu bambo wan ga pahniu pagu 
chakampou maikhu ga haichiu dinne, “Maidung tu 
kamshat tahkhe, maksai ju masengshat tahkhe”. 
Sibo naih niending sailam pah khaddi panao panaisi 

kari ga tao luj iu taki padle, sibo wan ga Munhu. Abraham 
Lincoln niu panao tu haichiu dinne, “Tuhoi ra 
aamakumsi agee mcinai mide, thai naih E changam 
kakeng kamkhai mide, chari hai rnathak mirade ” 
Sibo naih nchun pahniu pagu chakamky ga taojiu drama 
phuijiu bambo ga tingrun lam kabambo pachun 
tangmakbo piu pajan niu Mn. Wilkes Booth chiu kubo 
piu niu Munhu. Abraham Lincoln taobambo bam ga 
ngut lujiu chaganmi niu kep khai mide. 

Pasaibo naih nson wanchak 7-8 kak lungga 
Munhu. Abraham Lincoln si shai mide, “Tuhoira pah 
tingkum pariak chak ngam lakbo bam lam bam mide”. 
Chiujiu siga chap bambo pin khangkhat niu dinne. 


KadowAlikhe 


Maniubo Nkaklo. 

1. Munhu. Abraham Lincoln hai sou lo? 

2. Munhu. Abraham Lincoln niu paringting ga tingkum dejiu ariak ky 
tadkhai lo? 

3. ‘ Kathenky gasu lungtansu chawang thiuj iu saibo puilon ’ chiuj iu 
Munhu. Abraham Lincoln ringting gu puiluon tu dinne. Haibo lamga 
kasia dinlo. 

4. Spring Field gu Railway Station ga Lincoln niu liunahmai tu nde jai 
gankha khai bilo? 

5. Munhu. Abraham Lincoln tu maidung niu lung chang nge, agee 
manaibo piuwe, arat mak ge, palung maji ye, chiujiu dinbo gu rambaa 
khat din lo? 

6. Tingkum 1865, Kajinghiu jentung 14 Masannaih chari akepbo lamga 
pi mathakra Munhu. Abraham Lincoln niu nde lad din milo? 

7. Munhu. Abraham Lincoln tu sao niu kep sat milo? 

8. Munhu. Abraham Lincoln ringting lamga chaladkeng 100-150 kumbo 
raolo? 

— TADUON7 

PA WAN KHAT GA LADJANPAO 





Ladzanpao: judge. 


Kalek shabamdi: even 
if poor. 

tiuhra-sakra hahdi: 
nothing to drink and 
eat/living hand to 
mouth. 

marah matanbo: 
seriously ill. 

chiwchang: 
precious necklace. 

nchang-majibositu phut 
makne: do not forsake 
truth and sincerity. 

jengdiu mibo: 
dead/demise. 

lung singkhiubo: very 
wealthy. 

lungwibo '.contented 
and peaceful life. 

chabin tadtuan wangmai: 
traveller/sojo urner. 
chakaa chagiang: 
friends /a close or 
intimate acquaintance 


Pawan khat namdi khat ga mainiu chakhuang 
thiujiu bambo Ladzanpao Majiwibou chiu kubo piu 
khat bamniuwe. Pahai Khristen maipiu, wah kasibo 
piu kamajibo tu sibo piuwe, chiudi pachang palingbo 
Khristen thiumakbo jengniu chamai mikphui ga 
ngaowi raleng khaddi maji raleng ronna kamme. 
Pahniu tathu-chara chiabo khaddi ladzan thiubo hinadi 
chamai ju phuijiu ladzan thiuwe. 

Sibo namdi ga maipiu khangkhat kalek kashabo 
piu Manuanwibou, panao Lungsasiliu khaddi tingkum 
kariunia tangmibo panahpiu Wiwangbou paliu 
lungbamme. Kalek shabamdi, tiuhra-sakra hahdi paliu 
hai chunwijiu lungbamme. Paliu niu haichiujiu lung 
bamga papiu Manuanwibou hai marah matanjiu marah 
mide! Papiu niu marahjiu bamga pagu nbung gasu 
‘chiwchang’ khoipad lujiu haichiujiu panahpiu 
Wiwangbou ga dinne, ‘ Anahyo! nangra nasanshcih 
juwe, E niu naleng wadi khaidiara hahye, chiudi 
haibo chiwchang kumjiu nalung masanlo, nchang- 
majibo situ wadaodi phut makne'’ haichiu dinjiu 
papiu-panah mikdui luang jiu bianghiu khaijiu papiu 
hai jengdiu mide. Papiu niu jengdiu mibosai papui 
siniu panahpiu situ majang lujiu naih khat tiuhbui- 
sakbuibo taphijiu lung Slide. Kadirih ga panai tu 
manangjiu nkhikhai suibo maidi kliatdi bam sontahde; 
sigasu, panai niu lungbambo chaky nai papiu niu 
khaidiabo chiwchang makbo kaki wadi bamson 
tamide. Haichiu lung chariujiu bamdi takheng tiuhbo 
lunlung katang ra lungkhai makbo jeng niu papui- 
panah niu Tingwang tu thonkiujiu lunge. Papui niu 
panah tu tacheng charia kawibo kati khaddi charah tu 
sijiu lungra katikhai tanne. Sang chabin tadtuan 
wangmai hina tu panaiky ga mathak khaijiu, duigi 

taki marakbo: 
walking around to 
refresh oneself. 

tadruan kinbo: roaming/ 
fooling around. 

chakyning: 

neighbour. 

palunglad: his secret. 

kamenghbo: 

foolishness 

kamengbo: 
going somewhere. 

ngaotam padbo: 
differentiate 

pawat: quality. 


nadi sakhailo chiubo panai ladniam kawibo tu mainiu 
dinjiu lungbamme. Panaiky mung ga lung bambo 
Lungkhangbou chiu kubo pin hai lung singkhiujiu 
mali-malan jiu lungbamme chiudi pachun ga wadaodi 
paleng kabuibo hahye. Lung singkhiubo jengniu 
maihina patu chakhuang thiuwe, pakaa-pagiang di 
kenge, pachi singnah thiuni kamme! Pahai 
lungsingkhiumai tu ronna chakaa chagiang thiujiu 
lunge. Tiuhra-sakra hahmai tu pahra phui khaini makge 
palamra kalek kasha mainiu wadaodi paleng chakhiu- 
chalan malan khailan ngamlakge chiubo pahniu siye. 

Naih khat nson, ladzanpao Majiwibou taki 
marakjiu tadruan kinbo wan ga Lungkhangbou niu 
paky ga ngut ntou khailo chiujiu kubo ga Majiwibou 
niu ngutde. Siga Lungkhangbou seniu chaa sakwibo 
taliu padjiu khangnia mari din sude. Lungkhangbou 
niu dinne, ‘ Kalek shabomai haikumbo kamipni tu 
chakyning thiujiu lungbo hai Era ajaih makge: 
Kalek kawimai karai khaddi kashamai karai 
chakyning thiujiu majang hingsai widiang rave. 
Kalek shamai tu majang lungbora paliu tu phuikhai 
rabo maliang alengra wadi kawi dao makge ’ chiujiu 
Lungkhangbou niu palunglad din sude. Siga, 
Majiwibou niu palung poam jiu, 4 Sikumbo kamenghbo 
lad nang dinbui makge , kalek kawimai bambijiu 
kalek kashamai ringbambowe khaddi kalek 
kashamai lungbam bijiu kalek kawimai lun ngaotam 
pad bambowe, sikumjiu kamihpui gu chaky 
kashabo bambijiu nagu chaky kawibo hai ngao tarn 
pad diang bambowe chiubo nang simakjiumaV 
4 Nam khat maksai kyning khat thiubo chiubo hai 
kalek kashamaidi kawimaidi,ningting maidi 
kapangmai di lung taruangbo pacheng-e , kawibo 
maliang misai kalungbo pawat padlakge, haisi 
Tingwang gandamme ’chiujiu rukhai bide. Haichiu 
jiu ladzanpao niu ruukatin khaidia lujiu paky lam malan 
wang mide. 

Sibonaih chawan Liangjuwiliu niu Wiwangbou 
kyga takipatbo ga papui niu Wiwangbou tu laddin jiu, 

mari din bo: 

discuss ing/talki n g 
about something. 

mari raabo: analyse/ 
analysis. 

pal unglad: his 
secret. 

kamihpui: widow. 

Tingwang gandam: 
God’s creation. 

papiuju kangaodiu 
thiubo: watching as if 
his father is still alive. 


leksiat: poverty. 

panao: his wife. 

chiukhai gapbo ga: 
the moment it is heard. 

papuan karuh sude. 
Dressing/make up. 


4 Haibo chiwchang hai nang wadon di kammahahbo 
suimakge, nap in rtiu maning makungjiu naleng 
khaidiabowe' chiujiu chiwchang hai thin bamniuwe. 
Liangjuwiliu niu chiwchang se ngaolujiii paleng 
zonkhai khelo, paman kengjiu pibine chiu kheng sude. 
Chiudi Lungsasiliu niu, ‘Haibo chiwchang haira zon 
silakge palamra, Wiwangbou pin niu shai makha 
ga Wiwangbou lenge, kammahabo suimakge chiujiu 
khaidiabowe zonsilakge. Nkiujiu haibo chiwchang 
siniu papiuju kangaodiu thiujiu lnngbambowe 9 ch iu 
dinbo ga Liangjuwiliu palung poamjiu ‘Pamanpijiu 
liu bine chiubi suimaksai wide ’ chiu khai lujiu paky 
lam kalanwang mide! 

Lungkhangbou haira Majiwibou niu patu rukhaibo 
ga kamangambo thiumakge maksai wajeng di chakson 
makjiu dechiusai Lungsasiliu tu chakyning thiumak 
ralo chiubo ronna maning bamme. Lungsasiliu ky 
kashabo khaddi paky leksiat tu ronna palungchun ga 
ngao padjiu, ‘ E niu char in magianthiu wang bidi 
haikumbo kamipui niu atu nkha ngamlakge, akumjiu 
kalek kawimai tu chakyning thiubam niu sai dejiu 
wiralo khaddi kadihpiri ga kalek sharnai hah niusai 
dejiu wiralo' ! chiujiu Lungkhangbou makumme. 
Pahniu haichiu makum bamga panao Liangjuwiliu niu 
patu kulujiu dinsude, ‘Papiu yo! Kalek kashamai tu 
kyning thiiibora gengmakge , aleng wadi kawi 
kamkhai silakge. Ai kumjiu kalek kawimai maliang 
bam niusai kadipirih hai agee manaijiu bam 
rabowe' . Tuhoira Lungkhangbou hai panao lad 
chiukhai gapbo ga Wiwangbou nai papui leksiat haitu 
palung poam bibi mide. Pahniu maning bambo hina 
panao khuga paokhai khaijiu, dechiusai wiralo chiubo 
khangnia makhiam thiusude. 

Chakenh npad j iu tashuat ting mathaa-malaabo 
wan wangjiu Wiwangbou di pakaa paphen maitu majang 
chakin thiukhai nijiu papuan karuh sude. Sichiujiu, 
papiu Manuanwibou niu shaira maaga maning 
makungjiu sinkhai diabo chiwchang hai thainaih ra 

sinkhai di abo: 
left behind some¬ 
thing to take care. 

karuh khaibo: 
to dress/make up 
beautifully. 

ajiu-ajanbo: 
observing carefully/ 
meticulously. 

Kalek kawibo: rich. 

kawisou thiubo: 
hypocrite/pretending 
or acting as if a 
good person. 


maiphen-mairen makbo: 
not equal with others/ 
not competent. 


agaaton lubo: 
stealing more. 

maruton khaibo: 
jeered at/mock at. 

Apdiiky'.village court. 


panah Wiwangbou akhang mide, thinpiubo suide chiu 
maninglu papui niu nbunggasutachiwselanpad lujiu 
panah tu karuh khaira ajiu~ajan bambo hai Kalek 
kawibo pin nao Liangjuwiliu niu paky gasu phuipad 
ngao lujiu pahniu maninge, ‘ Haiga aleng pajad 
kawibo bamde\ Tuhoira, Liangjuwiliu hai kawisou 
thiujiu Wiwangbou tu 6 Awangpiu Wiwangbou ’ chiu 
kujiu paky ga takipat raleng kusude. Wiwangbou niu 
taki padbo ga chaa sakwibo taliu lujiu chakhuang 
changee chaa sakkhailo chiujiu pisak khaide, paphai 
pani lengdi kasia pikhai bide. Chaa sak lujiu 
Wiwangbou pachun wijiu paky lam wanglan mide. 
Sibonaih chawan Liangjuwiliu niu pagu chiwchang 
hahmide, side Wiwangbou niu agaa mi bo we chiujiu 
reng malaang sumide! Liangjuwiliu niu sen malaang 
bambo khuon chiuhkhailu Wiwangboupui niu , 

‘Awangbo yo! nang niu degu kam mijiulo? 
Wuinapui niu din bambose majibo maV chiujiu 
panahpiu ga maniu sude. Sibo wan ga panah niu , 
‘Apuiyoi pahniu aleng chaphai tani kasia pikhaibo 
makjiu kakibo wadi E niu khoi makge ’ chiujiu kapjiu 
papui khuga din sude. Wiwangbou pui niu pagu 
chiwchang se tazi ga thondia lujiu Liangjuwiliu kyga 
padjiu dinsude, 4 Chalungsajiu sikumbo ladra anah 
tu madam khaitu khelo, maiphen-mairen 
tangmakbo anai tu haikumbo madam khai sai 
dechiu ralo , nang niu chaphai tani kasia pikhaibo 
makjiu kakibo wadi khoiwang makge\ Liangjuwiliu 
palung poamjiu dinsude ‘Kalek shajiu maiphen- 
mairen makbo jeng niu chalung sajiu chaphai tani 
pikhaibibo ga thuonkiu rabo sung agu paman 
kakungbo chiwchang agaaton lubo hai nde thakloT 
chiujiu Liangjuwiliu niu mamton khai bide. Haibo lam 
gara Apaiky lam tadlu tathuh-chia maksai suilakge 
chiujiu Liangjuwiliu niu kiyu marungjiu kap sude! 

Tuhoira, Liangjuwiliu hai pakmenglujiu nde 
padmilo chiubo ladzanpao Majiwibou khuga paokhai 
bide, khaddi namdi gase tadron jiu Wiwangbou hai 
paben thengbo maiye, sijengniu pakikhun tu namgu 

paben thengbo: thief. 

namgu chariat: 
rules and regulations 
of the village. 

khangkiangmai: 

elders. 

mathiumaaga: 
in front of all 

Chakhuang changee: 
festi val. 

nbeng khaibo: 
keeping something. 


nbaimiho: hid. 

agaa tiuhbo: 
th i evi ng/steal ing. 


chariat hang gasu haapadmi maksai suilakge chiujiu 
dinron tad mide! Majiwibou siniu apai maidung tu 
apaiky ga ku madui khailu kukhaibo palam se din masan 
khai bide. Wiwangbou nai papui tudi kuwangjiu tuhoira 
namgu khangkiangmai khaddi apaimai mathiu ntao 
madui lujiu chalad maniu sumide. Liangjuwiliu niu 
ndegu pad siak milo chiubo mathiu maaga haichiujiu 
dinkhai sude, “Chakhuang changee wan ga pyu 
raleng E niu agu paman kungbo chiwchang hai 
khoipadlu nbeng khai bamga Wiwangbou akyga 
taki ngutjiu E niu chaa pisak khaiye; khaddi patu 
chalungsajiu chakhuang changee wan ga pyu 
raleng chiujiu E niu chaphai tani kasia pikhai biye. 
E niu ngao makbo wan ga pahniu agu chiwchang 
sedi khoilu pakwang mide. Wiwangbou makjiu 
kakimai khatdi akyga wang makge, agu chiwchang 
hai paky ga khoiwang nbai khaimi bam rabowe , 
mengjiupaky gaphiulo ” chiujiu Liangjuwiliu palung 
poamjiu dinsude. Majiwibou tanlulakjiu khang¬ 
kiangmai khangsia tu Wiwangbou ky lam laang khai 
mide. Wiwangbou tu madam khai bambo lam ga din 
masan khaira chiujiu papui Lungsasiliu chapkhang 
haichiu dinsude, e< Chakhuang changee naih anah tu 
E di karuh khaine chiujiu barn ga Liangjuwiliu niu 
Wiwangbou tu pakylam takipatlo chiujiu ku 
tadmiye. Watheng makbo lung ga Wiwangbou 
chaphai tani kasia Liangjuwiliu niu pikhaijiuwe 
chiujiu khoilu pachun wijiu wange. Chaphai tani 
makbo mania kakibo wadi khoiwang makge”. 
Lungsasiliu niu chalad dinjiu chapbam khaga 
khangkiang maidung malan wangjiu 6 Haibo chiwchang 
hai Wiwangbou kyga bamniuwe ’ chiujiu khoiwang 
sude. Tuhoira, apaiky ga bam maidung kakeng niu agaa 
tiuhbo suilakge chiujiu sen sude. Lungsasiliu niu 
pamikdui padjiu haichiujiu din masan khai lan sude, 
“Chalungsajiu alad hai nking khaikhelo, Apott 
Charawang niudi sibamme, Wiwangbou niu ra 
chaphai tani makbo mania kakibo wadi khoiwang 
makge, naliu niu aky gasu khoiwang bambo 
chiwchang haira E niu kungbo akhenpiu kadi 

akhenpiu: my dear 
husband/life partner. 


maruibo: 
in possession. 


araat dinbo: 
telling a lie. 

‘agaa katiuhmai mun 
tanne manyu-kanimun 
tanne’: Thieves and 
Liars are good 
orators/more ski lied 
in persuading. 


Papou pape kien ga: 
during their fore¬ 
fathers time. 

simatai makge: 
never known. 


haapadbo: expelledZ 
kick out. 

Mannanwibou ring barnga panahpiu Wiwangbou 
leng-e chiujiu khai diabowe,agaa wangbo makge 
maning mao khai. mane ” chiubo wan ga “Nakumbo 
kalek kashabo kamipui niu degasit chiwchang lulu 
marui ngarn luralo , na-araat lad dindulo; sise agn 
chiwchang siye” chiujiu Liangjuwiliu pakhon tanjiu 
senpad sude. Majiwibou seniu Wiwangbou tu kulujiu 
chalad din masan khai raleng pawan pikhaide. 
Wiwangbou niu nde gu padsiak milo chiubo masanjiu 
wangbammai mathiu masuang ga din madu khaibide. 
Chiudi wang bamraai dung ra nking makjiu haichiu sen 
sude, “ Kamipui khaddi panah hai araatle, panai hai 
agaa tinhbo kaniaye, haibo nam ga litngbo suilakge. 
Katingmai niu agaa katinhmai mun tanne manyu- 
kanimun tanne chiubose haikumbo tnwe; papui 
panah tu namgasu hahpadmilo ” chin sen matanbibi 
mide. Wiwangbou tuhoira ladzanpou khaddi 
wangbammai mathiu tu kahumjiu din sude, “ E ra 
magiannah-ye , apiii makbo kadirih ga atu phui 
khaira mat kaki hahye, chiujiu bam. tadi charah niu 
lungsajiu aleng kabuibo pikhai biye f E ra agaa 
makge, chalung sajiu atu madam khai tu khelo ” 

Majiwibou seniu tuhoira apai maidung khuga din 
sude, 4 Wiwangbou naipapui niu dinbambo sedi maji 
bam raleng malumme, panai hai agaa raleng malum 
makge\ Chiudi apai maidung hai wadi suini makjiu din 
sude, 4 Kalek shamai, tiuhra sakra kcitang hahmai 
niu agaa sangno, panai niu agaa makjiu saoniu 
agaa ralo? Papou pape kien gadi chiwchang 
maruikin niuwe chiubo aliitra simatai makge, panai 
hai agaabo kaniaye, panai ri ga ladjan katanbo tad 
kin rabowe, panai tu haibo narnga pilungbo suilak 
ge, panai tu haapadmirabowe ’ chiujiu apai maidung 
khaddi wang bammai kakengniu dinsubo ga ladzanpou 
hai palam phiulak mide. Kanambo ga ladzanpou 
Majiwibou seniu chiwchang se thinlujiu Wiwangbou 
khulam mari wangjiu, 4 Haibo chiwse nang nde lamsu 
khoiwangloV chiujiu maniu lan sude. 4 Haibo 
chiwchang hai E wagasu di khoi makge, chiudi apiu 

jengdiu makhaga: 
before dead/demise 


‘Magiannah ben ga 
chamikaang ngao 
madiye': People 
observed/to pay a 
close attention to the 
prosperity of the 
poor people than the 
rich/wealthy. 

lung kalakmai ra 
pakaah hahye: There 
is no friends for 
poor people. 

mikdui luangjiu: 
shedding tears. 

niii jengdiu makhaga aleng khaidiabowe ’ chiujiu 
Wiwangbou niu kenkak khaide. Wang bammaidung 
khaddi apai mai kakeng niu ‘araatbo lad dinbo 
suilakge, Wiwangbou niu degasu chiwchang luralo ’ 
chiujiu sensude. Liangwiliu niudi chap sulujiu ‘Agu 
chiwchang agaa lujiu , papiu niu khaidiabowe 
chiujiu araat dinbo suilakge, patu haibo nam gasu 
hapat rabowe ’ chiujiu sen matanjiu sensude. ‘Ladzan 
se tad kin sulo ’ chiujiu chamai kakeng niu senjiu 
bammide. 

Kanambo ga, ladzanpao Majiwibou seniu 
palungmak bamdi dinmakdoulakjiuhaichiujiu ladzan 
lad hai ramkiu sude, 4 Wiwangbou niu Liangjuwiliu 
gu chiwchang agaa lujiu papiu niu paleng 
khaidiabowe chiujiu aracit dinbo jengniu pari ga 
haibo ladzan hai tadkiu khaide. ‘Wiwangbou niu 
agaa tiuhbo ronna makjiu araat dinbo jengniu 
thainaih gasu patu nam gasu haapat mide ’ chiujiu 
din madu khaide. Tuhoira, Wiwangbou hai dechiubo 
gasu haichiubo katang patmi jiulo chiujiu pamikdui 
padjiu papui kliuga maniu subo ga papui niu haichiu 
jiu din sude, ‘Anah yo! ‘Magiannah ben ga 
chamikaang ngao madiye y chin apui-piu mai 
dinbam niubo hai maji siakbowe, Ania ra mao 
makge, Ai kumbo lung kalakmai ra pakaah hahye , 
kadihpiri ga Ai kumbo kalek kashamai ladlui. tura 
maikhat niudi baah khaira hahtahne. ' chiujiu 
mikdui luangjiu Wiwangbou tu kiap lujiu din sude. 
Tingwang niiira nang mao makge chiubo siye, 
nalung Siam makne. Chamai niu arnao wajiu 
madam bamdi Tingwang suong ga mciomak misai 
wacham hahye. Lungmahahmi lakge 9 chiujiu panah 
tu din katin khaijiu hiam kliailu Wiwangbou nai papui 
hai nam gasu panai nbung phunglu tad mide. 

Ladzanpou Majiwibou hai tuhoira paky lam maian 
wangjiu tou mathak bamme chiudi palung chun hai 
wadi mathakbo hahmide. Wiwangbou nai papui khuga 
padmibose maning khai lujiu palungchun hai wadijiu- 
jiu tahmide. Palungchun wadi amanbo hahjiu pahniu 

kalek kawimai: 
rich people. 

lungsingkhiumai: 
wealthy person. 

lungwimai: 
a person who 
have peace of 
mind and live a 
contented life. 

lung kashamai : 
poor people. 

kalek kashama: 
poor family. 

kasonmai: weak 
and helpless people. 
ningtingmai: wise 
people. 

kapangmai: 
ignorance/fool. 

katanmai: powerful 
person. 

parahpot: sickness 

lungchun bangrip: 
guilty conscience. 


nkhabo: helping. 
madiuhbo: caring. 

madiwbo: testing. 

zikiubo ga pamang lam shaimibo, Wiwangbou piu 
Manuanwibou niu pakhu ga wangjiu dinne, 

“Ladzanpoii Majiwibou! Nang Pilate tn sirnah? 
Pawan khat ga dithinpou thiubam ninbo pazcin 
tadbo, ningtingbopiu , mainiu chakhuang thiubopiu 
khatle, Jesu Khrista riga ladzan thin khailo chiujiu 
pakhu ga majang wangbam niuwe, siga pahniu Jesu 
Khrista hai. pamao hahye chiubo sihijiii rankhai ni 
bamdi Jehudi mai gu singku dibo dung khaddi 
maidung seniit patu kamshat mira kheng mat an 
jnmibo jengniii Jesu Khrista tu kamshat ra Pilate 
niu suikhai mide (kamajibo sibamdi Jehudi mai 
singku dibo ju phidjiupaliu chun kam masha khailak 
jiu paliu niu khengbo suikhai mide). Patu nang 
simahT ’ 

Nson jikiangsulu Majiwibou Pilate se saolo, 
dekumbo mailo, dega Pilate racham bamlo chiujiu pagu 
Masanbo Charao Khuong se phak padlu phiu sude. 
Pilate niu Jesu Khrista riga dekumbo ladzan tadkiukhai 
milo khaddi Wiwangbou nai papui riga pahniu dekumbo 
ladzan tadkiu milo chiubo silujiu tuhoira, ladzanpao hai 
pamikdui kiumide khaddi waa maning kamlakjiu kap 
sude. Majiwibou hai thainaihra wa sisan lude, chiudi 
pagu ladzan hai kalan lulak mide khaddi Wiwangbou nai 
papui tu kulan silulak mide! Sichiujiu, pagu ladzan maji 
makbo seniu kashaibo katang parahpot thiujiu chariu 
suuihjiu lungchun bangrip khunglu shaimide! 

Characham gn machun: 

Nam kliat maksai kyning khat kathiubo lunlung 
ga kalek kawimai, lung kashamai, katanmai, kasonmai, 
ningtingmai, kapangmai, lungsingkhiumai, kalek 
kashamai lung taruangbo hai pachenge. Kawimai di 
kashamai di charah gandam kamme sijeng niu khat khat 
tu nkha sijiu khaddi rnadiuh jiu lungbo pachenge. Nam 
pui-piu, kating kadi, khangkiang, apai thiujiu tathu-chara 
tia jiu ladzan thiu bammai dungniu majibo sibam di 
pawan kakeng ga majibo ga ladzan thiu khai makjiu 
pakhiu-palan, paky-palu, pachi pasingnah, katheng- 

maiju phuilujiu ladzan 
thiubo/rambo: 
giving the verdict in the 
court of justice by 
honouring the status of 
a person rather than 
the rightness of the 
case. 


maiju phuilujiu ladzan thiubo kengjiubamme. Majibo 
sijiu sijiu majibo ladzan thiukhai ngam makbo sira karai 
ga Pilate niu J'esu Khrista hai pamao hahye chiubo 
sibam di majibo ladjan tadkiu dasai Jews mai gu kadin 
kafaa mainiu patu maning maora bambo setu pinglu 
ladzan majibo ramkhai ngamlak jiu tahmibo nai 
nchamme chiujiu haibo racham niu madu khaibowe. 
Ladzan thiubo ga kamajibo tu phuimakjiu chamai ju 
phuijiu ladzan thiubo gasu kanambo ga maning kam 
kalakbo padraye chiudi kalanlu lakjiu ataa-anaa kien 
katangbo mathad raye chiubo len khaibowe. 


Kadow Alikhe 

Maniubo kaklo: 

1. Wiwangbou pui niu chiuchang zon doulakge chiu boga Liangwiliu delad 
dinlo? 

2. Wiwangbou riga dekumbo ladjan tadkiu khai milo? 

3. Degu kamoubo madam khaijiu Wiwangbou tu ladjanky ga majang wang 
jiulo? 

4. Liangwiliu niu chiuchang zon khaira kheng boga Wiwangbou pui niu 
nde dinlo? 

5. Papiu niu shai sura ga Wiwangbou tu nde din dialo? 

6. Majiwibou hai dekumbo mailo? palam ga nang niu kasibo roulo. 

7. “Hey kapangbo nang sikumbo lad dinbui makge”. Soutu kapangbo 
kujiulo khatdi deduan gasulo? 

8. Papiu niu jengdiu mibo sai Wiwangbou nai papui dekumjiu lunglo? 

9. Majiwibou manglam su Wiwangbou pui niu ndegu dinlo? 

10. Lungkhangbou niu kalek kasamai maksai kamipui tu kyning thiu khai 
lakge chiubo ga Majiwibou niu delad dinjiu rukhai bilo? 

11. Ladjanpao Majiwibou rakpat lujiu degu kamlo, khatdi dekam jiu 
pamikdui padjiu kapsu milo? 

12. Ladjan din madupad boga Wiwangbou tu papui niu kiap lujiu delad din 
milo? 

13. Wiwangbou tu degu kamoubo madam khaijiu ladjanky ga majang wang 
jiulo, khatdi pariga tadkiu mibo ladjan se nang suini mah? palam se rao 
khailo. 

naakachangbo: 

youngest. 

kal anhbo: refit.se/ 
reject . 

kalanbo: return 

chakui: tiger. 

chahoni: bear. 

asunjiu: facing. 

iniria: sheep. 

piyubo: obey 

mangiu khaiye: 
lean on/depended. 

chari bam: 
battle field. 

pakhou thengtheng 
didibo : giant 

nson chawan: 
morning and 
evening. 

n-gi gengtanbo. 
seeking challenge 
all the time. 

TADU0M 

SCadin piyybo nahpiit-t 


David hai Jessi nah ruong ga 
David tadiw khabo wan ga papiu niu patu manamjiu lam 
meng paky gu miria dungtu phuira laang khaiye. Papiu 
niu pachi kating maidung tu laangmak naakachangbo 
patu laangkhaibo wan gapah make bamdi papiu niu patu 
malum khaimibo ngamra wadaodi kalanh khai matai 
makge. Pahra lamkhat lam mailing majnu, pachi mai tu 
suong patu papiu niu malum diangbose pasan wiye chin 
lukhailu padiu wijiu patiendon hina tienne. Pahniu mariu 
lam paronna paky gu miria dung tu nkhibo wan ga 
chariubo wajiu thaudaowe! Nkan khau dung niu pagu 
miria dung tu pon tiuhra wangbo wan ga patu katang 
chakui chahom niu pontiuhlu suibo wan wajiu adaowe. 
Sibo wan ga papiu niu patu kali khaibibo karingbo 
Tingwang lam ga maning taujiu chariu magian thiubo 
wan wangbo hina ga Pakhu ga mangiu khaiye. Siniu, 
chakui, chahom tu asunjiu pagu miria dungtu ranluwe. 
Pahra karingbo Tingwang tu malumjiu palung masan 
siakjiu papiu lad piyubo jeng niu Tingwang niu di patu 
malum suibo mai khat thiuluwe. 

Naih khat papiu niu patu pachi dung chawang Saul 
gu charimai thiujiu tadmibo khangsumse chari bam ga 
wijiu bamma maksai ajam thiyu-niyu bamma chiubo 
meng phui matailo chiujiu laangkhaide! Pahniu chari 
bamga mengtangbo ga Phillistine maigu tatan pakhou 
theng theng didibo pin pazan niu Goliath chiu kubo kliau 
seniu Israel mai gu tatan bamsai padlo patu asunjiu 
ngam laksai Israel mainiu Phillistine mai vang thiuraye 
chiudi patu ngam lusai Phillistine mai niu Isreal mai 
vang thiuraye chiujiu n-gejiu chari gengtan tanne. 
Pahniupaliu tu kagaajiunaliuniukahumkinbo rahse 
niu naliu tu rankhaira khon bamjiuma padsulo naliu 

n-gejiu: giving a 
low opinion/com 
went on somebody. 
chari gengbo: 
challenge. 

kagaabo: 

sarcasm/ironical 
expression/ scornful/ 
contempt. 

sensen malaang 
bambo: shouting at 
the top of the voice. 


npiumai rna npuimailo chiujiu nson chawan n-gi 
gengtan sude! Goliath niu haichiu paliu Israel mai tu 
ronna makjiu paliu niu kahumkinbo Rawang niu nde 
kamluralo chiujiu pakhuon tanjiu kagaajiu sensen 
malaang bambose David niu chiulude. Pahniu pachi 
dung tu adaolu nde kamjiu karingbo Tingwang tu 
malumbo Israel mainiu tasing tatu rahtu kahum kinbo 
Phillistine maipiu khat tu asunra ping bamjiulo chiu 
maniubo ga pachi maise paliulung paomjiu David tu 
kasan sude. “ Ncing namik phung makjinma? 
Wuinapiu khou ndediat dilo khaddi kulo chiubo nang 
sima? Haikumbo papum katanbo khaddi thengdibo 
maitu aliu takanpni lang lang ga ronna diho 
aliudung niu ndechiu sunluralo? Haikumbo narah 
mashalad din makeng bam makdi wide; wangln aky 
gu yniria dnngse phui mawi khaisai snine, wang 
kalangmisulo ” chiujiu patu ruusude. Pachi mai dung 
lad tu walengdi chak khaison makjiu David niu dinne, “ 
Nairn niu karingbo Rawang Jehovah lad tu malum 
maksai wine; E apurn siakniu Goliath tu asnnne, 
chawang Saul ga atn maluang wang adao khailo ” 
chiujiu kheng sude! David niu haichiu makum sude, 
“ Nde chiujiu achi maidung khaddi Israel rnaigu 
riphen dung niu pahou haichiu langlang dibo pin 
tu changiu maksai tathupi niu kep paira maninglu 
pingjiulo? E ra asuong hahye! Paliu ra charuichun 
machunmibo thakge Pachimai dungse David lad 
chiukhailu paliulung poambi bimide! Haichiu paliu 
sairiubo David tu paliu niu kasan bambo mai khangsia 
niu chi ulu chawang Saul ga wang paokhai bide! Chawang 
Saul niu sibo champao chiukhailu David tu pakhulam 
kalangjiu majang wangra chamai laang khaide. David 
niu chawang Saul suong ga wangbo wan ga chawang 
Saul pasuang hahjiii dinne, “ Nakumbo nah poina niu 
ndechiu papum wajiu tanbo khaddi theng theng 
didibo Phillistine maipiu Goliath tu ngamlune chiu 
maningjiulo ?” Siga David niu paokakge, “ Pakendibo 
chawang yo! E niu chabon thiujiu bamdi apiu gu 
miria phuijiu marhi ramjing ga bambulon chahom 
kadibo khat nai nduongkui kadibo khat agit miriatu 

khauraa kania: two 
strong animals. 

manang dulo: 
do not worry?. 

pangang hahjiu: 
having no alternative. 

pasotleng kabuibo: 
suitable size. 

pawan majuanjiu: 
watching helplessly. 

tutu kang: 
a piece of stone. 

madiobo: smooth. 

talum peesiu: 
weapon/missile use 
for a slingshot. 

keptaujiu: hit the 
terget. 

(cha)heng: dao/sword. 
thadlu: draw 
papi: head. 

dangbo: cut. 
mainiu kalimgjeng sikin 
makbo: a person who is 
never regarded as 
an important person in 
the society k 

Liangtuong: 

champion/the highest 
title for a Liangmai 
warrior who sacrifice 
his own happiness for 
the welfare of his 
people. 

pontiuhra wangbo wan ga alia Israel mai Rapiw 
Karingbo Tingwang niu atu nkha khaijiu E niu sibo 
khauraa kania tu se ngamlnbowe. Chiusai nde 
kamjiu karingbo Tingwang Israel mai Rapiw tu 
atungjiu bambo Goliath tu kamshat ngamlak ralo? 
Siniu, chawangyo, manang dulo aliu Rapiw niu mao 
makjiu nkha khaimiraye. Nang niu Israel mai 
Rawang Jehovah tu malumsai atu charileng 
laangkhai sulol ” Chawang Saul di David lad 
chiukhailu pangang hahjiu David niu khengbo suikhaide. 
Sichiujiu, David tu pijiu charipon khaira kambo wan 
ga pasotleng kabuibo khatnadi hahmide. Siniu, 
masuong pah niu khaikinbo miria khonibo ponse pyulu 
David niu Goliath tu manuuh aliatra ngut sude. David 
chimai khangsumse David gu kamenghbo khaddi 
pachun thiumakbo tu maning khailu paliulung makjiu 
pawan majuanjiu phui bamme! 

David niu singgiu giurak khat ga kiulu tatu kang 
madiobibo sum talum peesiu leng khoiluj iu palungchun 
gasu karingbo Tingwang ga patu nkha khaijiu chari 
ngamkhairakakliengthiusune! Sichiujiu, pahniu Goliath 
tu asunra padbo wan ga Goliath niu David lun ngao 
khailu palung paombibi mide. 44 Poi, Israel mai naliura 
katan kahumai khatdi hahmijiu Ngenah tu 
langpadjiulo? Mangamma mangam makloT ’ chiujiu 
rengpad sude. Pahniu, David tu dinne, 44 Sulo nang 
shaimakha ga naky lam malan wangmilo. Shaijiju 
khaye mai chalungsaye.” David niu patu chamkakge. 44 
Karingbo Israel mai Rawang niu thainaih natu aben 
ga pikhaimide. Shairaleng kaden sulo.” Haichiu 
dinkhailu papeese kep padbo ga talumpee siu siniu 
Goliath san ga keptaujiu Goliath kaokiu shaimide! 
Goliath kaokiu mibo wan ga Phillistine mai riphen 
dungse pingjiu pakkammide. David niu Goliath heng 
thadlu papi danglujiu chawang Saul khuga wang 
pikliaimide. Sichiujiu, sibo naih gasu maikhat niudi 
kalungjeng sikin makbo David Israel mai gu Liangtuong 

thiuj iu maihina niu chakhuong charau thiuj iu lungmide! 

katipao: 

teacher/master . 

kadin piyubo: 
obedience . 

pakaa papben: 
friends ’ circle/ 
companion . 

singchai: cross. 

kamenghbo: 

fool/idiot. 

kamengbo: 

go/went somewhere . 
Kameng-kawang: 
to and fro. 

kapad-ka-ngut: 
pros and cons. 

chakien: age/century 


David racham gasu aliu niu wakawi kengjiu silude. 
Tingwang gu chamtan hang ga napui napiu lad piyujiu 
lung manuanjiu lungsai David kumjiu karai ga chariu 
bamdi naih khatra mainiu chakhuong charau thiujiu 
lunglu buiye. Tingwang gu majibo chamtan hang ga apui 
apiu, agu katipao khaddi asuong katingmai cham 
khungjiu lungsai Tingwang thoidam bamme. Papui papiu 
maksai katipao kadin piyubo maitu pakaa paphen mai 
niu kapangmai leng lukhai sune; plamra, wuinase pupiu 
cham majai dasai pani parang thiujiu pakaa paphenmai 
mong ga pawan machang jou ngamlakge. Pahniu tiuhni 
saknibo tatek tiuh sak ngamlakge. Pakaa paphen maikum 
lung mawaabo ruong ga j au tadra papui papiu niu suikhai 
lakge. Siniu, “ Rapiw gu singchai rachamse nchum 
mirabo mailengra kamenghbo rachamme; chinch 
raniumai aliu lengra Tingwang gu pumtanne ” chiujiu 
Paul niu masuongjiu dinkhai mibo kumbowe. Tingwang 
gu majibo chamtan hang ga chunwijiu kadin piyujiu 
lungkin maise karai gara maidung niu kamengh maileng 
lukhai sune chiudi kanambo ga duon wimai thiujiu David 
kum chakien chakien ga Tingwang gu thoidam thiujiu 
patu mai dungniu maning taujiu lungbammi sune. Tuhoi 
chabon tingga nangdi naringting leng kadalulo. 


KadowAlikhe 

I Maniubo Nkaklo. 

1. David hai saonahlo khaddi papiu naapon ruong ga dejiubo piulo? 

2. David tu papiu niu pachimai dung tusuong chawaa laang makengbo wan 
ga David nde maninglu pachun wijiu tenlo? 

3. David tu papiu niu degu kamra mariujiulam laang khaijiulo? Palmiu ramjing 
ga bambolon nde khau khau tu saopien gasu ngamlulo? 

4. Jassi niu panahpiu David tu charibam gandeleng laangkhai jiulo? Papiu 
cham khunglu charibam ga mengbo wan ga pahniu sao tu ngao khaddi 
ndelad din bamniubo chiutaulo? 

5. David niu pachi maiga ndelad maniu bijiu paliu lungpoamjiu ndelad dinjiu 
patu kasanjiulo? 

6. David niu chawang Soul tu ndelad dinlu pahniu khengbo pij iu tathuilulo? 

7. David mikphui nai pachimai maksai Israel maigu riphen dunggu ncham 
kamakbose ndelo?.David niu Goliath tu ngaokhaibo gande maninglo? 

8. Kadin piyubo mai hai karai ga pakaa paphen mai suong ndekumbo mai 
thiulo khaddi kanambo ga ndekumbo lunlung ga lungralo? 

9. Nde kambijiu chabon mai kakeng niu paliu puipiu nai katipao cham piyu 
ngam makjiulo? Haikumbo mai Paul niu ndelad dinlo khaddi ndebo tun 
ga dinkhailo? 

10. David racham gasu naleng nde kawibo lutaululo khaddi naringting ga 
pakumj iu lungkhainisai raibo ga nde kamralo? Nagu lamchap ndelo 
masanjiu dinlo. 

11. Pahang ga raokhai bambo maruongbo kakga characham gasu 
kenlu slbo ladkengh siak kabin khaiio. 

A. Pahra lamkhat lam maning majilu,__ tu suong patu papiu niu malum 

diangbose__ chiu lukhailu padiu wij iu patiendon hina_. 

B. E ra__ hahye! Paliu ra_machunmibo thakge 

C. David niu_heng thadlu papi danglujiu_Saul khuga wang 

pikhaimide. 

D. Tingwang gu__ _____ hang ga apui apiu, agu katipao khaddi asuong 

katingmai chain khungjiu lungsai_thoidam bamme. 

E. Pakaa paphen maikum lung_ruong ga jau tadra papui papiu niu 

_lakge. 

paraa kathiubo ngee: 
important festival . 

kahou lam: at the 
beginning. 

paronna papum lu kam 
masanbo: self santi- 
fication. 

alin tamra matakbo: 
bountiful havest/ 
fruitful. 

sanwi-duonwibo takum: 
blessed year. 
chabin tad niakra: not to 
travel. 
taj i : bed. 

Chagaa tingga kam 
makrabo : dos and 
don 'ts during the 
festival of Chagaa. 


ganri ibo : refrain from 
eating certain kind of 
food. 


Taduan; 9 

|§i CHAGAA NC3EE 

Chagaa ngee hai aliu Liangmai gu paraa kathiubo 
ngee khatle. Chagaa ngee hai apum, alungchun kam 
kamasanbo ngee ye chiujiu lukhaiye. Samjiu dinbo ga 
haise kamasanbo Changee chiujiu kudi suiye. Chagaa 
ngee hai charyu tingga cha-ngee ye. Haibo Changee 
hai Chagaahiukaioi lammaksai Matuingihiu kahou lam 
changeeye. Haibo Changee gupraa kathiubo machunra 
Charawang tu pikim khaibo khaddi pagu thoidam 
khengbo haisiye. Haibo ngee haise paron, paronna 
papum tu kam masanbo ronna makjiu tathiu-chari tu 
ngamra, maksai maihina agee manaijiu lunglura, 
lungsingkhiura, mara-thiyu-niyu makra khaddi alin 
tamra matakjiu sanwi-duonwibo takum thiura haibo 
changee ga Charawang khuga kheng raboye. Mpiumai 
dung niu paliu pum paliu hiuna paliu chun kam masan 
mirabowe. Soukum mai pajan naleng kam, palung 
singlam niu kam masan maksai patu Charawang niu 
palung poam khaidasai ajam thiyu-niyubo maksai kasai 
kathiyu padrabowe chiujiu malumme. 

Chagaa ngee changi rabo hiu pad misai chabin tad 
makra, marah makra, ajam makra, nkan ron makra 
haidungsi ganri rabowe. Changee tingga marahbo, 
ajambo, ngam lakbo pipad makra matanne. Plamra, 
sibo changee ting ga sulak siak maksai taji ga jibambo 
pacheng makge; aduon wimakge chiujiu kating mainiu 
dinbam niuwe. 

1. Ganriibo: Paken kathiubo gan nui dung tiuh 
makrabowe. Chamana, marou, magaina, charapi khaddi 
nkan gu paken kathiubo gan nui di riirabowe. Plamra, 
haidung hai ganri maksai kham nambo khaddi paphi 
masuibo dou suiye chiu malumme. 

kashaipum:d<?tfd body/ 
corpse.sangmav. 
outraider/) 

manaahb o '.close/ 
intimate relationship. 

sangmai: outsider. 

sang chabin tadton 
wangmai: strangers/ 
travellers passing 
through the village. 

chagaajou thoubo: 
preparation of rice 
beer for the festival. 

jou madungbo: 
keeping the rice 
beer without touching. 

Chaban: rice. 

mpungbo: 

keep in the wafer. 

thoulubo: after 

p o un di ng/grin ding. 

tathuk: rice powder. 

chami: fire. 

kasan: new. 
malap padbo: 
produce. 

peng kepbo: a 
religiously 
prescribed target 
practice to test one’s 
luck on a special 
ocassion. 


2. Mpiumai panao papum ritjiu kabam mai, 
kashaipum namsingnah ga phung kapou kamimai 
haikumbo mai dungsi changee ga padam lumak raye. 

3: Chagaa ga jourabo maipiumai hina panao panah 
thiumi maidi thiumak maidi maipui mai tu manaah 
makrabowe. Charahwang khuga thoidam dao raleng 
mai khangkhat si patu chara thiujiu kam masan 
mirabowe. Haibo kakhambo hai Chagaa ngee loi mak 
then bamraye. 

4: Chagaa tingga sang chabin tadton wangmai tu aky 
ga piriukhai makraye. Siniu sangmai di haibo tingga ra 
mairam ga meng mangamjiu mengkin makge. Wagaja 
maikhat kumbo niu mai ramga meng mou midi pah si 
mengkhai mibo ram gasi changee loi makthen tad 
lanbo suimakge. 

Chaga leng kadenbo: 

Changee suang gasu katiuh kasak, tasing tadui, 
chapot mania pageng kabambo hina kaden lujiu 
khaikam mirabowe. Praa thiujiu chamyi nai chaban hai 
kaden mir aye. 

Chaga tingga tenrabo: Raikachangbo naihsi chagaa 
jou thoubo naihye. Mpui maidung niu jousi thou 
rabowe. 

Paniabo naihsi jou madungbo naihye. Chaban 
mpung lujiu thoulubo tathuk maksai takhuisi tadui 
kathiubo ga khailujiu kaphup ga mpung mirabowe. 
Haisi mpuimai niu kamrabowe. 

Pasumbo naihsi chami malap wangbo naihye. 
Haibo naih si kiluong pakhiangna ga chami hina kam 
mit kam miraye. sichiu lujiu phaimiw niu chami kasan 
malap padbo si mpiumai niu khoilujiu paky kylam wang 
chami kasan thiu lanraye. Pamadaibo naihsi peng 
kepbo naihye. Haibo naihsi khangchiuky ga kajoumai 
(Pakhangmana) hina peng kep rabowe. Pamangiubo 
naihse kaloibo naihye. Haibo naih tu Chagaa Padbo 

kam masanbo tingmik: 
day of sanctification. 

manid khaibo: 
observed as important/ 
secred day. 

Maram phiabo naih: 
Day of cleanliness. 




naih chiujiu kuwe. Haibo naih pakhangmana hina teh 
tiuh nchamrabowe. Paliu chara cham dinjiu khaddi 
chagaa lui thiujiu bam mine. I faise wanglan rabo 
chakien madan leng nge. Haibo naihdi kam kamasanbo 
tingmik khatle. Haibo tingmik tu 'Maram phiabo’ 
chiujiu kuwe. Chagaa ngee ga kajou mai hina tu Singku 
niu kam kamasanbo ten thiuraye. Jeng charukbo naih 
tu chagaa loibo naih chiujiu kuwe. Haibo naihra 
parathiu son tahmibowe. Plarnra, haibo naihra 
katingmai maliang niu padam lubowe. 

Tuhoi kien gu Chagaa ngee: 

Tuhoi kien gu Chagaa ngee hai pawan niu tadbo 
saisuijiu aliu gu tacheng tajai, kalungbo lunlung, 
katiuh-kasak, charah maning hina kali wang mine. 
Tuhoi gu chakien gara changeebo ga apou pae niu 
kambam niubo thiak tu alilu pajaihleng kambosang 
charahcheng gu malum joujiu kamson tahmide; siniu 
tingmik lui machangjiu jeng 5/6 kam mahahbo hai 
kung mine. Sichiujiu, masuang gu chagaa Ngee hai 
tingmik 5/6 bamdi tuhoi ra palun pajaihleng jengkhat 
changeekhai tahmi miye. Haibo tingmik ga praa 
kathiubo tienkam ronna tienne. Sichiujiu, tuhoira aliu 
Liangmai mathiu haisi Khristen thiukam mibo jengniu 
aliu rahcheng tuhoi malum kinbo jaiga changee mide. 

I Nagaland gara, State Govt, niu Chagahiu jentung 30 
bonaih haise pijiu maihina tu manid khaijiu 'State 
Holiday’ thiujiu lukhai mide. 

Haichiujiu, tuhoi aliu Manipur lungbambo 
Liangmai di takum machang Chagaa Ngee hai 
Chagahiu jengtung 30bo naih ‘Liangmai Art and 
Culture’ chiu kubo foam khat niu parit lu lujiu 
changee tan tan bamme. Chagaa Ngee suongbo naih 
chiubora Chagahiu jengtung 29bo naihse kikhun 
maidung wang madui lujiu ringting pikhai sanbibo 
jeng niu Patu thuonjiu kahum nchambo wan luluwe. 
Sibo wan gasi patu paronna kam masan lujiu khatniu 
khattu kuak khaibo tien di kamme. Chagaa Ngee 
naih nsonsi nam kam barnjiu 

mathiu tu kagoulu: 
inviting all. 

chaniyi: meat. 
laanklu: cooked. 

teh: cooked rice. 

kubo: call/invite. 

kating-kanah: young 
and old. 

tiuhbo: eat. 

azad pon-nya: 
traditional dress, 

patan-palyu: sisters and 
aunties. 


maidung mathiu tu kagoulu kiluang npui, duikhun 
pakhiangna kam niasanbowe. Kikhun hina niu palm 
nmang ga chami katai mit lujiu chami kasau Singku 
khat niu chami thiu kliailan rabowe. Hai niu dinbo ra 
kashabo hina thon lujiu kasanbo ringting ga lung mine, 
chiubo madubowe. Nnian sai kating-kanah mathiu 
chalui thiujiu, mathenjiu, peng kepbo di kam me. 
Chawan sai mpiumai niu patan-palyu hina tu chakha 
chamyi laanklu teh kutiuhraye. Chagaa Ngee hai 
Liangmai lengra praa kathiubo changee kadi khatle. 
Haibo Ngee ga npui, npiu, kating-kanah, tanpou-tanpe 
mathiu jou rabowe. Haibo naih si azad pon-nya kawi 
wibo pyulujiu Changee ra pajat kawibo naihye. 
Kanambo ga, haibo changee niu patan-palyu dungtu 
majanglu takum khatga tiuh ncham sak nchambo gu 
pajat kawibo pikhaijiu khat khat tu kakung lungsabo 
lenkhaiye. 


K ADO W ALIKHE 


I. Maniubo nkaklo: 

1. Chagaa ngee hai ndelo, parambo joujiu dinlo? 

2. Chagaa ngee hai nde tingga cha-ngee ralo? 

3. Chagaa ting ga kamrabo khaddi kam makrabo dung kasia raolo? 

4. Nda gu chagaa ngee nai nthai tinggu chagaa ngee gu ncham makbo si nde 
ndelo? 

5. Chagaa ngee maasuang siakbo naih nde nde kamralo? 

6. Tuhoi kien gu Chagaa ngee nai tenrabo para kathiubo tiendon dungse nde 
ndelo? 

7. Apou ape rahcheng gu chakhuong changee dung hai tuhoi aliu rahcheng 
kalimibo sai manid lanbo ga kawi kasha nde bamlo? 

8. Aliu Liangmai poupe gu chakhuong changee kadibo pariak ndejiu bamlo 
pazan dinlo? Khaddi ndekumbo jaihga manidlo chiubo masanjiu dinlo? 

9. Liangmai cheng ga Chagaa ngee naih ‘Npeng’ phenbo hai nde lenglo? 
Npeng ruilu phenbo wan ga chamai menghmilu phenne chiujiu papi ga, 
pagaa ga, pabum ga maksai katam tambo bam ga phen khaisai nde daowe 
chin paliu niu malumlo? 

II. Pahang ga raokhai banibo maruongbo kakga characham gasu 
kenlu sibo ladkengh siak kabin khailo. 

A. _ _____ hai apum, alungchun kam kamasanbo ngee ye_lukhaiye. 

B Mpiumai dung niu_paliu hiuna paliu chun kam_mirabowe. 

C. Haibo __hai Chagaa ngee loimakthen_. 

D. Praa thiujiu chamyi nai_hai_miraye. 

E. Pamadaibo_peng_naihye. 

F. Kikhun hina niu paliu nmang ga_katai mit lujiu chami ___ singku 

khat niu chami thiu_rabowe. 

G. _Ngee hai Liangmai lengra_kathiubo_kadi khatle. 


Ladkengh rambaa: 


Chagaa 

Ganrii rabo 

Paphi masuibo 

Kaphup 

Peng 

mang 

Patan-papyu 


Chakhuong changee khat zan 

Tiuh mak sakmak rabo khaddi kam mak rabo. 

Kachariubo doubo 

Jou khairabo leng tasing niu ruilubo bung. 
Chamai meng. 

Chami thiubo bam 
Patanpui khaddi patanpiu. 

TADUAN 10 
MANIPUR. 



Mariawiliu Pasao -X ga ken kinbo ariaknah ye. Pahniu Manipur lam ga 

sikhai nijiu naih khat pagu Katipao khuga maniuwe. Haiga panai gu ka-npaobo 

lenkhai bamme. 

Mariawiliu: Kawibonsuan Chaaibo! 

Katipao: Kawibo nsuan Mariawiliu! 

Mariawiliu: Chaaibo, Manipur lam ga E sikhainiye, atu dinknailo. 

Katipao: Yo, E niu kasi katang natu din khaine nking mawilulo. Manipur 

hai aliu lung kabambo state side. India gu tingpi khaddi naimik 
pad lam bambo state kasembo chiudi chamai pazad lung aruong 
makengbo bam khatle. Nang niu nde sisan khai lannilo ? 

Mariawiliu: Manipur wenjeng ga kabambo state dung zan dinkhai klielo. 

Katipao: Oh! sisera, tingpilam Nagaland, Tingrunlam Mizoram khaddi 
tingnuulam Assam chiujiu bamme. Sigasu tingbang lamsai 
Mayanmer masuong Burma chiu kubam niubo Kapumai wangdih 
chiujiu bamme. 

Mariawiliu: Manipur gu dihshing zan dechiu kulo? 

Katipao: Manipur gu dihshing zan ra Imphal chiu kuwe. Haise state 

katambo gu dishing nai kadaasai nam poinaye. 

Mariawiliu: Bir Tikendrajit gu Park ga kachiang kakubo se ndelo? 

Katipao: Sise tu Nkhaomai lad ga ‘Saheed Minar ’ chiujiu kuwe, Manipur 

gu ‘Tatan Chahot’ maksai ‘Katan kahumai’ praa thiujiu Maikimai 
jengdiumi mai guNniw tu thiujiu somkhaibo kachiang-e. 


tingnuulam: western side. Tingrunlam: southern side. 

tingbaanglam: eastern side maluonggen: hill area. 

wenjeng: surrounding 

Mariawiliu: Chaaibo, aliu niu ‘KanglaFort’ chiubozan sidi chiutoude, Sise 
nde gulo? 

Katipao: Oh! Sisera ndaa Rating kien ga Maikimai gu chawangky ye, khaddi 

Manipur (Maikimai) gu thiujiu kamasanbo bam khatle. 

Mariawiliu: Manipur state lung ga nde kumbo ajaai niu dithulo? 

Katipao: Loktak cliiubo ajaai siniu Manipur gara dithubowe. 

Mariawiliu: Chiu sai, Keibul Lamjao chiubose ra nde gulo? 

Katipao: Sise ra National park ge, Sangai chin Maikimai niu kubo 

chakheng pagia tarukbo dungkhai thiujiu bambo bamme. Haibo 
khaudungse kadih riga bam makeng tahmibowe. Siniu, paliu tu 
‘endangered species’ chin kuwe. Haibo rambaa sera Lianglad ga 
dinsai ‘lungtud milaja bambo khaudung v chiubo we. 

Mariawiliu: Manipur ga alia zad ndejiu kumbo lungbamlo? 

Katipao: Manipur ga aliu pazadkengjiu lungbamme; Maikimai(Meitei), 
Nagamai — Liangmai, Zeme, Rongmei, Npui, Mao, Maram, 
Paomai, Thangal, Tangkhul (Aliwmai), Mating, Mayon, Mol sang, 

Kharam, khaddi Anal chiujiu bamme. Thadao-Kuki 
(Khungchaimai), Vaiphai, Kom, Gangte, Nmar, Paite, Khasi, 
Mizo, Meitei Pangal, Bengali, Nepali kliaddi katarn tambo 
Khoumai zad dungdi kengjiu lungbamme. Imphai maksai 
Maikidih lam kiusai paliu lad pazan thiujiu dinsai Manipuri 
chiujiu ku kabambo siniu mathiu lad thiujiu khat khat tu npao 
alamme. 


Mariawiliu: Nde ga ‘Siroi Lily’ chiu kubo rapien puak su bamjiulo? 

Katipao: Sirui rapien se Tangkhul Naga mairam Ukhrul gu maluong ga 

puak bambowe. 

Mariawiliu: Aliu Liangmai ram gara ndede rapien bamlo? 

Katipao: Aliu ram ga charapien paria sikamlakjiu bamme; chiudi aliu poupe 

mainiu maning makung diangjiu bamniubo rapien kasia sera, 
Takuongpien, Kom.ch.ang pien, Komreng, Kommui, 
Chariukom,Tadui takuong,Nrieh pien, Khalunpien,Madangpien, 
Maronpien, Npinpien, Makhupien, Chagaa rapien, Khuiliang 
rapien, Aliurapien, Kajiangpien, Naimik rapien, Ndiwpien, 
Nthangpien, Tavaipien, Tanalaipien, Ramriupien, Chagi rapein, 

Naimik dinpien khaddi Chakungpien chiujiu bamme. Chakungpien 
chiu kubo rapien lung ga Chahiu sumpien, Chahiu charukpien 
khaddi Chakinpien chiujiu bamlanne. 

Mariawiliu : Chaaibo, Thuonkiude, aliudih ga charapien pazad kengjiu bambo 
sisanlude. Aliudih ga aliu niu sitanglu makbo wa kawi kengjiu 
bamsu rabowe; chiusai sangdiu mainiu charam phuijiu ronwang 
suibo bam nde kawibo bam bamralo kasia dinkhailo. 

Katipao: Yo, anahpuiyo, aliu Liangdih ga sangdiu mainiu ronwang phuikhai 

suibo hai Miuning nai Thalon Turungky di khatle. Miuning hai 
Liangmai gu dihsingNamrainingTamei Hq. gasuTingnuu lam 
mathakbam 10 kumbo ndiubo Npiuloung chiu kubo ga bamme. 
Sigasu, Thalon Turungky seniu Namraining Tamei Hq. gasu IT 
road npui tadkum Sonram chiu kubo Maruong nam gasu Tingnuu 
lam mathakbam 7 kumbo ga bamme. 

Mariawiliu: Chaaibo, Manipur maigu mathen lam gadi kasia sikhainiye 
dinkhailo. 

Katipao : Polo, Khongkangj ei, Mukna Khaddi Yubilakpi chiubo mathen 

dung si Maikimai niu mathen makengjiu mathenne. Manipur 
state ga lungbambo maluonggen mainiu tachiuh, tajuang, tasam/ 
taton, Chaga thiubo khaddi tuhoi kien gara football, volleyball 
maksai tarn tambo kadihpiri mai gu mathen pachat hina mathen 
kam mibowe. Manipur mai nahdung hai mathen gara kadihri niu 
sichiamibode. 

Mariawiliu: Manipur mainiu kadihpiri mathen ruongdih ga nde kumbo mathen 
ga ngam khailubo bamlo? 

Katipao: Kadihri mathen ruongdi chiusia Olympic mathen hai niu 

dikachangbowe. Haibo mathen gara Lp. Mary Kom chiu kubo 
pui niu Taju 40-50 lung ga papiim ripbo maipui maigu boxing ga 
‘Bronze Medal’ daolubo seniu rai kachangbo tathuon thiujiu 
Manipur leng phungwange. Chiudi Asian Game gara boxing nai 
‘ wa karidbo kasuih aliatbo ’ ga tathuon kengj iu phungwang mide. 

mathen: game and sports . tachiuh: shot put. 

tajuang: long jump. tajuong: monkey tasam/taton: high jump. 

pazan tadbo: famous. wa karidbo kasuih aliatbo: weight lifting. 

Chaga thiubo: a game of Liangmai women played with a rounded seed of a creeping plant. 

Mariawiliu: Manipur mainiu nde kumbo lem lenlo? 

Katipao: Manipur tuhai Chalem gu kadih chiujiu kuwe. Palamra haibo 

state hai chamai pazad lung abuot makengjiu lungbambo jengniu 
chalem pajat kengjiu Naga mai, Khungchai mai khaddi Maikimai 
lem tam tamjiu bamme. Naga mailem ruong gara 'Chari lem’ 
hai pazan tadle, Khungchai mai nai Mizo mai gu ‘Chapaipum 
lem” hai pazan tadle. Sigasu, Maiki mai lem kengjiu bamme 
chiudi sibo ruong ga pazan tad kachangbora ‘Khamba thoibi 
Jagoi’ chiubo lemsiye. 

Mariawiliu : Aliu Liangmai lem hai pazad ndejiu kumbo bamlo dinkhai khelo? 

Katipao: Tuhoi kien gara aliu poupe dungkum aliu lemtahmibo jeng niu 
chalem kawi wibodi lemsitah mide pazandi sitah wangkam mide. 
Chiujiu E niu silubo kasia dinkhaine; Khuigiuna lem, Renkdi 
lem, Renkbungna lem, Kalenk lem, Chari lem, chiujiu bamme. 

Mariawiliu: Manipur ga lungbam mai pazad tam tambo gu changee kadidibo 
zan dungdi dinkhai suima? 

Katipao: Manipur ga Maikimai guNgeedi seniu, Cheirouba, Ningol chak 
kaoba, Yaoshang ngee side, Naga mai mathiu gu thiujiu, 
‘Luingaini’ sigasu, Khungchai mai gu niu ‘Kut’ chiujiu changee 

ye. 

Mariawiliu: Aliu Liangmai gu changee ra ndejiu kumbo bamlo? 

Katipao: Aliu Liangmai chakhuong changee kengjiu bamme, sidung ruong 

gaNgeedi sera, Chakiu Kariu Dungbo maksai Jou hubo, Chagaa 
ngee, Alemngee, Chake ngee, Khumkyibo ngee khaddi Matuibo 
ngee side. 

Mariawiliu: Haibo chakhuong changee hai nde kumbo jai ga changeelo 
chiubo lam ga kasia dinkhai suima? 

Katipao: Haibo chakhuong changee lam gara ndakum naliu pachen IX ga 

kati kinbo luon din masan khaimide. Sigasu kenluon lansulo. 

Mariawiliu: Chaibo, nde kambijiu Namraining Tamei Hq.gasu Imphal lam 

Chalem gu kadih: the land of dances. chalem: dance: chalen: bat. 

Chari lem: War dance. Chapaipum lem: Bamboo dance. 

Khuigiuna lem: Honeybee dance. Renkdi lem: hornbill dance 

Kalenk lem: Eagle s dance. Renkbungna lem: This is also a kind of hornbill dance , 

tadbo npui tu IT road chiu kujiulo? National High way No.52, 
nai National High way No.39 chiu din dinbose nde tulo? 

Katipao: IT road chiubo rambaa sera kukatupmi bijiuwe, Imphal to 

Tamenglong Road (npui) chiubowe. Masuongra Khongsang npui 
taliyulu makha garaTamenglong (Tariangluong) Hq. lam lungbam 
mai dungdi Imphal lam tadsaiNamrainingTamei Hq. tadkenjiu 
bamniuwe. Haibo IT road hai Manipur state lung gara npui 
kaguongbo khatle. Sigasu, ‘National High Way’(NH) chiusai India 
ramlung ga state wajiu tadken wangbo npui kadibo dungtu 
dinbowe. Sichiujiu, NH - 52 chiusai tingpilamNagaland tadkenjiu 
nkurnbo npui tuwe. NH - 39 chiusai Jiribam lamsuNoney tadken 
wangbo npui tu dinbowe. National Highway gu paria di pawan 
wan wangsai kalilanmi mijiu npuiria sera din silakge. 

Mariawiliu: Manipur gara train wangdao lakjiuma ndekam bijiu wang 
makjiulo? 

Katipao: Manipur state hai maluongram kengbo jeng niu train npui lengra 

pathak wijumak bijiu wang makhabowe. Chiudi, tuhoi Jiribam 
lamsu Noney tad taron wangra maluong wajiu butputlu maluong 
kak hina ga kafa raalu taadrakamkinne. Noney ram tadmakenrabo 
kafase kadih riga train npui leng raabo kafa ruong pakuot 
kukachangbo kafa thiuraye chiuj iu dinbamme. 

Mariawiliu: Aliu Liangdi lamra train wangdao lakjiuma nde kamjiulo? 

Katipao: Karai masuong gara train npuise Diphu Assam lamsu tadkhang 

Konphung nam tad taronkhang Karong chiu kubo Paornai ramga 
soukhaira chiujiu npui majonkhai raibowe. Chiudi, palunglam 
katheng kadimai chun kalilan mijiu hailam wangkhaimak 
tahmibowe. Kadincham ga ‘taniih niu mumshy hiaktang lakbijiu 
khiangjiu tiuh shabowe’ chiubo kum train npui aram ga tad taron 
wangsai maki-khoulaamai takheng tiuhmai wang makengra 
sang alengra kawibo wajiu bamson lakge chiukhailu tahmibowe! 

Mariawiliu : Apouyo kanam kachangbo ga E wa maniukhai lannibo bamkhaye; 

nde kamjiu Manipur ga hai Ban,Blockade, General Strike, 
haichiubo kakam khaddi Nkanhangmai pachat pachat gu ‘Tax’ 
panglulu chiujiulo? 

Katipao: Manipur ram gahai Ban, Blockade khaddi General Strike hai wa 

kawibo tu kumjiu lukhai mibowe. State govt, niu di haichiu 

maksai public leng gengrabo ngam kamkhemaa; sigasu, pub¬ 
lic dungdi Ban, blockade kambo hai atu aronna rejiu kamchariu 
bambowe chiubo sisonmak chiubo gasu haise pangkam 
kamkinbowe. Ban nai blockade kambo gasu kalek kashamai 
chagan pyubojonmai khaddi naih khat naih khat wonleng chan 
niu tiuhkin maira lungsi lakmibowe. Pasuat paduat thiujiu, nkan 
hangmai dung niu khenrang thiubo zan gasu luji makbo chakhaa 
kengjiu patun patun ga lusanlanbo wan gara khenrang thiubo tu 
dinmakjiu lungsilakjiu adi-aram ga maivang thiujiu lungrabo wan 
wangkinde. Plamra, kalek kasha maira chaki chalu thiura rangkang 
matan tanna akhonludi tashing, tatu, nbui phungbo wan ga hai bo 
tax, wuibotax, chiujiupanglu lubogasu lungkung suuimide! Siniu, 
kamajibo tu suong rangkang tu kahumbo kien ga lungdaomai 
aliusan pasiatde chiu lukhailu Kadampao Tingwang ga kakheng 
thiu matanjiu lungbo makja wa kaki hahmide. 

MariawiliiuThuankiude Chaaibo, E niu thainaih Manipur lam ga kawi kasha 
kengjiu sisan lumide.Aliu naamai dungdi wa makum mawijiu 
ningtingjiu lungmaksai chariubi birabo ngaopad kinde. 

kukatupbo: call in short form. tadkenbo: passthrough. 

nkan hangmai: underground. butputlu: pierce through / make a hole. 

kafaraabo: construction of bridge, taniih:' fox. mumshy: grape. 

Pasuat paduat thiujiu: adding salt into the injury, khenrang thiubo zan gasu: in the 
name of independence, luji makbo chakhaa: unnecessary taxes 
adi-aram ga maivang thiubo: refugee in our own land. 

Kadow Alikhe 

I Maniubo Nkaklo. 

E Pahang ga maniu khai bambo kenkak khailo: 

1. Manipur wanjeng ga lung magui bambo states dung zan dinlo. 

2. Manipur gu dihshing zan ndelo ? 

3. Manipur gu dithubo ajaai zan nde chiulo ? 

4. Ndebo barn ga Siroi Lily puaklo ? 

5. Manipur ga National Park khat bambo zan nde chiulo? 

6. Sahid Minar hai ndebo park ga bamlo? Sibo rambaa Lianglad niu ndelo 
khaddi saokum maileng kamkhailo. 

7. Manipur ramlung ga zad ndejiu lung among bamlo paliu zan dinlo? 

8. Manipur ramlung ga bambo zad tam tambo gu chalem dung zan 
dinlo? 

9. Liangmai ram ga charapien pazad ndejiu bamlo pazan dinlo? 

10. Liangmai gu chalem pazad ndejiu bamlo pazan joujiu dinlo? 

11. National High way ndejiu aliu Hamai ram tadken wanglo khaddi 
pazan dinlo? 

12. Manipur ram ga train npui wangmima wangtang makhalo? 
Wangkinsai npui ndelamjai su wangkinlo? 

13. Kadih riga kukachangbo train gu kafa se ndegalo? 

II. Pahang ga raokhat bambo maraongbo kakga characham gasn 

kenln sibo ladkengh siak kabln khailo. 

A India gu tingpi khaddi naimik pad lam bambo_chiudi chamai 

pazad lung_ _bam khatle. 

B. _gu dihshing zan ra_chin kuwe. 

C. Manipur gu_maksai ‘Katan kahumai’ praa thiujiu Maikimai 

_mai gu_tu thiujiu somkhaibo kachiang~e. 

D. _chiubo ajaai siniu Manipur gara _we. 

E. _rapien se Tangkhul Naga mairam_gu maluong ga puak 

bambowe. 

F. _hai Liangmai gu dihsingNamraining Tamei Hq. gasu Tingnuu 

lam mathakbam 10 kumbo ndiubo_chin kubo ga bamme. 

G. Noney ram tad makenrabo_kadih riga train npui leng raabo kafa 

ruong pakuot_kafa thiuraye_dinbamme. 

Taduon 11 

Faleng ronna maningbo Chawang kawi khat. 


kimkhaibo .pleased/ 
satisfied. 

taomaguilu: encirled/ 
surrounded. 
charuong chapaa thiu: 
making fun of 
mianjiu kagaabo: 
intended to make some¬ 
one or something appear 
foolish or humiliated; 
mockery or derision/ 
ridiculed. 


khanglenbo: over 
confidence/over smart. 

kyniwmai: secret 
informers/reporters. 
kabuonbo: praising 
someone for our own 
advantage. 
wasao kathiubo: 
proudness/pride. 

Judah mai gu chawang Hezekiah hai chawang 
Ahaz nahpiuwe; papui zan niu Abijah chin kuwe. 
Chawang Hezekiah hai pagu takum 25 tangbo wan 
ga Jerusalem gu chawang thiumiye. Pah hai Tingwang 
tu pingbo khaddi pacham majaijiu lungbo Judah mai 
gu chawang khatie. Patu hai Tingwang niudi 
kimkhaibo chawang khatie. Sijeng niu Assyria maigu 
chawang Sennacherib niu charimai mendi laangkhaijiu 
Jerusalem tu taomaguilu karingbo Tingwang tu 
charuong chapaa thiujiu maksai mianjiu kagaa bamdi 
pagu malum hai khatdi nkhinson makjiu Ngamkambo 
Rapiw Tingwang tu malumlu soujad makjiu kakheng 
thiubo pienniu pasung Tingwang niu chari thiulu 
Sennacherib tu pijiu Jerusalem ga chari ngutkhai 
makjiu tahmibowe! 

Nkiujiu pahniu maramibo wan ga phaimiw Isaiah 
tu langkhaijiu paringting loimirade chin dinlenbo ga 
pahniu pamikdui padjiu paringting leng Rapiw 
Tingwang ga kakheng thiukhaibo pien gasu Tingwang 
niu parathoi chiukhai lanjiu takum 15 khaisan lanbibo 
malumbui chawang khatie. Pah hai Tingwang chain 
majaijiu Tingwang tu pingjiu lungbo chawang khat 
thiubamdi palungchun ga wasao thiubo khaddi 
maisuong ga lung khanglenbo chawang khatie. 
Sichiujiu, naih khat Babylon mai gu chawang niu 
kyniwmai laangkhaijiu Jerusalem tu ajanra wangbo 
wan ga sibo chawaalang tadmai dung niu patu 
kabuonjiu palung dungsubo wan ga pagu chawang 
kyning ga kabam hina masiak makjiu paliu ga 
lenkhaibide. Haikumbo tasao kathiubose Rapiw 
Tingwang niu ra masen makge siniu phaimiw Isaiah 
tu langkhaijiu chawang Hezekiah ga pagu wasao 
kathiubo jeng niu pasai ndegu padralo chiubo 
dinlenjiu chawang Hezekiah niu Babylon chawang 

paziuh-riang 
rammimai: eunuch. 

kawibo champao: 
good news.) 


bens in diabo: handed 
over/ given respon¬ 
sibility. 
magianthak: 
degree of pain and 
suffering. 

Ai ringbamdao: 
while we live. 

ata-anah mai: 
descendants/great 
gran d-ch i dren . 

azad aziu: 
our community. 

atu kembo: filling 
unhappy /discon¬ 
tented by someone 
on our misdeeds. 


gu ladlaang tadmai ga lenkhai mibo hinase naih khat 
ra paliu niu chari thiu ngut sutlu phungtad miraye 
khaddi pata-panah mai khangsia tu Babylon gu 
chawang niu pavang leng minlu paziuh-riang ramlu 
mai kama-ngambo lunlung ga lungkhairaye. Chiudi, 
pagu kadin pyubo jeng niu pahniu mawang bambo 
ting gara manai ageejiu lungraye chiu dinbibo wan 
ga pah niu pachun wijiu haisera kawibo champaowe 
chiu padiw wijiu lukhaiye! Maisuong hah makma? 

Tuhoi kien ga aliu Khristen maidi paleng ronna 
kasimai chawang Hezekiah kummai cliarah tu malum 
mai kengjiu bamme. Chawang Hezekiah hai paleng 
ronna sibo jeng niu pamao jengniu pata-panah mai 
khangsiara maivang thiujiu lungmirayc khaddi pahniu 
maning makungjiu chakhuong thiu bambo papou pape 
kien lamsu bensin diabo Tingwang gu masanbo mania 
hina sut tadmi raye chiubo katang ga sekumbo 
magianthak wangkhai makra lunglilu Tingwang ga 
pamao kliengrabo sung paleng wimisai suide chiu 
maninglu pachun wijiu shaimiye. Sikumjiu, thaikien 
gu Khristen mai papi paga thiujiu lungbam mai 
Tingwang ga pawan machang mangiu khaijiu 
lungbamdi pasai taduon-tanu ga wangrabo ■ chariu 
mathadbo leng wakliatdi chak khaison makjiu tuhoi 
aliu lungbambo Ion wimisai suide chiu maninglu taten 
tenkinmai wajiukha bamme. Haikumbo kadin 
kafamai paleng ronna kasimai pakak khat mainiu patu 
thuonkhai sai suine chiu maningmai aliu zad ga 
kengbo jeng niu tuhoi katang aliu zad hai Tingwang 
gu thoidam kengjiu daomatheng ngamlakjiu 
bamkhabowe. 

Sijengniu, tuhoi aleng genglurabo bamdi pasai 
taduon tanuu leng maksai ata-anah maileng 
chariurabo bammi sai sise aliu maning mawi lanra 
pageng bamme. Tuhoi kien ga Tingwang lungsiet 
pienniu katheng kadi thiujiu chawang thiubam mai; 
pumtan bamjiu tatien thiusuibo wan ga pasai azad 
aziu leng nde tenkhai diaralo chiubo makum mawilu 
maksai Ai ringbamdao achun wijiu lungbam lubuiye 
chiudi asailam ata-anahmai atu kemjiu lunglanrabo 

plam kengjiu bamme. Sikumjiu, tuhoi chabon thiujiu wa- 
karu kahahbo lunlung ga lungbam mai pasai aringting 
leng wa makum mawilu pawan barnga a-Rapiw nai azad 
leng tatien kawi tenlukhe. 

Kadow Alikhe 

I Maniubo Nkaklo. 

1. Nde kambijiu chawang Hezekiah tu palengronna kasibo chawange chiu 
dinjiuio? Plam din masanlo. 

2. Chawang Hezekiah hai charah tu malumbo chawang nge chiubo nang 
niu nde gasu simasanlulo? Masanbo charao gasu kenmawilu palam 
dinkhailo. 

3. Chawang Hezekiah niu mawang bambulon saoram mai charam 
phuiwangbo ga dekamjiu pahniu papou David niu khaidiabo kachia 
kuong-piang dung khoilen jiulo? 

4. Babylon mai gu chakampao wanglubosai saoniu wanglu chawang 
Hezekiah tu kachan dialo? Khaddi nde lad dinlu kachan dialo? Masanbo 
charao gasu phui katinlanlu dinlo. 

5. Phaimiw Isaiah niu Tingwang lad warig dinkhaibo ga Chawang Hezekiah 
niu ndelad pao kaklo? 

6. Chawang Hezekiah kumbo tuhoi aliu kien gadi kengbamme. Sidungse 
saokum maitu din kadaa khailo? Masanjiu dinlo. 

7. Nang niu haibo racham silubo ga nde sisanlulo? Nagu karingting ga 
chawang Hezekiah kumjiu lungkhai tahnima maksai nasailam lungwang 
lanrabo chakien leng tatien kawi tendiara marang bamma chiubo lam 
ga nachun maning masanjiu dinlo. 

n. Pahang ga raokhai bambo maruongbo kakga characham gasu 
keniu sibo iadkengh siak kabin khailo» 

A. ... pasung_niu chari thiulu_tu pijiu Jerusalem ga chari 

ngutkhai makjiu_! 

B. Tingwang ga_thiukhaibo pien gasu Tingwang niu_chiukhai 

lanjiu_khaisan lanbibo malumbui chawang khatle. 

C. Chiudi, pagu_jeng niu pahniu mawang bambo ting gara manai 

_lungraye chiu dinbibo wan ga pah niu pachun wijiu haisera_ 

_chiu padiw wijiu lukhaiye! 

D. Tuhoi kien ga aliu_maidi paleng ronna kasimai chawaqg_ 

kumrnai cliarah tu__ kengjiu bamme. 

E. Ai ringbamdao_lungbam lubuiye chiudi asailam ata-anahmai 

atu ___ lunglanrabo plam kengjiu bamme. 

katiuhpot: eatable. 
Mangteh: maize/corn. 
magaina: cucumber . 
Kukshy: brinjal. 
\W\ymz&hyxhilly/pepper. 
mazampiura: bitter melon. 
taj uongraipi \cowpea. 
kabiw -.ginger. 
kabi ‘.yarn Klioubi :taro. 
chamaana.:piimkin. 
maroxi.gourd , 
ryuhumna: sweet potato, 
ngunw.banana. 
jiangna: mustard leaf... 
j iangboam '.cabbage. 
j i angpi en: caulifl ower. 
alushy '.potato. 
maashy :o range. 
mantal uoshy: goose 
berry. 

chakhatshy: cane fruit . 
nraa-talou: 
gaadishy: pomelo 
gariushy: Feijou 
takbiushy: Walnut 
nsiunashy: 
chary u: 


80 


Taduan-12 
Tatien Maranbo Pui 


Pariga bambo menghse phuilo. Haise, maipui mai 
dung Namraining gu shenky ga chalyi thiujiu nson 
machang khangsia niu chakhajonbam, khangsia niu 
chagan-pyubon jon khaddi khangsia kacha nai 
katiuhpot j on bambowe. Haibo puidungse changam 
maranbo pui dung-e. Paliu niu shenky ga tadlu paliu 
kyina tu nkhabo thiujiu rangkang kikhun leng phiu 
wangjiu bambowe. Namraining gu shenky hai thiu 
matuntid khaibodi makge chiudi Namraining khen 
ga lungbambo iiamda maipui dung chiubora, Chiang, 
Piulekluong, Kabonram khaddi Kawaluong gasu 
nson machang wanglu chalyi thiuwe. Sigasu, nson 
maload loidasai, Piuluong, Riangluong, Konphung 
khaddi Dikiuram mai pui dung niu pnam nam ga 
tenlubo alin-tamra jonlujiu paliu nah maitu makotjiu 
bamme. Aliu Liangmai ram gasu padbo alin-tamra 
hina maigu suong pachoi bamdiange chiujiu machan 
taulumai hina niu din kamnaye. Aliu ram gasu padbo, 
Karampi hai tiuhwibo ga Manipur ga pazan tadle, 
Mangteh nai magaina machanlu mainiu pawan 
tonmibo saidi phiuwang lanlanne. Kukshy, thiyurashy, 
mazampiura, taj uongraipi, kabi, kabiw,chamaana, 
marou, charyu, ryuhuman, nsiunashy, nguna, jiangna, 
j iangboam, jiangpien, alushy, maashy, gaadishy, 
gaariushy, Gariushy, kihom, mantaluoshy, takhiushy, 
chakhatshy, nraa-talou niu pakien pakien saisuijiu 
shenky ga daotan tane. Tatien maranbo pui dung 
lengra thaikien ga wa jonpad lakbo thiuson tahmide. 
Manam pyubon madiari ribo hina chapyu kawi 
thiukam mibo jeng niu matom kabui suong monjiu 
aliu chamaidung niu masen diang mibowe. 

Haiga ntao bambo puizan Lp. Wiluniliu chiu 

kuwe. Pahse Kawaluang gasu nson kalu wanchak 

tazi hamphai:Z>e<7 sheet. 
tanyina: longgi 
asiuhbo: th ickness . 


kalum monlu: 
breakfast. 



likhaa: a busket for 
carrying heavy load. 

bangh: load. 
tasun :bamboo shoot. 
riobo: pluck. 
tatien: work. 

mm'anbo:working hard. 
kasuangdui:sw66tf. 

kalek kalek ga: 
house to house. 

mangam marou makjiu: 
overcoming hardship 
and shame. 



2:30 a.m ting gasu chagan- pyubon phunglu 
Namraining shenky gajonra paphi niu tad tadbowe. 
Kawaluang nai Namraining kak hai mathakbam 7 
(km) kumbowe. Pabangh karidbose phunglu pakaang 
mainai wanchak 2:30 kumbo gasu paphi niu tadmeng 
Namraining ga chagan- pyubon se jonlu nson 
wanchak 7:30 ning ga paky lam malanwang tange; 
sichiulu, kalum monlu chalu lam tadlan tan tanne. 

Haiga chaphai dak bambo poise Maikimai 
(Meitei) puiye. Pah niu Makiphai pazat zat keng dak 
padlu paman chiula lajiu jonne. Haibo pui niu takheng 
phai di, tazi hamphaidi, tanyinadi pawan pawan saisui 
daklujiu sise jonlu panah maidung tu makotle. 

Pahang ga tadiu dakbambo puitu phui lanlo. Pahse 
nchun-nien sou makjiu alia Liangmai phai pazat pazat 
dak padlu jon jonne. Pah niu phung bambo tadiu se 
Maikimai niunrilam dak bambo nai ncham makge. Pah 
niu dak padbo chaphai tanyihnase ra asiuwe 5 dakbo ga 
pawandi ngut nkiuwe, Tathua khaipadbo ga ngaowidi 
ngaowi nkiuwe. Siniu, paman di Rung nkiuwe. Haibo 
puise chaky-chalu thiuson makjiu chalang-charui 
thiulu, pakyina tu nkhajiu kikhun tu makot kinbowe. 

Haiga bambo pui sira nkhaa phunglu tasing 
phungjon kinne. Mariuhlam meng tashing kashaibo 
renlu nkhaa bangh thiujiu phung wang jonne. Pawan 
saisui mariulam meng tasun riolujiu wang kalek kalek 
ga paman malaajiu paphijeng padmisai suide chiu 
makumlu jonkhai khaiye. Pahai takheng tabat tu 
pingmaijiu panahmai tasii silumisai suide chiu 
makumlu Tingwang suong ga majimakbo gasu tasen 
chalan wadaodi phiulakge chiujiu majibo ga mangam 
marou makjiu tatien maranbo pui khatle. Haibo 
puisedi pagu kasuangdui man niu panah maitu pi 
ariaky ga lang khaijiu chariu suuijiu pakikhun tu 
nkhajiu bamme. Tuhoira, panah maidi chaphi chaben 
kamjiu katheng kadi thiukamlu mide. 

masiami dukhe: let us 
not envy of it. 

chapyu-nyiu ntaangbo: 
falling of leaf 

paw at ■.quality. 

tingkai-tingriu: storm 
& heavy rain . 
tingnai-tingfu: heat/ 
hot weather. 

lenkpingmakjiu: without 
bothering hardship . 


Phuilo, aliu Liangmai pui dungdi npiumai suang 
monjiu tatien-charui thiuj iu pakikhun tu macha bamme. 
Palin niu ka-ngam ka-ngambo jaiga kikhun leng 
rangkang phiwangjiu pata-panah tu macha bambose 
pazad tu khaddi pa Rapiw tu macha bambowe. Siniu, 
makebo pui paleng wimisai mai shai thiyu-niyu bamdi 
suiye chiujiu maninglu Charah chamai tu walengdi 
chakmakbo pui khaddi Tingwang tu pingmakbo pui 
khangsia niu zou jonjiu khaddi papum jonjiu bambo jeng 
niu aliu Liangmai pui dung tu mailing malaa midukhe. 
Sikumbo charah chamai niu masen makbo tienkam gasu 
pakak khat lungsingkhiujiu bambo kikhun dung tu 
ngaolu masiami dukhe; paliu gu lewat sera chapyu-nyiu 
ntaangbo kumjiu watheng makbo lung ga pakai pakik 
katang maikaa wangmakjiu lung mahahkam miraye. 
Sibosung, chariu bamdi aliu kasuangdui man gasu 
charah chamai niu chakhuong thiukhai suibo limiting 
gasu chaphijiu bambo aliu pui dung gu pawat 
sisanlura kamkhe. 

Siniu, aliu Liangmai puidung gu kawibo chiubora, 
chariu khenghjiu patah-panah won makhe kinbo jeng 
niu Tingwang tu khaddi aliu pui dung tu thuankiujiu 
khaddi chakhuang thiujiu bamkhe. Pnahmai leng wira 
jeng niu tingkai-tingriu, tingnai-tingfu lenkping makjiu 
papum pipadjiu tatien maranjiu tenkinbo aliu pui dung 
gu chariu makum mawilujiu paliu chun wadaodi kam 
mashami dukhe! Paliu ringbam khaga paliu leng tatien 
kawi kapoinadi pnahmai aliu mathiu padam dam leng 
tenkhai kamlukhe. 


KadowAlikhe 

I Maniubo Nkaklo. 

L Aliu Liangdih ga nde degu alin-tamra pamian kathiubo mali-malanjiu 
daolo?Pazan lOdinlo? 

2. Liangdih ga chagan pyubon panuwi kathiubo chalu kareng ga Ai niu 
linglubo pachat ridejiu bamlo? Tam kachangbo ga pachat 15 dinlo. 

3. Aliu ramgaAiniu linglubo tiuh kasuibo charashypachat ndejiu bamlo? 
Pachat 10 dinlo? 

4. Nkan rashy aliudih ga pachat ndejiu bamlo? Pazan 15 dinlo. 

5. Liangmai gu dihsing Namraining wenjeng ga lungbambo maipui dung 
ndega wang chagan pyubo jonjonlo? Paliu namzan masanjiu dinlo? 

6. Namraining ga alin tamra jonra mathakbam 7 lamsu wangbo nson akhon- 
riliang lamsu wangbo puise saolo? Panamzan nai pahniii nde thak 
kamlu chagan-pyubon jonra meng menglo? 

7. Naliu pui niu tasking, chagan-pyubonjonlu maranjiu tatien thiukinbose 
paleng ronna matan kinboma naliu tasii katira matan kinbulo? Nagu 
tasii katileng niuwe chiusai nang niu tuhoi tenkinbo lam ga naronna 
makumlu napui nai napiu niu pachun wisuma wilaklo chiubo masanjiu 
dinlo? 

8. Napui niu chaphai dakbambo diunia dungzan nai napui niu dak 
khaibambo phainyi dung zan dinlo? 

9. Majimakbo jai gasu tasen chalan phiulu panah tu makot kinbo kikhun 
ga nde gu pasai padralo? Haibo taduon ga raokhai bambo sai suijiu 
dinlo. 

10. Liangmai pui gu kawibo nang niu kasi katang dinlo? Paliu niu nde 
katang paliu nahmai leng maranjiu tenkhailo? 

11. Pasai nang tingkhanglu chamai thiulubosai napuipiu leng nde kawi 
tenkhaira marang kinlo? Tuhoi nang niu lungkinbo maksai kamkinbo 
jaise wa kawi pasai kamsiak lune chin naronna natu malumma? 

II. Pahang ga raokhai bambo martiongbo kakga charactiam gasu 
kenlu sibo ladkengh siak kabin khailo. 

A. Haibo puidungse changam maranbo pui dung-e. 

B. Aliu Liangmai ram gasu padbo alin-tamra hina maigu suong pachoi 
bamdiange chiujiu machan taulumai hina niu din kamnaye. 

C. Tatien_pui dung lengra thaikien ga wa_lakbo ___ tahmide. 

D. Haibo pui niu __phai di, tazi , tanyinadi pawan pawan saisui 

daklujiu sise jonlu_maidung tu makotle. 

E. Haibo puisedi pagu_man niu panah maitu pi_ga lang khaijiu 

chariu suuijiu_tu nkhajiu bamme. 

F. Charah chamai niu_makbo tienkam gasu_khat lungsingkhiuj iu 

bambo_ dung tu ngaolu masiami dukhe. 

G. ... papum pipadjiu tatien_tenkinbo aliu pui dung gu_makum 

mawilujiu paliu chun wadaodi kam __dukhe! 

Apao hai thainaih pachun wijiumiirim jiu aiiutukuwe; “Wangle atahmai 
dung! naliu khuga thainaih characham kawi dinlanbine. Tingwang niu 
damkhaibo khauring khaunah mariuhjiuga shingpon riga pakmariujiu khadd? 
lenkinbo phui khaibo ga naliu chun wimakma?” Haibo khauring khaunah dung 
niu aliu leng wajiu kawibo pikhaiye. Matom., aiwi niu aliulu tenkha khaiye.. 
chabang karipbo tasking tatu phungkhakhaiye. Nkiujiu, pagundui kawibo aka 
leng pikhaijiu mara-thiyu-niyu maijeng p^an khaiye. Makhui niu charapien 
matim ronbo gasu charashy bang tu pijiupashy niawifchaiye kh&ddi alia leng 
chapyu kawibo makhuid i pikhaibiye Nil nga* r..g u tasking riktu riitiuh 
Rammibo gasu shingbang papum wijiu pashy kengjiu masiluwe. 


Wimonfoma: 


Yg ? Apao, Rhauring-khaunah gu kawibo khadd 
danaili di nang niu din mawijiu dinkhaibibo jeng 
knaurine Kinaunan khaod in i&natu Kaxnshat ano. 


iageftg aliu 


am a 


nide. Nans that 


nr* aiman r 


iDr-.r,,-.,; 


Thainaih ra naliu khuga shingbang, charapien khadd? thingna 
lain ga dm khaine nkinglo. 


ft M i 


jaa; 


\ \u *4 % 
"{A - ' 


Wov\ 




- mgwani 
Tinpwant 


Aiiams K.aiang miae atnsiBGApao, 


urban g nai charapien hai 


KUIll 


LG 


mi kawsbo lungienDowe. hlinmbann n<?j chamairian 
iu ngammak bamdi khaiiriim kurn pashiu shiiiu 


iungbowe. khingoang 


sui iu muik! 


h&u- 




Raom ga k£ 


? a h 


sang aliu kumjm snasianne. b nmgDang muungKaiai 


isai puafc 


kammasan, tingdi pikam agyikhai, tactuiai papien gasu 
wibambowe. Shingbang niu naimi'k nbiwse patek thiujiu 
rnatimbo gasu naimik nbiw ga bambo chamai shaisuibo nbiw 
sedi matim mibo jeng niu chararein kasha kakeng gasu aliu 
tu juduak khaiye. Shingbang puak makengbo jeng niu aliu 


m u i k han g :gi rnv up . tingku : sky/above. nubbimiye: softened, pasiupumi.veuc/. 

matimbo/rimkhaibo: absorbed. shingpongen: canopy, nbiw: ray/light. 

duiruak: spring. marit kumkhaibo: abosorbed/penetrate underneath. 

dihga kamin kiusuibo bam wajiu gasu di kadi kam matip 
khaiye. Plamra, tingku lamsu tingriu kiudasai shingpon gen 
ga riutau khairai mibojengniu tingriu dui nkaikiubo wan ga 
nubimiye. Sigasu, pahang ga nkaikha! bambo shingnyiu 
dungniu matimlan mibo ga nbungdui thiujin luangtad makjiu 
kadih singiam marit khaimiye. Sichiujiu, kadih singlam marit 
kuirtkhai madui khailubo siniu duiruak thiuj iu padlanfoo gasu 
tatun kiusai mathaidui nai giurak dung ga tadui kengjiu 
luang padle. Tadui niu haichiiijiu aliu khauring hinaleng 
sakrabo masingbo dui pikhaiye. Nkiujiu, papicn gasumakhui 
niupapien matimlu chapyu kawi kam pad khaiye. Pashy ga 
sudi thingna chakhao puioah won magiu khaibo riga chara 
marahmai ieng chapyu kawi kengjiu pikhaiye. Shingbang 
kasiara shaikiubo ga dikrabo shingleng pibo manna makjiu 
shingwang gasu tiuhwi thubo chapien di kengjiu chamainah 
leng pikhai lanne. Oh! shingbang gu kawiboraNian dinjing, 
nchun din sang bamdi din kam lakge. Chiudi, achun shabo 
khatra wa maning phusi makmai paleng ruanna kasimai 
khangsia niu shingbang panghui huithon loi mibo jeng niu 
tadui di hahwang bibimi, tingdi thiubibi mide! 

Wimonbou: Ayo! aliu chamainah di ningtingbo saothiulu kamenghbo aruanna 
atu kamshat rabo tien ten makengbo thakge mai maning kam 
lakge! Apao yo, charapien lam gara dekumlo? 

Papa©: Charapien kasiara taduijiu gadi pienne, kasia ra kadih mah gadi 

pienne kasiara singdih kakulam toulu pienne. Ndiu takuangpien 
ra nson naimik padsai pienfak padlu naimik kiu lanbo nai 
nchamjiu kuilan miye. Tadui takuang pienra nchun piensang 
khailu naimik padsai kuilan miye. Chakungpien kasia ra chahiu 
sum kasia niu chahiu charuk chiujiu pien khaiye. Christmas 
rapien chiu kubo rapien sira Chakehiu jengtung 25 naih nchun 
ruanna pienne chiu we. 

Wizilsu: Maisnang hahye ja? Charapien wat hai! Thingna lam gadi 

dinkhailo Apao! 

Chakungpien: orchids. agyibo: cold ; ageebo: peace. 

chamai shaisuibo nbivv: ultra violet ray. nbungdui: rain water. 

tathe: winter. pashit: nest. 

Papao: Thingna haidi Tingwang bensiam mang ga maisuang hahbo kawi 

khatle. Paliu bendi hahye chiudi, paliu mun niu paliu shitleng 
thiu mawi wijiu thiulu lung ngamme. Thingna kasiara tathe 
padjiu agyiju misai agyiju makbo bam ga mathakbaiu 10,000/ 
20.000 ndiubo lamsu lenwang tinglum padlan makthen 
bamrabowe. Siniu tathe padsai nbiwgiu klien tarianglee ga 
tawengbona kengjiu lenwang tathe loimak then lungkhai khaiye. 
Sikumjiu tadui ruinah kakengdi Maikidih Loktak ajaai ga tathe 
padsai kengjiu lenwang bamkhai khaiye. Sichiujiu tathe loijiu 
tinglum sulan misai pabam bamlam lentad Ian miraye. 

Wimonbou: Paliu dung hai charam ndiu chang ndiubo lamsu lenwangbo hai 
paliu npui tadmao milakj iuma? 

Papao: Tingwang niu paliu leng ningting kawi pikhai mibojengniupaliu 

wadaodi npui tadmao makge. 

Wiziliu: Apao! Thingna nai chakhau lamga dinsan khairailo. 

Papao: Yo! Thingna kasiara pashit di ponson makge thingna katambo 

shit ga nburn khailu pigom makak khailu tanpadsai paruan na 
lentadmi miye. Sikumbo thingnase English mai niu Cuckoo 
chiu kuwe. Sigasu Ake nai Ajeng nchong ra chalad katikhai bisai 
chamainah kum chalad npao ngamme. Thingna kasiara nchun 
chalui thiu sang sang~e. Akhiureng niu chalem lemsusai 
maisuang hahbo wat wiye. Sigasu, Manipur ga Maikimai niu 
sangai chiu kubo tathan haidi kadirih ga paman kakungbo 
chakheng ka-tarukbo khatle. Sisi Kaibul Lamjao chiubo bamga 
bamme. Sigasu, Kadih ga hahwang mibo lcapeng haidi aliu 
Liangmai ram chiubora Piuluong gasu Remtah luongren katang 
sigasu Niuluong gasu Singkara mariu kak ga kasia bamme. 
Sise kadirih ga paman kakungbo tazuang khatle. 

Wimonbou: Apao! chakhao kadibo makjiu khauring poi poina chiubora 
matiang nai makhui kumbo khaoring dung hai nde 
pagengTingwang niu damkhai jiulo? 


tinglum 

sangai (maikilad) 
matadmawilubo 


: summer. pigom makak khaibo : hatched. 

: tathan pagya katarukbo/spotted deer. 

: obsewed meticulously. 

Wimonbou 
nai Wiziliu 

Papon: 


Wiziliu nai 
Wimonbou 


Matiang 
taliyubo 
chami kalaibo 


Tingwang bensiam hina sembidi dibidi pageng bamkam boi. 
Warik poi poina nge chiujiu pageng hahye chin suimakge. 
Phuilo! matiang nai makhui niu saomakjiu tatien thiubo jeng 
niu paliu won magiuleng tingkuin chang kamluwe; Matiang niu 
kadih bunglu namdi kawi taliyu luwe; makhui niu maisuang 
hahbo lunlung ga paky ponlu chapyu wajiu kawibo makhuidui 
chamaileng di pikhai bamme. Haichiujiu, chamainah niu 
matiang nai makhui gasu tatien maranjiu lungra katiluwe. 
Thingna tu ngaolu aliu chamainah di kaku lam lenra 6 Aeroplane , 
taliyu padle; chakliatuphuilu aliudi taduijiu lam tadra ‘subma¬ 
rine’ taliyu padle. Khauring khaunah ga manna makjiu tasking, 
tatu, taniang, tadui tingkai khaddi naimik nbiw tu matad mawi 
kalujeng niu aliu chamainah leng maisuang hahbo wat wibo 
kengjiu taliu padjiu tuhoi aliu thinkinboi. Sichiujiu, aiiu 
chamainah niu Tingwang bensiam hina tu matad mawijiu 
phuilusai wakawi kengjiu sisanlura bam khaye. 


: Tingwang bensiam hai maisuang hah chang-e! Masuangra 
Tingwang bensiam gu pawat sitang lumak niuwe. 

Yo, Tingwang bensiam maisuang hahye palamra hai pakhaing 
nase aliu chamainah leng wira macha kliaibowe. Aliu gu 
chabangcham ga phuilo, Shingbang-shingnu, khauring khaunah 
pakhiang na damlubo saisu Tingwang niu chamainah tu dam 
kanam kachang boi. S igasu, pabensiam hina tu phui-nkhi khai lu 
chamainah leng kagengbo ga thin khaijiu Tingwang ken kam 
madijiu lungra pikhaiboi. Chiusai aliu chamainah niu khauring- 
khaunah tu pangkam kamshat, sigasu, shingbang shingnu 
panghui huithonlu charam chami kalai kinbose wiye khaddi 
majiye chiu nanai maningma? 

: Majimakge khaddi wimakge Apou! Tingwang bensiam hinase 
chamainah leng pageng bamjiu dam khai bamboi. Siniu, 


: ant. nbiw : light/ray 

: make something. matad inawibo : watched very closely. 

: wildfire. 

Shingbang-shingnu khaddi kh auri n g- khan nah tu pasai kanah 
leng rnaning makjiu aliu luni kashajeng niu khaddi wasi 
kamak jeng niu tien bambo hinase mathakmira aliu kaa- 
phenmai gadi aliu pui-piu gadi din mawijiu din khailu maihina 
Tingwang bensiam tu akhi mawijiu akhira khaddi majensijiu 
thinra kamra mide. Apao yo, natu thuankiude. 

KADOW ALIKHEc 


I Maniubo nkaklo. 

1. Papao niu Wimonbou nai Wiziliu ga nde racham pasuongbo naih dinkhai 
mijiuio chiubo phuilon lanlu pakhiangna dinlo. 

2. Shingbang niu aliu chamainah leng kagengbo nde pikhailo? Palam 
mangiu dinlo. 

3. Khauring-khaunah gasu aliu chamainah wa kawi kengjiu aliluwe, chiubo 
lam ga nang niu kasi katang dinlo. 

4. Aliu ram ga bambo chakhau nai thingna zan nang niu kasi katang dinlo? 

5. Aliu ram ga bambo shingbang zan dejiu katang nang silo? Pakhaingna 
dinlo. 

6. Tingwang niu dekamjiu chamainah tu dam kanam kachanglo? 

7. Aliu niu shingbang shingu huithonloi mibo ga nde degu kashabo aliu 
leng wangralo nang niu kasi katang dinlo. 

8. Wiziliu niu papoao ga chakhau nai nthingna lam ga dinsan khaira 
khengbo ga papao niu nde lad dinsankhailo chiubo nagu taduon gasu 
phui mawilu pakhaing na raochali padlanlo. 

9. Tingwang niu chakhau poi poina damkhaibo lam ga Wimonbou niu 
papao khuga maniubo ga papao niu ndelad diiakhailo? Nagu ariak ga 
raokhai bambo sai suijiu dinlo. 

II. Charaplen lung ga roaktia! bambo ladkeng gasu phuilujiu patiang 
ga maruang bambo ladriang ga sbet khailo. 

A. Aliu ringting ga_gu pawat sisanra kengjiu bamme._also 

kamshat makraye._hahsai aliu wadaodi lungsilakge. Tingwang 

_kakiki tudi aliu nkhi khai maksai aliu_lungchariu raye. 

B. .... aliu chamainah niu_bensiam hina tu__mawijiu phuilusai 

wakawi kengjiu_bam khaye. 

Scawipcp tesia: 






' f 

chunvvi chunsabo: 
sorow and hapiness. 
chamchiu wibo: loving 
one another. 


Aim Liangrnai poupe katingmai kien gara nam 
akhat hai kikhun khat kumjiu lunge. Palin niu khat 
khat tu nkha sijiu khat khat gu chariu rnagian thiubo, 
chunwi chunsabo padam por machamjiu pachii 
singnaa khaddi namnaa thiuiiu chamchiu wijiu 
lungbaro niu be gu onemeria kawibo kennini 


is.ii.uong Khat n a 
ganjan tiuhim kj 


iiibw! tiuhshabo 


t.itc anower. ganjan uuiijm Miaou * mara~imyiMi lyu mioowan ga 

katan ka-anu: strong khat tu nkhajiu lunge. Nkiujiirkatan ka-anu kadason 
and weak. makjiu chaky chaiu thiubo ga khat khat tu nkhajiu 

tiuhwi tiuhshabo: • lungbam niuwe. Haikumbo kawibo kasia pahang 
tastv or not. ga lenkhai bamme. 


tastv or not. 


bo: sharing 


the cis, 


n am ron o o: h sin tin e. 


namrmmah: the whole 


'c ess fiu in rns 


kakhiaimg jnnisehEnr ms:c! 


Katingmai a 
khaura* tathiu n 


mime kier 


/ ' v-t-il t sd&iAi 


iiamai ga pikhaiiiu mathiu za 


no nam? 




su.ima.Kae. mamma 


nman: one ring one 
domestic animal to the 
villagers to fulfil the 
ret igio iss ohiigation 
after killing animals 
like tiger elephant . 
pylon etc. in hunting. 


pagianieng: offering snaisai pagianleng chakhau khaira k 
one or two domestic khaitanbo kumjiu.Chakui, Chahom, Nbeni 
ammals on the day of Tasen kamlusai paa-riman pad tan tanne. 
someone s death. 


kenkuni Rasnan tcminvu c 


i aiuian nu 


usnswan&t 


P a nm u k o a u r a a • & a m a u s a 
khauraa mnara chamai pin- 


padsan ianm 


Siniu, ali' 


ignisi mu cii 

khouraa: certain 

animals equal to 
human being — tiger 
elephant , wild boar 
bear and python. 

chakhui makra: not to 
v iolate/overstep the 
natural law. 


namriu tiuhbo: 
fishing & hunting 
maluat khat: at one time. 
pnam pnaa: one’s villagers. 
Alanthak: meat/fish 
sufficient for one meal. 


pachii singnah: relatives . 
madombo: g if t i n g 
one piece of meat to 
neigbour and relatives 
oh his success in 
hunting. 

kalek chang: every 
household. 


kyhang kyri: the next 
doors/n e igh b o rs. 
kakhiang-kahum: 
whatever one have. 


Rinnan padbo: 

Mai khat niu kiluong ga tathiu/nbeng, chakui, 
tasen, chahom maksai khouraa khat kamshatlu 
phungwang riammai mathiu leng pipadjiu laangtiuh 
machambo riga sibo khouraa riman thiujiu kabak 
maksai kabui khat bishat khaisan lanjiu namga 
katingmai mathiu tu pitiuh pisak khaibo tu riman 
pibo chiu kuwe. Katingmai racham ga khouraa dung 
ra aliii chamai nai nchambowe siniu paliu tu kamshat 
dasai Tingwang suong ga chakhui makra chakhau 
kasiambo khatra pikhai sanlan pacheng-e chiu dinbam 
niuwe. 

Alanthak thiubo 

Nam akhat ga maikhat niu chakhah chami 
phungwangbo wan ga paky mai ronna tiuhwibo 
mahim tiuh mimakge plamra, chakliah chami namriu 
tiuhjiu tadbo wan ga kasai kathiyu padsai pnam pnaa 
mainiu nkharaye; paliu tu mari silakge. Siniu, pahniu 
daolubo sedi paliu dam barnmc chiu madubo thiujiu 
pakyning mai maksai panam mai mathiu leng maluat 
khat laangtiuh suibo chakha-chami njan khaibo tu 
'Alanthak’ thiubo chiu kuwe. 

Madombo; 

Mai khangkhat niu chami chakhah melu 
phungwangbo ga pachii singnah mai, pakyning mai 
khaddi pnam pnaamai mathiu leng alanthak thiuchang 
lakbo wan ga pamian maswilubo gu chunwibo 
madukhaibo nai thuonkiubo thiujiu Mikaang khat 
khat nadi kalek chang njan khai pacheng-e sibo 
mikaang tu 'madombo’ chiu kuwe. 

Ganjan tiuhbo: 

Kating mai ra naih machang paliu niu laanglubo 
chaganse kyhang kyri maksai kyning mai khaddi 
pachii singnah dungra tiuh wibo di tiuh sabodi khat 
khatleng ganjan tiuhjiu kakhiang-kahum machan 
machamjiu lungbam niuwe. Sisitu 'ganjan tiuhbo’ 
chiu kuwe. 

chariangmajangbo: to 
find out the age old 
marital relationship. 
chapou- chame: 
marital relationship. 
tanao-tanah: 
marital status 
pariang-parui: 
kith & kins 

Chaman: bride price. 
pasai-kanaa: 
near future . 
kadahbo: compare. 
sang-chawan: stranger. 
madun khaibo: take 
shelter 

papi parun simakbo 
riliumai: A girl who 
have no knowledge 
about the traditional 
value of marriage. 

nbin tadlu: on travel. 

paronlamsu: while 
wandering. 

kaniwbo: taboo 

tingthi kasha: a divine 
curse lasted for many 
generations until 
repented and forgiven. 

kiphiu: clan 

marainao: lovemaniage 

jupakbo: elope 


II. Patan-palyu iun sibo khaddi tanao tanah 
thiubo: 

Katingmai kien gara saose paky riangruilo chiubo 
chariang majangjiu chakien wajiu wangmidi 
panaaimai, patanmai khaddi chapou- chame palun 
sijiu lungbam niuwe. Siniu tanao-tanah thiubo wan 
gadi pariang-parui majanglu maniunao thiu makenge; 
marainao kengju makge. Riliu khat niu chamee thiubo 
wan ga paman lengdi masanjiu riatlu lukajibo lubam 
niuwe. Chaman lubo hai khauring khat tu jonlu paman 
lubo nai din kadah suimakge. Chameemai man lubo 
sera pasai-kanaa sibo puiniu lung magianthiu chariu 
wangbo wan ga chaman tiuhlumai hina niu paliu ngam 
padjiu patu nkha khairaye. Wakhatjiu riliu khat niu 
sang-chawan lam meekhai dasai sibo nam ga pahniu 
wangkhai kajibo kiphiu khat ga pakileng phiudialu, 
pakinaa niu pabuak shanang tahdi sibo pakileng 
phiukhaibo kyga pakwang madun khairai raye. 

Thaidao kien gara papi parun simakbo riliumai 
khangsia niu sanglam nbin tadlu paron lamsu pakinaa 
leng daolu paladdi dinson makjiu pakinaa tu kiluong 
ga majang wangbo hai mai kaniwbowe; panam mainai 
pakikhun leng tasiang kadibo phung wangbowe chiu 
lukhaiye. Plamra papyu mai nai pnam-pnaa rnaitu 
wajeng sikhai makjiu kam changam khaibo tingthi 
kasha khatle chiu luwe. Pnahpui niu haikumbo 
maicheng kamakbo lunlung ga lungwangbo wan ga 
papui papiu khaddi pakiphiu niudi suikhaijiu judeng 
khaisai paki sansiat leng pakironna khenglubowe 
chiu lukhaiye. Siniu, npiumai katang panao leng 
marainao thiujiu jupak dasai pakiphiu ga juwang 
khaimakjiu papoumai kiphiulam juwang madunkhai 
tantanne. Sichiujiu, sang chawan mainiu mairamliu 
tu panaoleng npaora mengsai paki wangkhai leng 
phiurailubo saisu sibo kikhun niu majanglu meng 
npaoraye. Sichiu maksai khat khat tu chakhuong 
hahye chiu luwe. Sichiujiu, chalad chalui dinmawilu 
mathiu niu niu suikhaijiu tanao tanaa thiumibosai 

panaai chamee 

chami nkhuong: 
lyikhaijiu 

Chamee Mataai: 

A gift for married 
sisters/ aunties 
given especially 
after a great feast in 
the family. 


Manaah thian: giftting 
fowl/'nutritious foods 
to a mother who gave 
birth recently. 

nuonglubo: immediate. 

madan: sign 


chawat/chahot: an act 
of giving helping hand 
alternately. 

kaliriuriubo: changing 
from time to time . 


Miting: an equal who 
formed a parmanent 
self help group. 

akhanl u: organised. 


chapou-chame thiujiu khat khat lam junjiu chunwi 
chunshabo hina ga padam pon machamjiu lunge. 

Chamih mataai: 

Apou ape dung ra kikhun ga chakhuong changee 
padsai riangrui hina tu kuwang aruonglu changee 
lubosai panaai chamee mai nai patan chamee maileng 
chami nkhuong lyikhaijiu maksai kabak kabuinian 
pikhaijiu pabang thiukhai tantanne. Wakhatjiu paliu 
niu mengtanglu maktahdi chami riangjukhaijiu ptan- 
pnaah tu maningtau tan tanne. Sikumbo tienkam tu 
‘Chamee Mataai’ pi bo chiu kuwe. 

Manaathen: 

Maipui khat niu kalek thiu mawijiu thiulu ngena 
lungbo wan ga pakinaa kimai ronna makjiu pnam-pnaa 
mai mathiudi padam pon machamjiu lunge. Sichiujiu, 
kiluong ga maipui khat niu ngena lungmisai sibo 
puileng kalek hina niu chakliah chami maksai maruih 
kadi dibo ponlu meng thian khaiye. Sichiujiu, ngena 
lungbo pui kikhun mai niu paky lunlung shabamdi 
nammai niu thiankhai bibo chakha-chami niu tiuhlu 
pajeng tan majilu chaky chalu thiulan nuongluwe. 
Sichiujiu, papui leng ronna makjiu ngena tu nkhibo ga 
nammai mathiudi padam lumacham khaibibo gu madan 
khatle. Haibo jaira tuhoidi aliu zad dung kamjiu 
bamkhaye. 

IH. Chaky chalu thin bo wan ga khat khat tu nkhabo: 
Chawat/chahot mawatbo: 

Apou ape kien gara khat khat tu nkhajiu katan-kanu 
mai mathiu aruonglujiu khat khat ngatn chiubora chaky 
chalu kam nkhajiu lungbam niuwe. Haichiujiu, khat khat 
tu nkhajiu tatien ten machambo tu chawat/chahot 
mawatbo chiu kuwe. Chawat mawatbo haira dinmibo 
kum npui npiu, katan knu thiuson makjiu mathiu 
amonglu khat khat ngam kam mawatjiu tien aruong-e. 
Pawan pawan ga chawat sera chamai kaliriu riulu 
mawatle. 

Chaku kubo: a 
distress call of a 
troubled family to the 
villagers for giving 
a helping hand. 
Nampum: the whole 
villagers. 

pukani pubamdi: how 
busy one may be. 
kalaanbo: refuse/ 
reject. 

Rambow: a 

community reserved 
forest around the 
village in ancient time. 

majuokbo: preserve. 

kajui: shade. 

charammyi: wildfire. 

mataahmi: deforested/ 
degraded. 


Miting: 

Miting chin kubo chawat fom sera npiu mai 
maksai npui mai chiujiu tam tamjiu pasot ga 
(katanmai nai katanmai, knumai nai knumai) akhanlu 
tingkum chang kalison makjiu khat khat chariubo 
dam pon machamjiu tatien ten aruong-e. Miting hai 
ra daulak siak maksai chamai lupad lu-ngut makge. 

Chaku kubo: 

Alin Liangmai cheng ga Chaku kubo hai kikhun 
khat niu maraa-saa-thiyu-niyubo wan ga paky-palu 
tienwang tanglakbo wan ga naih khat Nampum 
(Nammai mathiu) meng chariu bammai kikhun tu 
padam pon machambo thiujiu nkha kliaibo tuwe. 
Maikhat niu anam ga atu chaku kumisai atien pukani 
pubamdi kalaanbo pacheng makge. 

Rambow majuokbo: 

Katingmai niu kiluong khen ga singbang singnu 
majuokjiu namlun pikam mawi khaibambo setu 
Rambow majuokbo chiu kuwe. Rambow majuokbo 
hai plam nia sum bamme. 

1. Rambow majuokbose niu nam ga tadui akhun 
sangmakra duiruok ga shingbang kengjiu pipuok 
tantan khaijiu pawan machang kajui pikhaibo tienkam 
khatle, 


chamyi: tire. 

mataamibo: 

controlled/stopped 

chapdengbo: to 

protect/defence. 


duiruok: water source 
/spring. 

saanghmibo: dry up. 


2. Chain chamyi thonbo wan ga maksai charammyi 
tauwangbo wan ga chaky-chalu chamyi niu kam 
mataahmi makra rambow niu chapdeng khaiye, 

3. Tathiu-chari wan gadi maipui mainah dung gu 
nbaibam kawi thiuwe khaddi 

4. Tasing kashaibo sibo Rambow gasu maipui 
mainah niu akhoira pajat kawibo dauluwe. Nam 
rengmun ga renbang kadi-dibo pi pouk khaijiu 
sikumbo bang ga charah bambowe chiu maitu kapin 
kinbose nam ga maikhon khuong kamak mainiu 
shingbang huithon mira kamanangbo jeng niu 

tasuat wan: leisure time. 
chakon konbo: an act 
of praising the wealthy 
family in the village by 
a group of people to 
get something out of it. 

chambam lui diangbo: 
an act of dancing and 
singing together. 

mathaa- malaabo: 
festivity and merry 
making. 


ariak kensi raosimak: 
doesn’t know how to 
read and write 

nkha arijiu: helping 
one another. 

lungrabo thiak: 
survival technique. 


chuakbo: regret/remorse. 


kapinbowe.Sikumjiu, duiruok machang ga charah 
bamme chagumbang maksai singbang huidulo chiu 
kasan kinbose shingbang shingnu kam mataah mibo 
ga tadui saanghmi ratu manangjiu dinbowe. Sichiujiu, 
kating mai niu Rambow majuokbo se tuhoi kien gu 
scientific thiubo khaddi environment kam mawi 
khaibo tienduan kadibo khatle. 

Tasuat wan: 

Kating mai kien gara chaky chalu thiuloilu tatien 
hahwang midasai chabon mai niu nam ga npui kafa, 
akliun kam masan khaijiu maipui mainah chun pikam 
mawijiu paliu gu chariu nkhatan tanne. Haikumbo 
wan tu tasuat wan chiu kuwe. Katingmai kien gara 
nam ga tasuat wan gasu rikhang riliu mai paliu diw 
thiujiu tasking phungzanbo, chagum phungzanjiu lung 
singkhiumai kyga chakon konjiu chaklia chami 
laangtiuh aruongjiu chalem lemjiu khaddi chambam 
lui diangjiu mathaa- malaabo wan thiuwe. 

Characham gu pageng: 

Apou ape kien ga tenbam niubo kawibo kasia 
aliu niu kenlubo ga pachun kathiumai wa rnaning 
kasimai hina lengra wakawi kengjiu sisanluwe. 
Katingmai ken ga tuhoi kum ariak kensi raosimak 
tahdi paliu sot ga tasii ningting kawi kengjiu thin 
npiu bamniubo ngaoluwe. Nam kliat ga lung aruongbo 
gu pawat kalek kasha kawi khat khat tu nkha arijiu 
lungrabo thiak machalu khat khat tu kungj iu lungbam 
niubo sisanluwe. Tuhoi, aliu Khristen thiulu khat khat 
tu lungsabo maksai nkhasijiu lungrabo lamga kengjiu 
katibamdi paliu kumjiu lungtanglu makbo kengjiu 
ngaopadle! Siniu, aliu poupe dung gu kawibo nkhai 
rili khaddi tacheng tajai hinase tuhoi ken ga 
lungbambo aliu di phuikatin lanlu alihjiu lunglanra 
kengjiu bamme. Katingmai disumakbo cheng-e 
chiujiu mailing kalamlu kam mahahmisai pasai aliu 
taanah mai chuakjiu lungraye chiubo silu tuhoi pawan 
bamkhaga phiusanlukhe. 

KADOW ALIKHE 


Maniubo kenkaklo. 

1. Liangmai Cheng ga nde gu kamlubo wan ga ‘Madombo’ nai 6 Alanthak’ 
thiulo?Madombo nai alanthak gu ka-npebo nde bamlo masanjiu dinlo? 

2. Chaku nai Karenjeng hai ndelo? Hainia gu ka-npebo ndelo masanjiu 
raokhailo. 

3. Riman pibo hai ndelo plam masanjiu ladkeng 60 kumbo raolo? 

4. Chawat nai Miting gu pageng ndelo? Hainia gu ka-npebo khatdi ka- 
nchambo ndelo masanjiu ladkeng 80 raolo. 

5. Chamili matai nai Manaathen hai ndelo? Haibo tenkam gu kawi kasa 
ladkeng 100 raolo. 

6. Riman pibo hai ndelo? Ndeleng Liangmaipiu khatniu khoura kamlusai 
riman pijiulo ladkeng 100 raolo? 

7. Pou-pe ken ga kiluong hina Rambow majuok kambo rambaa ndelo ? 
Rambow majuokbo tenhai thaidao ken ga nde kamjip mathak mijiulo? 
Rambow majuokbo gu kawibo khaddi pageng nde katang bamlo masanjiu 


dinlo. 

i) 

Chawat/Chahot mawatbo 

ii) 

Miting 

iii) 

Chaku kubo 

iv) 

Alanthak thiubo 

v) 

Madombo 

vi) 

Ganjan tiuhbo 

vii) 

Chamih mataai 

viii) 

Manaathen 

ix) 

Riman padbo 

x) 

Rambow majuokbo 

xi) 

Tasuat wan 




8. Rambow majuokbo gu plam madai bamme, sise ndelo, roulo. 

9. Pahang ga maruongbo si raofui khailo: 

i) Haichiujiu, khat khat tu nkhajiu tatien ten machambo tu_ 

maksai __chiu kuwe. 

ii) Miting chiu kubo chawat fom sera__ maksai_chiujiu 

tarn tamjiu pasot sot ga ( katanmai nai katanmai, kanumai nai 
kanu-mai) akhanlu khat khat chariubo dam pon 

machamjiu tatien ten aruong-e. 

iii) Aliu Liangmai cheng ga Chaku kubo hai_wan ga paky 

plu tenwang tanglakbo wan ga naih khat___ meng 

chariu bammai kikhun tn padam pon machambo thiujiu_. 

iv) Nam akhat ga maikhat niu ______ wan ga paky ronna tiuhwibo 

mahim tiulimacheng makge plamra, chakhah chami namriu tiuhjiu 

tadbo wan ga __pnam pnaah mainiu nkharaye; paliutu 

marisi lakge. 

v) Mai khangkhat niu chami chakhah melu phungwangbo ga_ 

pakyning mai khaddi pnam pnaahmai mathiu Icngalanthak ihiuchang 
lakbo wan ga pamian maswilubo gu chunwibo madukhaibo nai _____ 
kliat nadi kalek chang njan khai pacheng-e sibo_chiu kuwe. 

vi) Kating maira kyhang kyri maksaikyning mai khaddi __ 

tiuhwibo di tiuhsabodi khat khatleng ganjan tiuhjiu tiuhwi tiuhshabo 
tiuh macham sak macham lungbam niu-e. Sisitu ______ chiu kuwe. 

vii) Apou ape dung ra kikhun ga_panaai chamih mai leng_ 

jukhaijiu pyan-pnaah tu maningtau tan tanne. 

viii) Kiluong ga ____sibo puileng kalek hina niu chakhah 

chami maksai marui kadi dibo ponlu meng thian khai-e. 

ix) Katingmai racham ga ._nchambowe siniu paliu tu kamsat 

dasai Tingwang suong ga chakhui makra chakhao kasiambo 
khatra_chiu dinne. 

x) Katingmai niu kiluong khen ga_namlun_ 

setu Rambow majuokbo chiu kuwe. 

xi) Katingmai kien gara chaky chain thiuloilu tatien hahwang midasai 

chabon mai niu nam ga__ masan khaijiu __ 

pikam mawijiu paliu gu chariu nkhatan tanne 

Taduan 15 
Chaky Wangbo 



kaa-mawaahbo^/g/7 
' handedness. 

nuang bungjiu: suddenly. 

alemruira: making boat. 


Tashingpum: log. 


Simak dakj iu: 
unexpectedly. 

buang khang: climb up. 

wajeng chak makj iu: 
not giving a damn. 


ndiu '.mud 

mathunikiubo:/zea<://o/7^. 
tep teplu:we/ and dirty. 
kap maraajiu: crying 
very loud. 

buang pad: coming out, 
pachi :his elder brother/ 
sister. 

mathik chakang: 
pinching and scratching. 


Maluong ton ga nampoina khat bam niuwe. Kiluong 
n-gang ga ajaai kadibo khat bamme. Maisuanglungbou, 
param mai npiu mai nahdung gu papi thiujiu kaa- 
mawaahbo paopiu thiuwe. Ajaai mung ga lashing pum 
kadibo khat, malee bira leng kaiad wang khai bambo 
ngao khai gap Maisuanglungbou lungchun ga mawaakhai 
kanibo lungchun nuang bungjiu wangde. “Khe haibo 
shing pumse ajaai lung lam kaiad khaimikhe ” 
chiujiu paniu pakaangmai dung tu khande, pakangmai 
dung niu nde lenglo chiu maniubo ga paniu nkakge. 
“Tashingpum pao se, pashingpum alem ruira 
mengbo wan ga , alw niu , wui kadiu lam ntaoln 
palnng kapoambo tu phuijiu ngao nman sairabo 
we.” Pakaang niaidungdi pacharn jaijiu shingpum si 
kaiad sude! Simak dakjiu shingpum kaiad su gapbo wan 
ga Wipibou, Maisuanglungbou sai kariupiu maliu 
makjiu shingpum riga buang khang ntao mide! Pachi 
kaangmai dung maliu makjiu khat khat tu mating rin 
bambo wan ga khang khat niu dinne. “ Nkum milo ” chiudi 
Wipibou, wajeng chak khai makge. Maisuanglungbou 
palungpoam padjiu din lanne. “Nkum kalang milo 
chiumak sai, E niu natu kamraye Wipibou pachi lad 
tu wajeng chak makj iu pa ntou kakhid makge. Flam ra 
pachi khaddi pakaang mai niu kamra rang bambosi maji 
makbowe chiu maninge. 

1,2,3. 1,2,3. Wipibou tu shingpum ga 

ntao khai lujiu , pachi Maisuanglungbou khaddi 
pakaang mai niu shingpumse ajaai lung lam kaiad 
talui khai mide. Npiumainah dungse paliu diw wijiu 
makiak maraade, chiudi Maisuanglungbo ra palung 
chariu bimide, plam ra pasai kariupiu se nde kum 
bam suralo chiubo sitahmide. Nak khaisai, Wipibou 

paju: his face 

manuk masaanghlu: 
drying up 

mariang taangh gij’iu: 
chewing the grass 
stick 

paphi phuad kou kiu: 
grabbing his legs 
and pushing him 
down. 

pabangjaojiu: 
including his bag/load 

tun nphum khailu: 
pushing him inside 
the water 

nui ha hajiu: 
laughing and 
jeering. 

paphai pni tin teplu: his 
clothes were soaked 
with water/thoroughly 
drenched/wet. 

charahpou: maternal 
uncle. 

karnik ke: at the 
corner 


paju ndiu mathum tep tep lu kap maraajiu ajaai lung 
gasu buang pad , pachi tu mathik chakang khailujiu 
chaky lam kap judjiu wang mide. 

Maisuanglungbou, paju manuk masaangh lu, 
mariang taangh gijiu pangen tadui ga sum khailu ajaai 
n-gaang lam marilu wa makumjiu ntao bamme. 
“Sangdinbuiliu ky nde lamlol” chiujiu sanghmaipiu, 
maipiu kating khat niu Maisuanglungbou sai ga chap 
lujiu maniuwe. Maisuanglungbou paju di ari pad 
makjiu nkakge. “Wui tingpi lam me” Sanghmaipiu 
siniu maniu lande. Maisuanglungbou, paninghahbi 
jadjiu paju ari pad pakaang maidung tu mikhid khaibi, 
bungjiu, sanghmaipiu tu paphi phuad kou kiujiu, chabin 
tad chariu jiu wangbo sanghmai pin setu nahmai dung 
seniu ajaai lung ga pabangjaojiu tun nphum khailu, nui 
ha hajiu pakiky lam pak wang kam mide. 

Maisuanglungbou tu ra shingrang thinlujiu papui niu 
paki kamun ga khon bamniude. “ Naih khat ruanna 
makge, nang niu nasai kriupiu tu kam makap tan 
tan bambo hat nde thaklo ?” chiujiu shingrang 
khoilujiu pad kabitjiu pnah tu ruusu mide. Sichiujiu 
papui niu panah tu ruubambo wan siak ga, sanghmai piu 
paphai pni tin teplu “A singnahpui Sangdinbuiliu kyse 
hai se mah ?” chiu maniu wangde. Chakhon hai chiu 
khai gap Maisuanglungbou pui, palum kapoambo se 
pasuang kahahbo lamkalilap jiu, nkakge, “ Achi, 
Thuonkambou mahl Nang nde lam su wang kinjiulo? 
Nde kamjiu naphai nani tin tep kinjiulo!” 
Maisuanglungbou , tuhoi ra, Sanghmaipiu se papou 
charahpou; papui singnapiu we chiubo simasan mide ! 
Pah khaddi pakaang mai dung niu kalu kamkhai mibo 
thak situ maning khailu kamangambo niu phuijiu kamik 
ke khat lam wangntao bam mide. Sangdinbuiliu, 
sanghliu thiujiu mee wangbowe. Mee wanglu panah 
Maisuanglungbou nai Wipibou tu lunglubo sai watheng 
makbo lung ga pakinaa shai mijiu, kamihpui thiujiu 
panah kania tu makotjiu lung bambowe. Pasingnapiu; 
Thonkambou, pah meemibo 

manonne: gentle. 

ka-maniihbo: dislike. 

char ah mwimibo: 
demise/joined in the 
spiritual world. 

rnakot khaibo: looked 
after. 


parathoi: her prayer. 

paphipaben: 
leg & hand. 

kamtang kamhe: 
injure/break. 


pasai kriupiu: 
younger brother. 


swilu: followed. 
thaihmen: this time. 


sai thainaih niu patu adaorai thubowe. Sichiujiu, 
papou Thonkambou , Maisuanglungbou kiga jeng 
sum madai bam khangjiu, naih khat ra patah kania 
kien nde kum kinlo chiubo mania sude. 

“ Wipibou ra chamai wiye, manonne, E kadinpyuwe , 
alengra pah hai kachia suang monne. Maisuang¬ 
lungbou ra kaluang mai mathiu niu ka-maniihbo 
mai thiujiu, Charah mwimibo papiu zandi kampatjiu 
bamme. Pajeng niu E api daujingjing bamme, naliu 
namdi kysin lamkumjiu ariaky barnjiu ariak 
katirabo khai bamniu sai wiraye” Papou 
Thonkambou niu characham hai chiukhailujiu 
Maisuanglungbou tu pahniu panah mai dung nai ariaky 
tad cham bam misulo, pahniu pakak khatra makot 
khaine chiujiu dinne. Maisuanglungbou pachun wi 
wijiu papou ram lam lung jiu ariak kati tad ra suikhaide 


Pana kania tu chakung chamiu thiuson makbo 
papui, Sangdinbuiliu, panah kania khat khat tu 
kakung chalung kasabo hahmi mak ratu parathoi thiu 
jiu bambowe. Pachipiu kaamawaa jeng niu, pasai 
kariupiu tu ajaai ga tun nphum khaibi sumah, paphi 
paben kamtang kamhe wang sumah maksai, papi 
kampang wang sumah chiujiu manangjiu bambo hai 
pakak khat leng tadi Maisuanglungbou niu papou 
ky sangdiulam lung tad misai, Pagu kamanangbo 
hah bimiraye chiujiuplung njiu bimiye. Khatlam niu 
Maisuanglungbou niu papou ram lam lung raleng 
padiu wijiu masao bambo tu ngao khai jiu palung 
makbo di padle. 

Maisuanglungbou, papou ram lam lungra tadne 
chiubo suikhai mibosai, padiu wijiu 64 apou nde dao 
niu tadraloT ’ chiujiu maniu sao makjiu maniu 
bammiye. Padiu wijiu nchun kakengra rak ting benne, 
pasingnah Wipibou tudi kakungbo nkiu khang mide. 
Sichiujiu paniu tadrabo naih sera palungdijiu, pagu 

kabambo mania; chakha thak, chapi, marbal pum 

getpui: foot ball . 
chen rabo:ta take 
care. 

ngeh thiujuwe: 
behaving like a baby. 

ka-chakhangbo: 
too short especially 
clothes. 

nbung kasung: the 
voice is unusually low 
in pitche / coarse. 


kasaan khaibo/ 
ruukhaibo: scolded .: 


haibo kinhmai: this 
age group. 


chare katanbo: 
punishment . 

chawa laang: 
errand. 

kengkha, getpui, pakhiangna pasai kriupiu leng pikam 
khaide! 

Sichiujiu, pachun wijiu papou sai swilu papouram 
lam tadmide. Maisuanglungbou panaai tudi thaihmen 
niu ngaodao rai thubowe. Panaaiky ga ariak katijiu 
lungra meng kinbowe chiubo ga panaai pachun wison 
mak mide. “E anah mai npiumai khang sum tudi 
akhi karnlak bambo riga, tingkum harm madai nah 
tu khaisan khailan bibo hai abang ridju mine, pap in 
nang di wa makurn luan nia sum lubam niu sai 
wirabowe chiujiu takhao mide! 

Chamai nahgu karingting ganpiu mama tingkum 
kariu madai khangmi maitu chen rabo chiubo hai kung 
chang kungbowe. Papum won di ngao masen masia 
mak khaddi kalung ngam gadi gengbo wadi hahbowe, 
chiujiu chamai kakeng niu lukhaiye, Plamra, patu 
nahmai kliat tu kumjiu nkhi daolak, akhang maiye 
chiujiu di chakkhai daolak chiubo wanne. Paleng 
thiujiu di kakungbo wanne. Plamra pah nahmai kumjiu 
chalad dinsai, ngeh thiujuwe chiubi, kating mai 
kumjiu chalad chalui dinbisai, kating thiak thiujuwe 
chiubibo wanne. Paphai pani di paleng ka-chakhangbo 
maliang, pakhon di pakhao suat mak jiu nbung 
kasung, plamra mawi sou makjiu pumlibo wanne. 
Sijeng niu paronna di mangam kamlakjiu lungbo 
chakien thiuwe. 

Haibo kin ga npiumainathiumai hina patu chamai 
khatle chiujiu chak khairatu changin kamme. Soukum 
mainiu patu chamai khatle chiu khaibisai, Sikumbo 
maileng ra pahniu kangam katang kam khainejiu rang 
kamnaye. Chiudi , haibo kin maitu chakhuangthiu 
khai makbo niu kakeng lamme. Sichiujiu, kadao mai 
hina kara kumjiu paliutu kasaan khaibo, rukhaibo 
jeng niu, palungchun ga, pahra panpao kahahbo 
khauring kumjiu lung-e. 

Tingkum kariu madainah lengra paky seniu 

withubo bam thiuwe. Chaky wikani wibamdi, maiky 

khaddi mai kadiu mai nai lung chamra chiubose, 

pachaibo: 
commander/sir ,; 

piurianglee: 
green grass. 

Palam liangkliai matai 
makbo: never on his 
side. 

Kabuipoi: calf'. 


pachun ringaabo: 
optimism/the tendency 
to take a bright, 
hopeful view of things. 



lehsude: 

started heating. 

paukhaide: reported. 

pamik rak chagiinglu: 
with big eyes looking 
in anger. 


palengra chare katanbo khat thiuwe. Sigasu, haibo 
kinhmai npiumai niu pagengh thiubo sera pasuang 
kating mai maipui niu patu kakungbo mikphui phuijiu 
akhi khaibo siye. 

Maisuangiungbou niu panaaiky ga panaai niu 
patu wadi kakungbo haltjiu lung khangbo ga palengra 
chare katanbo thru miye. Chiudi wakhatja, panaai 
niu patu chawa laang khai sai padiu wijiu kalaangbo 
ruanna makjiu kadiubo di kam nkiu khaibibiye. 
Sichiu susai, panaai niu patu thuan khaimak jiu ariak 
kenra makejiu pawan kam mahah bambowe chiujiu 
rukhai bibiye. 

Maisuangiungbou niu panaaiky ga lungjiu, patu 
tachak chak khaibi makbowe chiu mailing jiu 
pachunsha, chiudi pachun kashabo ra madu pad 
pingjiu lung-e. Pakiluang tu maning sang sangjiu, 
pakilam malan wanglan ratu ruanna agunne. 
Pakiluang ga pahniu tad kani nilam tadjiu ? pakaang 
maidung gu pachaibo thiujiu, makiak marahjiu, ajai 
bahjiu maksai piurianglee ga kalaajiu bambo wanse 
tu maning luanjiu pachun mathak thiuwe. Palam 
liangkliai matai makbo papui tudi maning toude! 
Kabuipoi, papui tadkhai sitah mibopoi kum nchungjiu 
palungchun lamsu papui tu kujiu mara, chiudi 
pachariu maikhat niu di sikhaibi makge. 

Ariaky ga meng , Maisuangiungbou niu ariak 
kamsimak kachang. Pagu Katipou niu wa maniu 
susai, pabang ridbo konniam kum, pamaa ngangsu 
makjiu chap nbung sungjiu, walad di nkak makjiu 
tah mimiye. Ariaky ga paphen mainiu mathen bamdi 
pahra pakiluang tu ruana maningjiu pachun ringaa 
ngam makge. 

Naih khatra palungchun gasu rangsuilujiu papou tu 
maniuwe, “Apou E nde dou niu chaky wangsui ralol ” 
“Chakeh iu pad gap sai nang chaky wangsuimi raye. 
Chakehia padho tu khonkhai railo , ariak ken 
makenglo ” chiu, papouniu nkakge. Haibo wan gasu 
Chakehiu padra pating kathenglam bamkhaye. 

papi dawbo: headache. 

nthik riu riubo: 
feverish. 

khem pad rabo: 
shouting in anger. 

kabui kamajung kum 
tingriu sang-e: raining 
cat and dog/heavily 
the whole night. 

tingdenj iu: wet in rain. 


pamik heng marenlu: 
with red eyes 

kakhun kacha dung 
dungjiu: shivering 
heavily due to fever. 

pon nken kiu: 
carrying together , 
nbung dui marap 
bung bungjiu: walking 
in the rain water. 

pamai thiyubo: high 
temperature. 

kaluang suang suang 
jiu: nightmarish due 
to high fever. 


Naih khat, Maisuanglungbou pagu ariak khuang 
khat lcam mahah mide. Pagu ariak khuong gasu 
kenjiu bamdi ariak sonjiu bambo riga ariak khuongse 
hahmibo wan ga pachun tamiu ting mide. Naih 
machang ariaky ga pagu Katipao niu patu lehsude. 
Patu mai hina maniih kam mide, pasingnah maidung 
niu di patu maniihsu mide. Sijengniu panaai khuga 
pagu ariak hah mide chiu paukhaide. Panaai pamik 
rak chagiing lujiu pakhon tanjiu, “Nangra namlam 
lunglu mariujiu lam ruonjing jing kin kaji gapbowe. 
Kysin gara lung silakbowe. Naleng chahiu khat ga 
ariak lukhai luan sum madai ra rangkang halide.” 

Sibo naihse Maisuanglungbou ariaky peng 
wangbo wan gasu papi daw khaddi nthik riu riujiu 
wangbowe. Prah hai kungbi surabowe chiu malum 
mashajiu wangbowe. Cliiudi ping diangbora prah tu 
suang panaai niu palung poamjiu khem pad rabo 
situwe. Sibonaih nchun, kabui kamajung kum tingriu 
sang-e, nsuan sujiu Maisuanglungbou chaky ga 
hahniuwe. Sijeng niu kyningmai mathiu, 
Maisuanglungbou tu phiude, tingriu mathak makbo 
jeng niu kaphiumai mathiu tingdenjiu chariu suuijiu 
phiude, chiudi phiu daolu makge. Sijeng niu papou 
Thonkambou niu police ga paokhaijiu, phiu nkha 
khaikhe ra khengde. 

Chawan ramliang naimik kiu mibosai, kari khat 
wang Thomkambouky kamjeng ga mathak khaide. 
Sibowan gadi tingriu bamkhaye. Papum pakhiangna 
taniang ja kamlu, pamik heng marenlu kakhun kacha 
dung dungjiu Maisunglungbou tu police khangnia 
niu kari gasu pon nken kiu nbung dui marao bung 
bungjiu kilung lam pon ngut papouThonkambou ben 
ga pikhaiye.Thonkambou pataa tu pazi ga maji khailu 
akhi sude. Panao niu nkhemjiu dinne, “Haibo nahtu 
haiboky ga pui wangbo naih gasu haibo kiga rasha 
ngut mibowe. Paky hahbo di makge, papui hahbo di 
makge, Paky lam papui khuga laang khai kalang milo. 
“Thonkambou walad nkak makjiu pataa tu akhijiu 
bamme. Maisuanglungbou’panaai nkhem bambo 

Apuiyoh: mummy. 

pamai agyibibo: 
cooling down of body t 
temperature . 

a wah tawengjiu: 
looking around . 

siudi thiih: breathing 
heavily. 

chalad talchao lande: 
talking in dream/ 
when feverish. 


mui mariib kawangkum: 
like a cyclone. 

haawangde: coming 
in running/hastily. 

pahiudi thao mathak 
mide: no more 

pulse/heart beat. 


khon chiulu kapjiu dinne, “ Apou, E aky lam wang mini 
tad kinbo gcisa y palin niu atu minlu hai ga maluang 
wang lanjiuwef Haichiu bambo wan ga pawan katad 
simakjiu nchun kiu mide. Maisuanglungbou di mara 
matan bibi mide, pmai thiynbo niu, kaluang suang suang 
jiu pamik rak maren padlu kakulam phuilu “ Apou takum 
loi makhama? Chakehiu pad makha ma? E aky lam 
wangmi dao lakkhamal ” Thonkambou, pataa piu mara 
matan mibo ngao kliaijiu phaimiw tu kukhai mide. 

Thonkambou, pamik dui manukjiu, pataa ben julu 
nchun ntao sangde. Maisuanglungbou kaluang suang jiu 
prara lamsu pakhon tanjiu reng sude, 66 Apui yohl E 
chiulan lakde, Apuiyoh ! Apuiyoh Nsuan, akhonrui 
khuang gapbo wan ga Maisuanglungbou pamai 
thiubambose agyibi kiujiu pakak khat pachun marak 
padlu, kalung awah tawengjiu mai khang khat tu ra phiu 
kabam kum, awah wah khailu palung makjiu siudi thiih 
khailuji kadat wang pamik tangui kiu lanmiye. Papou 
niu ra pah niu agon bambotu silujiu dinne, 4 ‘ Awangpiu 
E napiii tu kukhai mibowe 

Tingben pad su phaimiw wang jiu Maisuanglungbou 
tuphui khailu dinne, “ Cham haisukmidef Haichiu bambo 
wan ga Maisuanglungbou chalad takhao lande. “ Nairn 
ra khang lak mah? E ra pas ad charuk khang 

tangmide, pasad chania . pasad tachad 

.. E ra nkum lanlakde /” Palengra pachang 

siakjiu nkumlan lakmibo tasuan Iwitad mibo thakde! 

Chawan ramliang wangsu, mui mariih kawangkum, 
Maisuanglungbou pui papi kajidjiu kapjiu panah khuga 
haawangde. “Awangpiu...! Awangpiu! Nang nde 
thiujiulo, nang nde chiu mara jalo? AwangpinV’ 
Maisuanglungbou, tuhoi ra maitudi kentah mide, chalad 
di takhao sao mide. Papui ra kaptah makjiu panah tu kujiu 
bamme. 

“Chakehiu pad mide, Apuiyoh! E aky lam wang 
kinne ” chiu dinkhailu Maisuanglungbou ji kadat 
padmide! Pasiu sitah mide; pahiudi thao mathak mide! 

lungpoam rashy: 
fruith of frustration, 
maningbo tanglu 
makjiu: not 

succeed/fulfill ing 
the cherish dream. 


Characham go kasukbo/machun: 

Haibo racham niu dinbora nahmai dung akhangtou- 
aliutou khangbo wan ga chabonmai khat thiujiu paronna 
panii haaijiu karuukahahbo ringting ga lungkhainiye; siniu 
papui papiu pagu katipao niu paleng wira dinbo lad hinase 
palengra patu ngaokhai lakjiu maksai marengjiu kasan- 
ruubambo leng ronna lukhaiye. Sichiujiu, puipiu kadin 
pyumakjiu mailembo lunlung ga kalungmai tu nahmai 
kakeng niu tatan-chahot leng lukliaijiu masiaye. Haikumbo 
ringting tu masiajiu lungbo gasu nahmai kakeng ringting 
lung mahahmiye. Sikumjiu, puipiu khangsia niudi 
panahmai tu piwikhai nijiu kasan-ruujubo gasu panah panai 
kakga chuncham makjiu khat kliat tu lungsabo hahjiu nchum 
mibodikengjiubamme. Puipiu kasia niu pnahmai tu ronna 
malumlu kawi-kasha makum sonmakjiu paliu niu lunibo 
ronna kamkhaibo gasu kachia-rangkang marot nchum 
khaijiu lungpoam rashy masikhaijiu tahmibo kengjiu 
bamme. Siniu, nahmai niu di Tingwang nai papui papiu luni 
sijiu ten; sigasu puipiu niu Tingwang nai panahmai 
luni(kawibo) sijiu pawan ga tenlu mak dasai khangnia 


KADO W ALIKHE 

Mania bo kenkaklo. 

I. Maniubo dundau dauna ladriang khat niu nkaklo 

1. Maluongtongandebamlo? 

2. Kiluong gaang ga nde bamlo? 

3. Maisuanglungbou lungchun ga mawaakhai kanibo wan ga pakaangmai 
dungga ndelad dinlo? 

4. Maisuanglungbou sai kariubo bamma? Bamsai pazan saolo? 

5. Shingpum se nde kamra luwang khaibambulo? 

6. Wipibou nde kambijiupachitu mathik chakangjiulo? 

7. Maisuonglungbouga saoniuSangdinbuiliuky maniujiulo? 

8. Maisuonglungbou niu sanghmai nde kamkhaibijiulo? 

IL Maniubo ladring kariu nri iarnnlo nkaklo: 

a) . Lp. Sangdinbuiliu gu lunlung ndekumjiu lungkinbulo? 

b) . Maisuonglungbou tu saoniu ndelam majangmeng nde kamjiu lunglo? 

Patu panaainiu kungjiu lungrna nde kumlo? 

c) . Maisuonglungbou gu lunlung hai papui khaddi param mainiu maniihjiu 

lungkinbose pahniu nde kambijiulo? 

d) . Maisuonglungbou papou ramlam raeng lungbo wan ga nde kumjiu 

lunglo? Pahniu sibo ram ga iungbambo Ion nde luni kachanglo? 

e) . Chakehiu padbo ga Maisuonglungbou paky ga wangluma wanglu 

maklo? Haibo lam ga nang niu kasi katang raolo. 

f) . Nde kambijiu ? papou nai papui niu kamaningbo wangtanglu makjiu 

Maisuonglungbou jeng diumijiulo? 

g) . Chaky lam wangbo chiubo racham gasu naleng nde lukataubo bamlo 

masanjiu dinlo. 

111. Pahang ga raokhai bambo maruongbo kakga characham gasu 
kenlu sibo ladkengh siak kabin khailo. 

A. _ra chamai wiye, manonne, E kadin pyuwe, alengra pah hai 

_ suang monne. 

B. Padiu wijiu nehun kakengra_, pasingnah Wipibou tudi 

kakungbo_mide. 

C. Chamai nahgu karingting ga_tingkum kariu madai khangmi 

maitu chen rabo chiubo hai kung chang_. 

Tingkum_lengra_seniu withubo bam thiuwe. 

_pad gap sai nang_wang suimi raye. 

F. Maisuanglungbou ji__! Pasiu sitah mide; pahiudi__ 

mide! 

Taduan 16. 

Ganri mawilubo ningtingbo mai khat 


kavang: slave. 

mintadbo: captives 

ganri matipbo: 
strictly disciplined in 
physical pleasure/ 
craving for food. 
kadaabo: select. 


manangjiu: worried . 

retkhaibo: appointed 
time. 

Jengriu: ten days . 


Babylon maigu chawang Nebuchadnezzar niu 
Jerusalem ga mawang bambo Judah maigu chawang 
Jehoiakim tu chari thiu ngut ngamlu Israel mainah 
dungtu kavang leng mintadbo ruang ga Daniel di 
jaowe. Pah hai karingbo Tingwang Jehovah chain 
majaihjiu pawan machang Rapiw Tingwang khuga 
mangiukhai tantanjiu khaddi pagu ganri matipjiu 
lungbo mai khatle. 

Chawang Nebuchadnezzar niu pawangdih ga 
bambo chabonmai rUong gasu palunlung wimai, 
pacheng paria wimai khaddi ningtingmai kadaabo 
ruong ga Daniel khaddi pakaamai khangsum paliu 
zan niu, Hananiah, Mishael khaddi Azariah paliudi 
jouluwe. Sichiujiu, chawang niu paliu mathiu tu 
pabam khat ga pibam khailujiu chakha chami tiuhwi 
wibo pitiuh khaijiu tasii katikhaira chamtan pikhai 
sude. Chawang gu chamtan sai suijiu kavang 
dungniu paliu leng chami, jou khaddi katam tambo 
tiuhwi wibo tiuh-tek kengjiu tiuhra pibo wan ga 
Daniel khaddi pakaang mai dung niu paliu tu nkhi 
bambo kavang mai dung ruong ga dithubo piu ga 
paliura chawang niu pibo tiuh-tek dungse paliu 
Rapiw gu tacheng tajaih niu suimakbo jeng niu 
tiuh lakge paliu lengra chagan pyubon pikhai khelo 
chiu kheng sude. Sibo wan ga paliu tunkhi bambo 
kavangpiu se palung manangjiu chawang chamtan 
sai suimakjiu katiuh kasak tiuh-sakbo ga paliu pum 
shamisai chawang niu patu kamshatmi rabowe chiu 
dinsude. Chiudi, Daniel niu chagan-pyubon paliu 
leng jengriu kumbo pikhaijiu madiu matailo sigasu 
paliu leng piwangbo jou khaddi chakha chami 
dungse paleng lululo chiu dinbibo ga pahdi 
suikhaide. Jengriu lung ga haichiu madiubo ga 

majang wangbo: 
brought. 

masanj i u: clearly . 

chakampou: 

worker. 

tasiibo: strange . 

mangaimibo: 

forgotten. 


katiuhmakimbo: 

fasting 

kakheng thiubo: 
prayer. 

papurn sharabo te- 
jou: any eatable 
things which will 
destroy one ’e 
health. 

nchangbo: sincere. 

majijiu: truthfully. 

matuntidjiu: 

faithfully 

chakuiky: 
tiger s den. 


Daniel paliuse maisuongdi paliu pum widiangbo khaddi 
ningting diangbo ngaopad sude! Chawang niu retkhaibo 
pawan changmibo ga kavang dungse niu chabonmai dung 
tuse chawang suong ga majang wangbo wan ga maikhatdi 
Daniel nai pakaang mai dung kumjiu ningting tangmakbo 
chawang niu masanjiu silude. Siniu, chawang niu paliu 
tu pagu chakampou pithiu khaimide. 

Haichiujiu pawan kasia lung khangbo ga chawang 
Nebuchadnezzar niu naih khat nchun pamang tasibo khat 
mande chiudi nson subo wan gara sibo mangse pahniu 
mangailan mide. Sibo mangaimibo mang se niu palung 
kam chariu chang kamchariu subo wan ga pahniu 
pawangdih ga barnbo ningtingmai hina tu kuwang maduilu 
mangaimibo pamangse khanpadlu paramba sedi dinra 
laang sude! Siga, waksimai dungse paliu suong hahjiu 
dinne, “ Pouhubo! chawang yo! nang niu namcmgse 
aliit khuga dinsai parambaa dinbo suiye chiudi nang 
niu man hi mangaimibo mang sera maikhat niudi 
dinsilakge ” chiu nkak sude. Sibo wan ga chawang palung 
poamjiu pahniu makod bambo ningtingmai hina tu 
kamshat mira chamtan pilchai sude! Flaibo chamse Daniel 
niu silubo ga chawang khuga menglu paliu leng pawan 
kasia pikhaisai paliusan phuine chiu dinbo ga chawang 
niu suikhai bijiu Daniel niu pakaang mai ga haibo mangse 
Ngamkambo Tingwang niu paliu khang madai ruong ga 
dinkhaira Rapiw ga katiuh makimjiu kakheng thiura dinlu 
paliuse kakheng thiusude! Sichiujiu, Tingwang niu haibo 
mangse Daniel khuga lenkhai bijiu Daniel niu meng 
chawang ga pamang nai sibo rambaase masanjiu dinkhai 
bide! (Daniel: 2:19-47) Daniel niu pamang masanjiu 
dinlu parambaa dinloi gap chawang Nebuchadnezzar niu 
Daniel tu charah leng lukhailu paphi ga makhumkiu 
kahum sude! 

Maikhat niu manlu mangai lanmibo mang katang 
Tingwang khuga malumjiu khenglu silanlubo Daniel tu 
makum matailo. Daniel hai papum thinrep sibo maiye, 
patek pajou Tingwang niu suimakbo khaddi papum 
sharabo te-jou wa khatdi tiuh-sak makjiu Tingwang kadin 
npyuwe. Nkiujiu, pah hai pawan machang Rapiw ga 

kakheng thiutan tanbo ronna makjiu palunlung khaddi 
patienkam ga nchang majijiu matun tidjiu lungbo jeng niu 
Rapiw niu patu malum suibo vang khat thiujiu thinbowe. 
Pagu malum pien niu patu chakuiky ga nchun kliaisang 
bamdi chakui niu patu kam masha ngam makge! 

Siniu, aliu di Daniel kumjiu Tingwang charn majaihjiu 
patu ronna malumjiu lungbisai maisuong hahbo tien kengjiu 
aliu leng di tenkhaira tuhoidi khonjiu bambowe! Tingwang 
gu ningting daonisai ate-ajou khaddi ai-nkhai rily kawimai 
thiujiu Tingwang niudi apui-apiu nai kating kadiimai khaddi 
akaa-aphen niu di kawibo ga atu malum suimai thiuraye. 


TIEN ALIKHE 


Maniubo Nkaklo. 


1. Saoniu Judah ga mawang bambo luon saorammai wangpiu niu Daniel 
khaddi pakaang maitu minlu ndelam puitadjiulo? Paliu tu ndekumbo jai 
ga pavang leng makodlo? 

2. Daniel khaddi pakaang mai niu ndekam bijiu chawangniu pikhaibo 
tiuhwi sakwibo tatekse tiuh-sak maajiulo ? 

3. Chawang mangse ndechiu manjiulo khaddi prambaa se Daniel niu 
ndechiu din khaimilo? 

4. Daniel niu nde kambijiu chawang niu patu charah tukum maningjiulo ? 

5. Chawang niu khumkee bambo wan ga kibeng ga Tingwang niu raokhaibo 
ladkeng Daniel niu ndechiu chalih khaimilo? Khaddi sibo chawang niu 
Daniel tu nde kamkhailo? 

6. Saowang ken ga Daniel tu nde kambijiu chakuireng ga thonkhaijiulo ? 
Chakuireng gasu Daniel tu saoniu rankhailo? 

7. Characham kenkiubo ga naleng nde lutaobo bamlo? Khaddi nang 
ndekumjiu lungkinlo 

II. Pahang ga raokhai bambo maruongbo kakga characham gasu 
keniu sibo ladkengh siak kabin khaiio. 


A. Jengriu lung ga haichiu_ga Daniel paliuse maisuongdi paliu 

pum widiangbo khaddi__ngaopad sude! 

B. __niu naih khat nchun pamang tasibo khat mande cliiudi 

nson subo wan gara sibo mangse pahniu_mide. 

C. _Tingwang niu paliu khang madai ruong ga dinkhaira Rapiw 

ga_ _ kakheng thiura dinlu paliuse kakheng thiusude! 

D. Daniel hai__sibo maiye, patek pajou Tingwang niu suimakbo 

khaddi papum sharabo te-jou wa khatdi tiuh-sak makjiu_kadin 

npyuwe. 

E. Sibo wan ga chawang palung poamjiu pahniu makod bambo_ 

hina tu kamshat mira_pikhai sude! 

APPENDIX 

S1KHAILU MAKSAI DAOLAKBO KASIA. 


Liangmai Text book ga haibo Liangmai ariak khuong zan nai liyang kapadmai racham 
kasiaraokhaibo hai pathou chamakge chiu dinbui siakge; chiudi haisera lungkahng kinbo 
chabon maidung niu sikhaisai widiang sunejiu khaisanbowe. Syllabus nai khaddi alam 
makge chiudi Liangmai lad ga ariak raokhai mainai paliu gu ariak khuong zan sibamra 
khaisanbowe. Nkiujiu, Lianglad ga characham maksai chamsing rao aliat khaira kachu 
khaibo tiendon khatle chiujiu kenkhaimai hina ga din masan khaiye. 


A. Lianglad ga ariak khuang rao karaimai (1956-60) khaddi paliu zan 


Chamas zan 

1. R. Taleping, 

2. D.Athuibou, 

3. D. Guishuangbou, 

4. N. Angambou, 

5. HotliangbouAbonmai 

6. M.Tundou 


Pnam zan 

Chiang/Tamei Hq. 

Thalon/Tml.Hq. 

Thalon 

Londi Npa/Tamei Hq. 
Machengluong,/Tamei Hq. 
Thalon/Tml.Hq. 


Ariak zan. 

1. Liangmai Primar 

2. Chabang Cham 
1. Christian Lui 

1. Liangkhuan Niabo 

2. Kadih Rapen Jah 
1. Nahmai Tachak 

1. Laddin 
1. Chalem Lui 


B. Ariaky ga Lianglad katira maranjln ariak khuong niakeng khaimak 
1. Mn. Lunkingbow New mar. 

Mn. Lunkingbow Newmai hai Taningzam gasu lungtansu Chiang ga khang Langmei 
Govt. School ga katipao thiujiu pawan katheng lungkhaiye. Sibo sai Namraining 
Tamei Hq. ga pawan katheng lungkhai lanne. Sigasu, Tamenglong District Education 
Department hang ga Asst. Inspector di pawan thengjiu khungkhaijiu Liangmai ram ga 
tasii katirabo lam ga kachujiu chanusuui khaiye. Tuhoira, kating wangjiu pangam gasu 
mathaklu panahmai sai swi lu wang Dimapur, Nagaland lam lungkhai mide. 

Tuhoi kien ga tasiinaa thiubammai khaddi katingmai mathiu niu pakhu gasu 
44 Khenghsibo naiMamnbo lam ga kengjiu katisanlura bamme. Pahai chariu suuijiu 
panaokulubo saisu chakam kam tajutjiu class Xpass thiuluwe. Pachen kariu kenbo 
ronnadi palung kim makjiu pagu khenghsibo nai maranbo pien gasu Tingwang niudi 
lungsakhaijiu panah akliang-liu tingtinglubo saisu B.A. katilanjiu pass thiu mawijiu thiu 
lanluwe. Haichiujiu, pagu khenghsibo nai maranbo pien gasu maigunkha lumakjiu 
paronna tasen-chalan phiulu ariak khuongdi kengjiu lyangpad khaijiu lungkhang kinbo 
aliu leng wakawi kengjiu kati khaiye. Liangmai Literature lam ga palung ngutjiu mainiu 
patu khan-chia bamdi patien donne chiu makumlu ariak kengjiu lyangpad khaiye. 
Pagu spelling hai mathiu niu thinbo nai ncham rnakbo jengniu maidung khangsia niu 
pasailam khan-chiabo di kengjiu bamme; chiudi pahniu pachun wijiu hai chiu din dinne, 

“ Raopcid maksai khankhai radi hahbowe, mainiu khan makengthen ningting 

daosanbowe ” chiupadiw wijiu patien mathak son makge. Sichiujiu, Liangmai lad 
gasu Grammar khuong poinadi pahniu kamkhaidia niu maksai tuhoi aiiuLianglad hai Board 
of Secondary Education, Manipur niu recognise thiulu MIL sung katira ra matanbo ga 
chariu suui khairadi bambowe. Spelling sira ariak karao mainiu pagu maning gahainiu 
wisune chiubo jaigaraopad makenglu mathiugu khoiwang maduilu makhiam lanbo 
niu widiange chiujiu Liangmai Text Books Producing Committee niu di maning-e. 
Siniu maikhat niu raopadbose wiju maksai ntaolu khanbosung widiangbo ariak khat 
raopad lanra mathiu karamjiu bamkhe chiubo sisan khaiye. 

Pahniu lyangpad khaibo ariak khuong zan pahang ga lenkhai bamme. 

1. Liangmai Grammar, 

2. Faringki Khuon Kachali, 

3. Liyangmai KachaNaga guh CbanghTaniyalibungi Katingken CengriyakTataan 
Cahod. 

4. Liangmai Dictionary 

5. Zeliangrong Naga Ladkeng Quong. 

2. Mn. Kaikhammang Daimai; 

Mn. Kaikhammang Daimai hai Thalon nam gasu 1951 kum Chagaahiu jengtung l 
ga lungwange. Papiu zan niu Mn. Phenmongdibou chiukuwe. Pah hai Liangmai leng 
palung thiyujiutatienkawi wajiu tenkhaimibopiuwe. Pahniu, Liangmai Students’ Union 
Manipur, hai khungsu khairaibowe khaddi Liangmai Literature Society, Manipur gu 
Secretary thiujiu Liangmai lad tu State Govt, ga recognize thiura matanbo ga maranjiu 
tenkhaibo mai khatle. Pah hai Liangmai nah raong ga tasii kati makuu lumai khat thiujiu 
pawan kathengTamenglong Christian Modem English High School, gu Principal thiujiu 
aliu zad gu tasii nah dung tu macha khaiye. Pah hai Tribal Welfare Development 
Deptt., Manipur gu Deputy Director pawan katheng thiukhaiye. Sibosai Tribal 
Research Institute (TR1) gu Joint Director thiukhailanne. Sichiujiu sibo ngam gasu 
tuhoi mathaklu (retired) Liangmai Literature leng changam maranjiu tenbamme. Pah 
niuraokhaibo ‘Majiboniunganme ’chiubochamsinghai maihinakenlumakum mawi 
khaisuibo chamsing khatle. Pahniu Liangmai Literature leng pajeng wajiu nchum khaijiu 
khaddi munranjiu tienkhaibibo jeng niu tuhoi aliu Liangmai zad di adiw wijiu 
lungbambowe. Pa-ngamkam kawi tu Liangmai niu mangai wimakgekhaddi thuonkiura 
kengjiu bamme. 

Pahniu raokhaibo ariak khuong kasia di pahang ga lenkhai bamme; 

1. Tasii Phibang’ pachen I. 

2. Chabang Khaddi Tal ung Zai 

3. Chalem lui, 

4. Lixicography of Liangmai, 


TASII NBIW X 


11 


3. Dr. Hunibou Newmai 

Dr. Hunibou Newmai (Marenmai) hai Chiang nam gasu 1959 kum Chagaahiu 
jengtung 16 naih lungwange. Pahai Langmei Govt. High School, Tamei Hq. gasu HSLC 
examination pass thiulu Shillong lam pagu Graduation gasu Doctorate Degree, katang 
(1980-92) North Eastern Hills University, Shillong (NEHU) ga katikhaiye. Pah hai, 
Indian Council of Social Science (1CSSR) New Delhi hang ga Doctoral Scholarship 
daolujiu Ph.D kati suwe. Sigasu, “Rationality and Justification of Tribal thought” chiubo 
Project University Grant Commission (UGC) niu Sponsored thiujiu Philosophy Deptt. 
NEHU Shillong ga Research Associate di thiujiu chakamkamkhaiye. Sichiujiu,pagu 
Ph. D. Prof. Sujata Miri, Head of Deptt, Philosophy, NEHU Shillong gu Supervision 
hang ga “ The Good and the Godly man in Liangmai Naga Tradition” chiubo 
Thesis raokhaijiu 1993 kum su Doctorate Degree daoluwe. Pagu Ph.D. award daosu 
rama ga pangam phutlu wang Chagaahiu 1992 gasu Hamai English High School gu 
Principal khunglu tatien thiusumiye. Sichiujiu, 1995 kum Liangmai Naga Baptist 
Association Manipur gu Annual Assembly gasu patu Education Director, LNBA-M chiubo 
ngam di khaisan lanjiu tuhoi katang haibo ngam niase khunglu tatien thiubamme. Pro!'. 
Sujata Miri niu lyang padbo ‘ Liangmai Naga Legends and stories’ chiubo ariak 
khuongse ‘Himalayan Eco-development’ chin kubo project hang gasu pah niu 1985 
kum Liangmai nam tadronjiu katingmai dung gasu characham kasia maniulu wang 
English ladgachalipadkhaiye. Pah niu 1984-1988 katang “Amui Cham” chiubo 
Liangmai Monthly News Letter di kamkhaiye. Tuhoi Liangmai Text Book Producing 
Committee gu Convenor thiujiu Liangmai Literature lam ga pachun ngutjiu tatien 
tenbamme. Pahai aliu Liangmai gu Natural Environment nai Social En vironment lam ga 
palung thiyujiu article raopadlu Social reformation kamra matanjiu bammai khang 
khatle. 

I. Pahniu raokhaibo tuhoi madupad mibo ariak khuong dung: 

1. Kawi Racham Pasao 5. 

2. Chiwchang. 

3. Aliu gu Environment. 

4. Lianglad katikhe Pachen II, III, TV & V (Liangmai text book thiujiu tuhoi katikinne.) 

5. Pachen IX: a). Tasii Nbiw, b). Tasii Khuong, 

c). Tasii Phibang (IX & X) 

6. Pachen X: a).Tasii Nbiw, b). Tasii Khuong, 

7. ‘The 50 years Profiles of Namraining Tamei Hq.’ 

II. Pahniu masing khaibo chamsing dung: 

1. Liangmai, 

2. Nson, 

3. Kalimibopawan, 

4. E tadmibosai, 

5. Puipiu gu Macluin. 

6. Tingkai 

7. Tmgwang 

8. Shingbang 

9. Wakhuon dung. 

10. Charashybang 


III. Mairammai gu chaiming gasu Lianglad lam chalipad Ian bo: 


1. Konniam 

2. Kuokkhaibo, 

3. Rathoi, 

4. Make Mane. 

5. Kamuong 

6. Takipui lee 

7. Tuhoikien 

8. Chahiutuphuilo 

9. Thingnapoi niu nde dinlo? 

10. Indialengthiukhaibo Lui 

11. RingtingPuiluon 


(Donkey) 

(Forgiveness) 

(Laison) 

(Tan ganu) 

(Cloud) 

(Rainbow) 

(Modern Age) 

(Look at the moon) 
(What the chick says?) 
(The Song of India) 
(Lambi Sida ) 


Cheterston, 

William Shakespeare 
Dr. L.Sarat 
N. Heramani. 

Vivian G. Gould 
Christina Geogina Rossette. 
J acqui line N ewman 
Eliza Lee Pollen 
Alfred Lord Tennyson. 
Vinayak Krishna Gokak. 
Dr. L. Sarat 


C. Pachen IX nai X ga katira Chamsing rao nkha khaimai dung zan; 
I. CHAMSING (Poetry Section) 


1 . 

Mn. Ch. Dithinbou, 

Hei Khiujile 

IX 

2. 

Dr. L. Sarat Singh. 

Rathoi 

IX 

3. 

Mn. Guisongbou Daimai 

Chapai 

IX 

1 . 

Mn. Kaikhamang Daimai, 

Majibo niu Ngamne. 

X 

2. 

Lp. Kengtaliu Newmai 

Nkompien nai Lakpui 

X 

3. 

N. Heramani Singh, 

Khenghsilo Makemane 

X 

4. 

Rl. Chunwangliu Moita 

Tadui 

X 

5. 

Dr. L. Sarat Singh. 

RingtingPuiluon 

X 

D. 

[. 

Pachen IX nai X ga katira Characham rao nkha khaimai dung 

CHARACHAM (Prose Section). 

1 . 

Kaikhamang Daimai, 

Charuang lunlungjaih 

IX 

2. 

Ch. Dithinbou, 

Aliu Liangmai nam kaguongbo. 

X 

3. 

K. Kawichamthiuliu 

Chakaa kawi 

X 

4. 

Dilemmang Newmai. (Adibou), 

Chagaa Ngee 

X 

5. K, Kaimaraibou Newmai NchangmakboLadzan X 

6. B. Kinsongsiliu Pamai Abraham Lincoln X 

7. Kengsungbou Marenmai Chaky lam wangbo. X 

E. Pachen IX nai X ga katira Grammar rao nkha khaimai dung zan; 
III. GRAMMAR SECTION. 


1. 

M n . Lunkingbow Newmai, 

Liangmai Riqonzai (Grammar) 

2. 

Mn. N.Prabou Namraining 

Pakhuon ncham prambaa tambo ladkengh. 

n 

J. 

Mn. Poudiuwibou Marenmai 

Tense, Taduan 15. 


IV. 

Singgiu dung khaddi wa katam tambo wazan phiukha kliaimai, 

1. 

Mn. Prabou, 

Namraining, 

(Nkau) 

2. 

Mn .Tamachangbou, 

Nreng 


o 

J. 

Lp.Wijiuliu, 

Namraining, 

(Kadi) 

4. 

Mn.Kairithon, 

Namraining, 

(Aling), 

5. 

Mn. Adin Abonmai, 

Nainraining, 

(Tedluong) 

6. 

Mn. Widinronnang Pamai, 

Oaklong. 

(Chiang) 

7 

Mn. W. Thiusongbou, 

Nainraining, 

(Tudon) 

8. 

Mn.Tarising Pamai, 

Chiang 


V. 

Computer setting (picture nai 

cover design kamkhaibo); 

1. 

Ajengbou Newmai, 

Namraining Tamei Hq. 

(Konphung) 


F. Lianglad ga ariak khuorig thiujiu lyang padmai khaddi mailad gasu 
pakhuong/pabuk thiujiu Lianglad lam dial! padmai dung zan nai ariak zan: 


1. a). (L) Angambou Newmai, 
b). Sangdinbou Abonmai 

2. Tunchapbou (Nkhen) 


3. Dee Abonmai 


4. Namgommang 


5. Guinimmang Moita 

6. ID.Thuanbui 

7. K.Akhombou 


1. Fien Gau Lui. (jointpublished) 

1. Tacheng tu Phiubo Khuong 

2. Kaguongbo Mania Khaddi Pameng khuang. 

3. Ladzan Phibang chalam Madai 

1. Liangmai Sentence Dictionary 

2. Taduong nai Nuiha Chamkeng 

3. Characham 

1. Liangmai Chara-Namphak, 

2. Wakasi mainiu Dinbo. 

3. Kabenbo Npui, 

1. Talwi Ryang Zah. 

1. Baptist Christian Endeavor 

1. Tingwang tu Thuanbo Lui 

2. HanaTalung 

8. Rev. Mairilungbou Newmai 


9. Rev. G. Tliiumai 

10. SaphulangNewmai 

11. Rev. Thomrai Pamai 

12. N.Anambou 

13. NK. Sying: 


18. Kengwibou 

19. Z. Wijonbou 


LiangmaiKenpadbo Racham 
Kawicham Sira Kenbo Khuong 
Kawicham gu Racham Pasao: 0,1,2,3,4 
Katipao thiumai gu benthien. 

Katileng bambo Bible Racham 
Kadunbo Bible Racham 
Nagu Bible Silo. 

Khristen tien thiumai tienkhuong. 
Madukhaibo Ariak khuong tu Majuanbo 
Church History & Baptist Distinctive. 
Cross Rihga Chalad kengh Chania 
Kawicham Kadihri ga Dinchialo. 


Kawicham Kluiong 
Kadibo Marian 
Kakulam Nkha 
Charuidih 
Poupe racham 
Makhitien 


(translation work) 
(tran s 1 ati o n wo rk) 
(translation work) 
(translation work) 


Raolui khailu Lyangpadlu makhabo: (Compiled) 


20. K. Kawichamthiuliu 

21. Nampou 1. Tubao 

22. B. Kinsongsiliu 

23. Kengsungbou Marenmai 


Pachen VI 

Pachen VII 
Pachen VIII 


( Liangmai Text Book) 

( Liangmai Text Book) 
( Liangmai Text Book) 


Pliiu madui khaibo: 

Liangmai Literature Society, Manipur nai 
Liangmai Text Book Producing Committee, Manipur. 

